
Cuvânt înainte. 

S-a împlinit, la 11 august 1956, o jumătate de mileniu de la moartea 
uneia dintre cele mai reprezentative personalităţi militare şi politice, înălţate 
din mijlocul poporului nostru pe scena largă a istoriei universale: loan de 
Hunedoara. 

Viaţa lui îşi desprinde contururile de pe fondul sumbru al acelui veac al 
XV-lea, în care răsăritul Europei era ameninţat cu înrobirea de năvalnica 
expansiune a Imperiului otoman. Primejduite în existenţa lor, popoarele 
român, maghiar, sârb, albanez şi bulgar s-au ridicat împotriva cotropitorilor; 
avântul eroic, de care ele au dat atunci dovadă, a format temelia luptei de 
apărare ce a zăgăzuit pe malurile Dunării puhoiul turcesc, întârziindu-i cu mai 
bine de o jumătate de veac revărsarea asupra Ţărilor Române, Ungariei şi 
centrului Europei. Izbânzile din timpul acela s-au datorat în bună parte 
faptului că efortul comun al popoarelor amintite a fost organizat şi condus de 
strălucitul talent militar şi politic al lui loan de Hunedoara. 

Figura şi faptele lui se încadrează în şirul marilor personalităţi ale 
trecutului nostru: un Mircea, un Ştefan, un Ion Vodă, un Mihai Viteazul... El 
întruchipează însă mai limpede, pe un plan mai larg, ideea solidarităţii 
popoarelor din această parte a lumii întru apărarea şi înfăptuirea unor ţeluri 
atât de îndelung şi de trudnic urmărite: libertatea şi independenţa. 

în acest sens, popasul lângă amintirea lui loan de Hunedoara apare ca 
un omagiu, oricând actual, adus omului care a reuşit, într-o măreaţă clipă 
istorică, să simbolizeze în ochii lumii întregi aceste năzuinţe ale luptei de 
veacuri dusă de poporul român şi de popoarele din jurul său; prietenia ce lej 



uneşte în zilele noastre se încheagă mai trainic, prin firele ne-J văzute ale 
amintirilor comune... 

„URAGANUL RIDICAT DE SEMILUNA..." 

Cu aproape o mie de ani în urmă, viaţa popoarelor din Europa şi Asia 
începea a păşi, treptat, pe un făgaş mai liniştit, după ce multă vreme 
cunoscuse frămân-ţările lăuntrice şi luptele care hotărniceau prăbuşirea 
vechii societăţi sclavagiste şi a Imperiului roman, făurind îri clocotul lor noua 
societate feudală. 

Rând pe rând, venite din miazănoapte sau răsărit, popoare germanice, 
slave şi asiatice, pătrunzând peste hotarele şubrezite ale statului roman, 
răsturnaseră putreda lui clasă dominantă - a stăpânilor de sclavi; eliberarea 
maselor populare din robia acestora este astfel înlesnită, deschizându-se 
societăţii europene posibilitatea de a se dezvolta mai departe, în condiţii încă 
tot grele pentru cei exploataţi de noii stăpâni, dar mai lesnicioase totuşi 
decât cele dinainte. O nouă clasă, cea feudală, începe să-şi exercite 
dominaţia ei asupra producătorilor de bunuri materiale, iobagii, clasă născută 
şi ea din aceleaşi schimbări sociale. Sunt fenomene care apar o dată cu 
perioada denumită a marii migraţiuni a popoarelor, a năvălirilor „barbare". 

'Cele din unmă năvăliri care neliniştesc răsăritul Europei şi Orientul 
Apropiat au loc pirin secolele X-XI' şi sunt săvârşite ide popoare de rieaim 
turc, originare de prin Asia centrală: pecenegii, cumanii şi turcii propriu zişi. 
Intre timp, în cadrul statelor şi popoarelor apărute în cursul frământărilor 
precedente, se închegaseră noile relaţii de producţie feudală, vre- 

1 în secolul al Xlll-lea mai apar şi mongolii (cunoscuţi ţi sub numele de 
tătari). 

murâle se mai liniştiseră, iar munca de zi cu zi a maselor populare 
dezvoltă tot mai mult producţia de bunuri -materiale, în agricultură şi 
meşteşuguri. De aceea, ultimele năvăliri nu mai joacă în viaţa socială acelaşi 
rol progresist, ele nu fac decât să împiedice această lentă, dar sigură 
dezvoltare economică, socială şi culturală. 

Printre popoarele care, de prin veacul al Xl-lea, au apărut în răsăritul 
Mării Mediterane şi la hotarele Europei, jucând un rol de lungă durată în 
istoria continentului nostru, cel mai însemnat este poporul turc. 

Turcii, venind din Asia centrală, au pătruns pe la jumătatea veacului al 
Xl-lea în Iran şi Irak, ocupând unul după -altul micile stătuleţe arabe şi chiar 
Bagdadul, capitala ultimilor califi arabi. Ei neliniştiră mai multă vreme 
hotarele de răsărit ale Imperiului bizantin. In anul 1071 pricinuiesc o grea 
înfrângere armatelor bizantine, luând prizonier pe însuşi împăratul Romanos 
Diogene. In urma acestei victorii turcii cuceresc, în mai puţin de douăzeci de 
ani, Asia Mică, Siria şi Palestina. Imperiul bizantin era greu ameninţat, la fel şi 
interesele economice pe care statele din apusul Europei le aveau în răsăritul 
Mării Mediterane. Pentru a stăvili puternica expansiune a statului turcilor 
selgiukizi -aşa erau ei numiţi, după un conducător al lor - statele apusene, 
Franţa, Imperiul germanic, Anglia, oraşele italiene au organizat acele expediţii 
de cruciadă, care, în parte, au reuşit să smulgă turcilor unele teritorii din Asia 
Mică şi de pe coastele de răsărit ale Mediteranei. 



In măsura în care comandanţii militari din jurul sultanului selgiukid, 
emirii, puneau stăpânire pe pă-mânturi întinse, pe bogăţii rezultate din prada 
de război şi din exploatarea populaţiilor supuse, aceşti reprezentanţi ai păturii 
avute din triburile turce încep a duce o politică proprie, nu se imai supun 
autorităţii unui singur sultan. Statul selgiukid se fărâmiţează în câteva state 
mai mici, dintre care unul, destul de important, se formează în Asia Mică, în 
jurul oraşului Iconium (Konieh, în limba turcă). 

în secolul al Xlll-lea, statele selgiukide sunt ameninţate de primejdia 
unei năvăliri, ce se îndrepta asupra lor dinspre răsărit, prin sudul Mării 
Caspice. Erau mongolii, care în uriaşa lor expansiune subjugaseră la acea 
vreme, în Europa, cnezatele ruseşti şi devastaseră Ungaria, Cehia, Polonia, iar 
o altă aripă a lor îşi întindea stăpânirea după 1250, asupra Orientului 
Apropiat. Statele turcilor selghikizi au fost în mare parte cucerite de mongoli, 
ori au ajuns în dependenţă faţă de aceştia. Mai ferite oarecum fură 
sultanatele şi emiratele din Asia Mică, dar şi acestea slăbiră consideraţii, în 
urma incursiunilor mongole. 

Năvălirea mongolă a împins către apus şi o altă ramură a turcilor, nu 
prea numeroasă; era mai curând un simplu trib de păstori războinici. Mai 
târziu, tot după numele unui conducător, vor fi numiţi turci otomani sau 
osmanlâi. Aceştia, sub conducerea semi-le-gendarului Ertoghrul, au intrat pe 
la jumătatea secolului al Xlll-lea în slujba sultanului de la Iconium, Alleddin II, 
care i-a aşezat în nord-vestul Asiei Mici, în jurul oraşului Sogiid (în greceşte 
era numit The-basion). Le-a dat acest teritoriu restrâns ca un fel de feud, 
însărcinându-i în schimb să păzească hotarele sultanatului faţă de bizantini şi 
lăsându-le toată libertatea să întreprindă incursiuni împotriva pământuri-lor 
bizantine din apropierea mării. Acestea au fost începuturile modeste ale 
viitorului Imperiu otoman. 

Turcii otomani erau atunci un popor de păstori. Chiar şefii lor mai trăiau 
încă în corturi. Când între-prindeau vreo incursiune de pradă, ei se grupau în 
cete, sub conducerea unor „viteji", aşa numiţii alp sau gâzi, care formau o 
aristocraţie a tribului. Aceştia, în urma expediţiilor de cucerire şi pradă pe 
care le desfăşurau în toate direcţiile, au ajuns să-şi însuşească averi mai 
mari, iau în stăpânire pământuri şi se transformă treptat în proprietari feudali, 
ale căror venituri permanente provin din dările pe care le storc populaţiei 
supuse. Autoritatea lor se întemeia acum pe avere şi nu pe prestigiul vitejiei 
arătate în lupte. împrejurările istorice în care luau astfel naştere clasele 
sociale şi statul feudal otoman au permis turcilor pe de o parte să-şi creeze o 
organizaţie militară puternică, pe de altă parte să cucerească relativ uşor 
părţi din vestul Asiei Mici şi din Europa. Pretutindeni în-tâlneau şi subjugau 
populaţii care se aflau faţă de ei pe o treaptă superioară de dezvoltare 
economieă-socială: practicau agricultura încă din timpuri foarte vechi, de 
asemeni şi meseriile, în vreme ce turcii abia acuim depăşeau stadiul pastoral. 
Clasa dominantă otomană şi-a dat repede seama că prădarea şi aservirea 
popoarelor mai dezvoltate constituie o admirabilă sursă de venituri. De 
aceea, războaiele de expansiune şi jaf devin o trăsătură fundamentală a 
politicii noului stat otoman; în vederea susţinerii lor, clasa dominantă 



otomană are, pe plan intern, ca preocupare principală întărirea continuă a 
armatei sale. In teritoriile pe care le cucereau, turcii nu aduceau şi nu puteau 
aduce nici o contribuţie dezvoltării producţiei de bunuri materiale sau 
progresului cultural. Dimpotrivă, ei erau aceia care ar fi avut de învăţat de la 
aceste popoare mai înaintate. Turcii se mărginiră însă să impună populaţiei 
cucerite dări felurite, exploatând-o şi ţinând-o în supunere cu ajutorul 
armatei. In statul otoman se formează, prin urmare, un feudalism întru-câtva 
aparte: este un regim feudal de un pronunţat caracter militar, care se 
bazează în primul rând pe cucerirea de teritorii şi aservirea unor populaţii, pe 
care ei le exploatează doar prin biruri, fără a interveni cu ceva în organizarea 
şi dezvoltarea producţiei. 

— Expansiunea statului otoman în a doua jumătate a secolului al XIII- 
lea a fost înlesnită de faptul că incursiunile mongolilor au slăbit şi fărâmiţat 
sultanatul de Iconium; turcii otomani, mai feriţi prin aşezarea lor geografică 
de invazia mongolă, devin mai puternici decât stăpânii lor, cuceresc teritorii 
din fostul sultanat, pe oare până în cele din urmă îl vor supune în întregime. 

Şi înspre apus împrejurările le erau prielnice. Bizantinii reuşiseră să 
recucerească, în 1261, Constan-tinopolul, care le fusese răpit în 1204 de una 
din expediţiile de cruciadă ale apusenilor şi erau ocupaţi acum cu restabilirea 
autorităţii lor în Europa, slăbind apărarea părţii asiatice a imperiului. 

în timpul conducătorului lor Osman (1288-1326), primul care îşi ia titlul 
de sultan, turcii îşi întind deja cuceririle în teritoriul bizantin, iar fiul şi urmaşul 
său, Orkhan, ocupă importantele oraşe Brussa şi Nicea. Primul dintre ele 
devine reşedinţa sultanului. Pe la jumătatea secolului al XlV-lea, statul 
bizantin trece printr-o perioadă de frământări interne, prilejuite de luptele 
unor partide feudale şi ale unor pretendenţi la tronul imperial. Unde dintre 
partidele în luptă cheamă în ajutor pe turci, mai ales împotriva unei răscoale 
a maselor populare, care izbucnise în oraşul Salonic şi în Tracia. Turcii au 
astfel binevenita ocazie de a interveni şi în Europa. Ei dispuneau în acel timp, 
în jurul anului 1350, de o armată puternică şi bine organizată. Fusese înfiinţat 
corpul de elită al infanteriei lor - ienicerii - dispuneau şi de o cavalerie 
numeroasă şi rapidă - până la vreo 16.000 de luptători • - la care se mai 
adăugau trupele feudalilor mai mărunţi - aşa-numiţii spahii - care erau 
obligaţi să facă sultanului slujba militară. Trecând în Europa, ei ocupă la 1357 
portul Gallipoli, la 1361 marele oraş Adrianopol şi regiunile înconjurătoare. 
Sultanul Murad I îşi strămută capitala în acest din urmă oraş şi începe o serie 
de atacuri în direcţia Bulgariei şi Serbiei. 

Statele din Balcani, alarmate de apariţia acestui duşman, încearcă să-i 
stăvilească atacurile. La 1371 sârbii au o ciocnire cu turcii pe câmpia râului 
Mariţa. Turcii ies învingători. Prin 1385-86 înaintează până la Sofia şi Niş. In 
1387 ei siuferă, la Ploănik, o înfrân-gere în faţa unei armate unite a bulgarilor, 
sârbilor şi bosniecilor, dar fără urmări grave pentru expansiunea lor 
ulterioară. Dimpotrivă, în anul următor turcii intră din nou în Bulgaria de 
răsărit şi constrâng pe ţarul Şişman să încheie pace în condiţii grele, plătindu- 
le tribut anual. La 20 iunie 1389, turcii obţin o nouă mare victorie, la 
Kossovopolje (Câmpia Mierlei), în Macedonia. Le stătea înainte o anmată 



compusă din sârbi, unguri, bulgari şi albanezi, poate şi un detaşament 
muntean. La începutul bătăliei, soarta părea a le fi împotrivă, căci eroul sârb 
Milos Obilici pătrunse până la cortul sultanului Murad I şi îl ucise. Fiul 
sultanului, Baiazid I, supranumit „Fulgerul", luând comanda trupelor, 
transformă deruta momentană într-o mare iabândă, în urma căreia 
independenţa Serbiei şi Bulgariei este grav ameninţată. 

Turcii cuceresc ultimele posesiuni ipecare bizantinii le mai aveau în 
partea de nord-vest a Asiei Mici, ocuipă Bulgaria, până la Dunăre, în 1393. 
Expansiunea lor în Peninsula balcanică începe a nelinişti Ungaria şi chiar 
statele din apusul Europei. Acestea, sub conducerea regelui Ungariei, 
Sigismund de Luxemburg, organizează în anul 1396 o mare expediţie comună 
împotriva turcilor. Armata lor înfruntă pe cea a sultanului Baiazid la Nicopol, 
pe malul de sud al Dunării, la 28 septembrie 1396. Cavalerii apuseni nu 
cunoşteau tactica de luptă a turcilor. Aceştia luptau organizat, disciplinat, 
mişcăriile trupelor lor erau bine coordonate între ele, ordinele sultanului erau 
respectate întocmai. Apusenii nu puteau opune unei asemenea armate decât 
cel imult bravura individuală a cavalerilor, care pierdea însă mult din valoare 
prin indisciplina ce le risipea eforturile. 

Turcii ies încă odată învingători. S-ar fi aruncat poate atunci asupra 
Ungariei, dacă n-ar fi survenit un eveniment grav pentru ei. Un alt mare stat 
care se formase în a doua jumătate a secolului al XlV-lea în Asia centrală, sub 
conducerea lui Timur-Lenk, sau Tamerlan şi oare manifesta aceleaşi tendinţe 
de expansiune şi jefuire a altor popoare, îşi întinde stăpânirea, în jurul anului 
1400, până în Asia Mică. Sultanul Baia-zid I încearcă să se împotrivească 
noilor invadatori, dar fu bătut şi luat prizonier în lupta, de la Angora, din anul 
1402. Timur cuceri aproape toată partea asiatică a Imperiului otoman. După 
moartea lui Timur, în anul 1405, puterea statului său slăbeşte şi turcii îşi 
redobândesc provinciile pierdute, darîntre urmaşii lui Baiazid izbucniră lupte 
pentru tron, care timp de mai mult de zece ani slăbesc statul otoman şi 
permit chiar intervenţia în aceste lupte a Imperiului bizantin, a Serbiei şi a 
domnului [Tării Ramâneşti, Mircea cel Bătrân. 

După reîntronarea ordinei interne şi a autorităţii unui singur sultan, 
turcii pot relua politica lor agresivă, începând mai ales cu domnia lui Murad al 
ll-lea (1421-1451). In anul 1430 ei cuceresc marele oraş Sallonic; întreprind 
apoi atacuri sistematice împotriva Serbiei, Bosniei, Ţărilor Române, Ungariei 
şi Transilvaniei. 

Dintre aceste state feudale, Ungaria era cel mai întins şi mai puternic, 
împreună cu celelalte ţări amintite, Ungaria se încleştează cu turcii într-un 
lung şir de războaie de apărare, care în secolul al XV-lea, în ciuda şi a multor 
înfrângeri, au reuşit totuşi să întâr-zie cu aproape un secol revărsarea 
turcească spre miazănoapte, peste Dunăre şi Carpaţi. 

Statu'l feudal maghiar avea în fruntea sa, din anul 1387, pe regele 
Sigismund de Luxemburg, care deveni, după 1410, împărat germani, iar de 
la 1419 şi rege al Boemiei. Aceste titluri monarhice, întrunite în mâi-nile sale, 
l-au obligat să stea mulţi ani departe de Ungaria, timp pe care nobilii feudali 



din această ţară l-au folosit pentru consolidarea puterii lor economice şi 
politice şi pentru slăbirea autorităţii regale. 

Sigismund de Luxemburg a căutat totuşi să întreprindă şi o acţiune de 
combatere a atacurilor turceşti. 

1 Până la încoronarea oficială ca împărat, în 1433, purta doar titlul de 
„rege al romanilor". 

Un prim exemplu este chiar expediţia încheiată prin înfrângerea deja 
Nieopol, în 1396. A încercat, de prin anul 1410 şi imai ales prin al treilea 
deceniu al veacului XV, să întărească dominaţia Ungariei în Bosnia, în Serbia 
şi în Ţările Române, căutând a folosi forţele armate ale acestor state în 
sprijinul Ungariei. Felul în care politica lui Sigismund de Luxemburg a căutat 
să lege aceste ţări de regatul maghiar n-a dus la o închegare imai trainică a 
unui front comun anti-tur-cesc, deoarece se ivea temerea, justificată de altfel, 
a unor tendinţe acaparatoare ale Ungariei faţă de ele. Faptul acesta alimenta 
politica trădătoare, filo-tur-ceaseă, a unei părţi din nobilimea feudală din 
statele amintite. Astfel, Sigisimuod de Luxemburg atacă Bosnia la 1410, 
pentru a înlesni venirea la putere aci a partidei favorabile Ungariei. Serbiei îi 
impune cedarea către Ungaria a importantelor cetăţi Belgrad şi Golubaţ. 

în interiorul ţării, regele şi-a dat întrucâtva seama de atitudinea 
şovăielnică a marii nobilimi în problema luptei anti-otomane. Marea nobilime, 
preocupată numai de interesele ei înguste, de clasă, prefera să amine 
riscurile unei ciocniri hotărâtoare cu turcii şi să cumpere mai curând pacea cu 
aceştia, decât s-o câştige în bătălii, lăsând grija luptei efective, acolo unde 
aceasta se impunea, ţărilor vasale Ungariei, de la hotarele ei sudice. 
Sigismund a înţeles şi insuficienţele sistemului de organizare şi de tactică 
militară a regatului maghiar şi a căutat, în diete, să impună anumite reforme 
şi regulamente militare, prin care să con-strângă mai temeinic nobilimea să 
furnizeze regelui, la nevoie, contingente armate şi să permită o mai largă 
participare a populaţiei la oaste. Faptul acesta lovea însă în interesele 
nobilimii, astfel că ea s-a opus traducerii în realitate a acestor măsuri. 
Sigismund, datorită şi absenţelor sale îndelungate din ţară, dar mai ales 
faptului că el se sprijinea, în interior, tocmai pe marea nobilime, n-a avut 
tăria şi independenţa necesară pentru a-şi impune voinţa. Ungaria a răma's 
deci, în timpul său, fără aliaţi de nădejde în afară, fără o organizare militară 
corespunzătoare luptelor cu Imperiul otoman; de aceea ea nici nu 
înregistrează vreun succes hotărâtor în aceste lupte, pe care Sigis-mund le-a 
dus, cu întreruperi destul de lungi, vreme de peste patruzeci de ani. 

Influenţa Ungariei în ţara Românească este din ce în ce mai vehement 
combătută de turci. Ei se folosesc şi de rivalităţile dintre partidele boiereşti. 
Sprijinind pe unii pretendenţi la tron, turcii reuşiră, la 1420, să înlăture de la 
domnie ipe fiul lui Mircea cel Bătrân, Mihail, care avea ajutor unguresc. Anii 
următori din istoria Ţării Româneşti se caracterizează prin luptele continue 
dintre Dan II, sprijinit de Sigismund de Luxemburg şi Radu II Praznaglava, 
ajutat de turci. începe a se observa în atitudinea clasei dominante a Ţării 
Româneşti o tendinţă tot mai evidentă de politică dublă, în sensul că domnii, 
fără a întrerupe legăturile economice şi politice cu Transilvania învecinată şi 



cu regatul maghiar, nu pot să nu ţină seamă de forţa otomană şi de 
posibilităţiile acesteia de a interveni oricând în ţară. Aşa se întâmplă cu un 
Alexandru Aldea, domn între 1431-35, care e supus turcilor, dar în acelaşi 
timp înştiinţează pe braşoveni despre mişcările lor. La fel face şi Vlad Dracul, 
un alt fiu al lui Mircea cel Bătrân. El este înscăunat la 1437 tot cu sprijinul 
Ungariei, unde-şi petrecuse mulţi ani ca pretendent pribeag. Totuşi, scurtă 
vreme după aceea, trebuie să se închine turcilor şi să aştepte un moment mai 
favorabil pentru a-şi da pe faţă sentimentele de prietenie faţă de Ungaria. 

Mai la apus de acest front al Dunării, pe care Sigismund de Luxemburg 
nu reuşeşte să-1 consolideze, el încearcă să întărească apărarea în nordul 
Serbiei, prin cucerirea cetăţii Golubaţ, căzută între timp în mâinile turcilor. 
Aceste acţiuni ofensive înspre Balcani încercase Sigismund a le pregăti şi pe 
tărâm diplomatic, ducând, în 1425, tratative cu Veneţia, pentru ca puternica 
flotă a acesteia să contribuie la blocarea strâmtorilor, oprind trecerea turcilor 
din Asia în Europa, în cazul în care regele Ungariei ar înainta în Balcani, „spre 
Grecia". Tratativele n-au dus la nici un rezultat practic. 

La sfârşitul lui aprilie 1428, Sigismund de Luxemburg atacă cetatea 
Golubaţ, având o armată de vreo 20-25.000 de oameni, printre care şi români 
trimişi de Dan II. La 3 iunie 1428 turcii îi surprind armata su'b zidurile cetăţii 
şi o înfrâng. După acest insucces, Sigi'smund încheie un armistiţiu cu turcii, 
iar pe viitor se va menţine, pe acest front, mai mult în defensivă. Intre 
1429-32 el aşează în banatul de Severin un grup de cavaleri teutoni, 
dăruindu-i cu venituri însemnate şi însărcinându-i cu apărarea cetăţilor din 
acele părţi: Severin, Orşova, Mehadia, Saan (Ada-Kaleh), precum şi a unor 
alte cetăţi din Serbia, tot pe linia Dunării. Aceştia însă, pe lângă faptul că 
erau nemulţumiţi cu veniturile acordate de rege, se dovedesc şi incapabili să 
opună o rezistenţă oarecare turcilor; ei sunt grav bătuţi în vara anului 1432 şi 
siliţi să părăsească posesiunile lor de la Dunăre, care sunt pustiite de 
imusullmani. In acelaşi an, turcii năvălesc cu multă armată în Transilvania şi 
în Moldova. Revin şi în anul următor, precum şi în 1435-36, cu incursiuni care 
ating Ţara Românească, sudul Transilvaniei, banatul de Severin şi unele 
localităţi din Serbia. 

în această ultimă ţară, despotul Gheorghe Branco-vici duce o evidentă 
politică de duplicitate, caracteristică marilor feudali, care se tem să ia o 
atitudine hotă-râtă în lupta antiotomana. La 1433 el îşi căsătoreşte pe fiica 
lui, Mara, cu sultanul Murad II, iar pe o altă fiică cu Ulrich Cillei, membru al 
unei puternice familii feudale de la hotarele Austriei, înrudit cu familia 
imperială din Germania. Totodată Brancovici, prin 1434-35, manifestă mai 
hotărât intenţia sa de a se alătura Ungariei şi luptelor împotriva turcilor. In 
fond îşi păstra calea deschisă pentru a adopta în viitor orice altă atitudine. 

în anul 1437, vara, ungurii au unele succese locale în Serbia. In schimb, 
în 1438, sultanul conduce o mare expediţie în Transilvania, în timp ce o altă 
ramură a armatei jefui a din nou prin Serbia. Turcii trec în Ţara Ramânească 
ipe la Vidin, silind pe Vlad Dracul să-i însoţească în Transilvania. Aci nu era 
nimic pregătit pentru apărare. Provincia fusese zguduită de marea răscoală 
ţărănească din 1437-38 şi nobilimea se preocupase numai de înăbuşirea ei. 



Oastea turcească pătrunse în Transilvania prin Haţeg, unde zdrobi 
împotrivirea locală încercată de nobilul Kendefi (Cândea). înainta apoi, în toiul 
verii, pe valea Mureşului şi spre Sibiu, arzând şi jefuind totul. La asediul 
Sebeşului, Vl'ad Dracul a determinat predarea oraşului, promi-ţând fruntaşilor 
de aci întoarcerea lor grabnică din captivitatea care îi aştepta. Se pare că s-a 
ţinut de cuvânt. 

Turcii au mai prădat Mediaşul, Sighişoara; n-au putut cuceri Sibiul şi 
Cetatea de Baltă, nici n-au pătruns între zidurile Braşovului, dar au ars 
cartierele situate înafara lor. S-au întors în Ţara Românească prin pasul Bran, 
cu mulţi robi şi încărcaţi cu pradă. 

Aceste continue incursiuni turceşti, cărora nu li se putea opune din 
partea statelor feudale din răsăritul Europei o rezistenţă hotărâtă, arată 
limpede un fapt: în viaţa popoarelor din aceste părţi apăruse o mare şi 
permanentă primejdie. Viaţa economică, dezvoltarea oraşelor, a relaţiilor 
comerciale, locuitorii înşişi erau într-o continuă nesiguranţă. Exemplul înrobirii 
Bulgariei, a Greciei, a unor părţi din Serbia şi Albania arăta care urma să fie, 
în scurtă vreme, soarta Ungariei şi a Ţărilor Române. O sarcină de 
fundamentală importanţă istorică apărea în faţa popoarelor acestor ţări, 
înrobite sau ameninţate cu înrobirea: să-şi adune toate forţele lor, aruncându- 
le în lupta de apărare, să înlăture şovăiala, dezinteresul şi chiar trădarea 
claselor dominante de la conducerea statelor, să afle din mijlocul lor omul cel 
mai potrivit pentru a conduce această luptă internă şi externă, ce punea în 
cumpănă însăşi soarta lor. Poporul maghiar şi cel român, atrăgând după ele şi 
alte popoare, s-au dovedit capabile de marele efort colectiv pe care-1 
pretindea gravitatea momentului. Ele au putut ridica din mijlocul lor şi o 
puternică personalitate politică şi militară, demnă de conducerea acestei 
grandioase lupte. 

SUB BLAZONUL CORBULUI CU INEL 

Către sfârşitul veacului al XlV-lea, vremuri tot mai tulburi ameninţau 
soarta Ţării Româneşti şi a locuitorilor ei. In sudul Dunării, turcii erau stăpâni; 
ei se apropiau zi de zi de hotarul marelui fluviu. In 1393, ultima rămăşiţă a 
unui stat bulgar se prăbuşeşte sub loviturile lor. In anul următor, 1394, 
toamna, o armată turcească trece în nordul Dunării, înaintând prin sudul 
Olteniei. Domnul Ţării Româneşti, Mirtcea cel Bătrân, le iese în întâmpinare 
cu oastea sa, undeva pe apa Jiului, poate pe lângă Craiova de astăzi, într-un 
loc numit Rovine. S-a dat aci întâia mare luptă în care poporul Ţării Româneşti 
şi-a apărat libertatea sa împotriva cotropirii otomane, dovedind că turcii pot 
fi înfrunţi, atunci când împotrivirea nu urmăreşte nimbul unei deşarte glorii 
cavalereşti, ci e însufleţită de sentimentul adânc al dreptăţii cauzei în 
cumpănă, izvorât din dragostea poporului faţă de căminul său, faţă de 
pământul pe care-1 muncea. Turcii suferă pierderi grele, nu se pot lăuda cu 
adăugarea unei noi victorii fulgerătoare la şirul acelora care ajunseseră să-i 
aducă sultanului Baiazid I (supranumele de „Fulgerul". 

S-a întâmplat însă de pe acum un fapt care se va mai repeta în istoria 
luptelor Ţărilor Române cu turcii şi pe care cronicarii îl vor cuprinde în 
constatarea amară că: „nevoie este a opri cei puţini pre cei mulţi". Intre 



puternicul şi întinsul Imperiu otoman şi micul stat feudal din nordul Dunării 
era o prea zdrobitoare diferenţă de resurse militare, pentru ca o singură 
victorie să poată fi hotărâtoare. Chiar înfrânte pentru moment, forţele turceşti 
rămâneau copleşitoare. Rezistenţa se arăta cu atât mai greu de urmat, cu cât 
o parte a boierimii muntene, temându-şi numai moşiile şi bunăstarea ei, şi-a 
trădat ţara, sprijinind ridicarea în domnie a unui boier cu numele Vlad, care 
înclina spre o înţelegere cu turcii. înţelegerea nu era greu de încheiat. Trebuia 
doar să li se promită un tribut, pe care boierimea îl storcea de la ţărani, nu 
din bunurile şi nici din munca ei. In schimb, avea nădejdea că îşi va păstra 
rangurile, slujbele, moşiile, putinţa de a exploata pe mai departe poporul, 
închinarea faţă de turci convenea deci marilor boieri, fiind pentru ei o cale 
mult mai uşoară şi în aparenţă mai sigură decât aceea a împotrivirii, care, în 
cazul înfrângerii, le-ar fi adus pierderea averilor şi fuga peste hotare, spre a 
se feri de robie sau moarte. Inârângerea în faţa turcilor ei o considerau cu 
atât mai probabilă, cu cât nu aveau încredere în ţărănimea pe care o 
exploatau, se temeau să o vadă purtând armele şi numai rareori recurgeau la 
sprijinul ei în lupta de apărare a ţării. 

Pentru ţărănime însă, fie ea liberă sau iobagă, închinarea faţă de turci 
însemna sporirea obligaţiilor ei, a dărilor în produse îndeosebi, prin care ea 
trebuia să acopere nu numai pretenţiile boierilor şi ale bisericii, ci şi pe acelea 
ce decurgeau din plata tributului, închinarea mai însemna deschiderea 
hotarului de miazăzi pentru pătrunderea oricând a oştilor turceşti - în drum 
spre Transilvania ori Moldova - oşti care trebuiau întreţinute şi care se dedau, 
în trecere, la tot soiul de jafuri şi silnicii. 

Nu toată boierimea gândea însă la fel, mai cu seamă în această primă 
epocă a luptelor împotriva turcilor. O parte a ei înţelegea urmările dominaţiei 
otomane, n-avea încredere în trăinicia soartei sale, se temeai de o vreme în 
care această soartă avea să depindă de bunul plac al sultanului şi al celor din 
jurul său. Nu primea cu uşurinţă nici ideea unei împărţiri a conducerii 
înăuntrul ţării, „între ea şi o putere suzerană, cu atât mai mult cu cât aceasta 
însemna şi o ştirbire adusă intereselor ei materiale: tributul plătit turcilor se 
adăuga la celelalte îndatoriri ale ţăranului şi stingherea întrucâtva libertatea 
exploatării ţăranului din partea boierimii. Două puncte de vedere, două 
concluzii posibile, două forme prin care se căuta, de fapt, apărarea aceloraşi 
interese înguste de clasă, îndemnau, prin urmare, pe unii boieri să trădeze, 
după cum pe alţii îi făceau să adopte poziţia contrară, a sprijinirii luptei de 
apărare, în care singure masele populare aveau un interes trainic şi sincer. 
Influenţată şi de biserică, instituţie care nu putea, fireşte, să adopte de la 
început altă atitudine faţă de turci - mahomedani - decât aceea de 
duşmănie, partida boierească ce se hotărâse pentru luptă scotea pe primul 
plan, ca motivare a politicii sale, nevoia apărării credinţei creştine, împotriva 
„păgânilor". 

în cursul toamnei şi al iernii anului 1394, atunci când Mircea cel Bătrân, 
copleşit până la urmă de numărul prea mare al turcilor, trădat de o parte a 
boierimii, a trebuit să se retragă pe dramurile care duceau spre munţi, în 
Transilvania, mulţi dintre boieri au rămas credincioşi domnului şi l-au însoţit la 



Braşov. Acolo sunt ei pomeniţi, în actul de alianţă împotriva turcilor, pe care 
Mircea cel Bătrân îl încheie cu Sigis-mund de Luxemburg, regele Ungariei. Au 
participat apoi la noua campanie împotriva turcilor, din 1395, în urma căreia, 
având şi ajutor unguresc, a fost, se pare, eliberată partea de apus a Ţării 
Româneşti de sub domnia uzurpatorului Vlad, pentru ca după încă un an, cam 
în preajma bătăliei de la Nicopol, din~ septembrie 1396, Mircea cel Bătrân 
să-şi poată recâştiga domnia asupra întregii ţări, trădătorul şi părtaşii săi fiind 
alungaţi. 

Ţara Românească trecuse, aşadar, prin doi ani grei, în cursul cărora de 
mai multe ori pământul îi fusese străbătut de ostile turceşti şi de cele 
ungureşti şi mun-ţene, se dăduseră lupte, se săvârşiseră pustiiri, jafuri, ieşise 
la iveală nesiguranţa vieţii şi a avutului, pe care vor trebui să o înfrunte 
locuitorii, atâta vreme cât turcii erau de-a lungul Dunării. De aceea unele 
familii, mai ales de mici boieri, care nu aveau interese materiale prea mari în 
Ţara Românească, încep să-şi părăsească ţara şi să se aşeze în Transilvania, 
deocamdată mai ferită de atacurile turceşti, atât datorită lanţului de anunţi al 
Canpaţilor de miazăzi, cât şi puterii militare mai mari a regatului feudal 
maghiar. 

Printre familiile de mici boieri munteni care, după ce au participat la 
luptele amintite, au preferat să se strămute în Ungaria se găseau şi doi fraţi, 
dintre care unul purta numele de Şertm şi se distinsese prin slujba sa militară 
împreună cu fiii săi Voicu, Mogoş şi Radu. Celălalt frate, al cărui nume nu-l 
cunoaştem, avea de asemenea un fiu cu numele Radu. Faima de buni ostaşi 
de care se învredniciseră aceştia a atras atenţia regelui Sigismund asupra lor, 
înlesnindu-le aşezarea în Ungaria şi luându-i în serviciul său. După intrarea în 
slujba regelui Ungariei, s-a distins îndeosebi fiul mai mare, Voicu, în calitatea 
sa de „oştean al curţii regelui". A luptat probabil în armata ce apăra sudul 
Ungariei şi al Transilvaniei, căci era cunoscut şi sprijinit de generalul de 
origine florentină Filippo Şcolari - numit în Ungaria Pippo de Ozora, sau Pippo 
Spano - căruia îi era încredinţată conducerea militară în acele părţi. Pe 
acelaşi front luptau foarte mulţi cnezi ramării din Banat şi Ţara Haţegului; e 
de aşteptat prin urmare ca şi pribegii munteni să fi fost mai legaţi de un ţinut 
apropiat de patria pe care o lăsaseră. 

Venirea familiei acesteia din Ţara Românească în Ungaria este un fapt 
pe care îl afirmă unele cronici dar în realitate nu avem siguranţa că lucrurile 
s-au petrecut chiar astfel. Informaţia cronicarilor poate să fie alcătuita sub 
influenţa faptului, ştiut în mod sigur, că Voicu şi fraţii săi erau de origine 
română şi astfel s-a socotit, poate, că ei trebuiau să fi venit nea- 

1 Thuroczi, în Schwandtner, Scriptores rerutn Hungaricarum (Scriitorii 
istoriei ungare), I, Viena, 1746, p. 242. 

Loan de Hunedoara parat din sudul Carpaţilor. Ei puteau li însă tot atât 
de bine şi români din Hunedoara, ţinut în care populaţia românească ce trăia 
în regatul feudal maghiar îşi păstrase multă vreme o organizare locală 
autonomă, respectată de rege şi de comiţii sau castelanii săi. In fruntea 
satelor şi a obştiilor româneşti din Hunedoara stăteau, ca şi în Banat, 
Maramureş sau în alte părţi, reprezentanţi ai populaţiei locale, numiţi cnezi. 



Unii dintre ei erau recunoscuţi de rege în calitate de conducători ai unor obşti 
locale şi erau înzestraţi cu anumite drepturi. Aceştia erau aşa numiţii cnezi 
regali. Mulţi dintre cnezii regali s-au distins prin serviciile militare aduse 
regelui, răsplătiţi fiind cu danii de moşii; ei intrau astfel în rândurile nobilimii 
mici. Ridicarea 'familiei lui Voicu, fiul lui Şerbu, prin slujbe militare la curtea 
regală se poate deci foarte bine încadra în procesul mai larg de ridicare a 
unei părţi a enezilor hunedoreni în rândurile nobilimii. Acest fapt ar explica 
mai bine legăturile de mai târ-ziu ale acestei familii cu cnezii şi cu mica 
nobilime din Hunedoara şi Caras. 

Fie că venise din Ţara Româneaseă, fie că se ridicase dintre cnezii din 
părţile Hunedoarei, un fapt şi-gur rămâne acela că Voicu a fost în slujba 
regelui Ungariei şi că iîn primii ani ai veacului al XV-lea se căsătoreşte cu o 
tânără din mica nobilime hunedo-reană, de origine probabil maghiară şi de 
confesiune catolică, ifapt care se poate presupune atât după religia în care îşi 
vor creşte fiii, cât şi după numele de Clara - neobişnuit 'ia romuri - pe care-l 
va purta una dintre fiicele lor. 

Din această căsătorie is-a năiseut, pe la anul 1407, un ifiu cu numele 
de loan. Era acela care avea să devină marele conducător de oşti loan de 
Hunedoara, cel mai de seamă luptător împotriva turcilor, în prima jumătate a 
veacului al XV-lea. A mai avut un frate care purta aed aşi numel, născut 
după 1409 şi care îi va sta alături. Mai târziu, în cariera sa militară, murind în 
luptele de pe lângă Belgrad, la 1441. Un alt frate, mai mic, Voicu, moare de 
tânăr, după 1419. Dintre surorile sale, una se va mărita cu nobiluil loan 
Szekely, iar cealaltă cu Pancraţiu de Dinde'leag. Unele ştiri amintesc încă 
două surori: una căsătorită cu Petru II, domnul Moldovei din anii 1447-48, iar 
alta, după o ştire şi mai puţin sigură, ar fi fost soţia unui boier din Ţara 
Româneaseă, numit „Manzilla" din Argeş, prin care familia pare a se fi înrudit 
cu domnii Ţării Româneşti. Un descendent al aces'tei uMime ramuri ar fi 
învăţatul umanist Nicolae Olahul (1493-1568). In amândouă cazurile, 
cercetările istorice consideră că, de fapt, e vorba de rudenii mai îndepărtate, 
iar nu de surori. 

1 în documentele medievale se întâlnesc multe cazuri care doi fraţi 
poartă acelaşi nume. 

Un moment important în ridicarea acestei familii survine în anul 1409, 
când regele Sigiismund de Luxemburg dăruieşte lui Voicu, fraţilor săi Mogoş şi 
Radu şi vărului lor Radu, precum şi fiului lui Voicu, loan, cetatea Hunedoara, 
cu pământurile care ţineau de ea, pe care se aflau aşezate vreo 40 de sate, 
vămi,. Mine de sare, aur, argint şi fier. Era o danie însemnata prin care se 
constituia în proprietatea familiei lui Voicu un domeniu feudal cam tot atât de 
întins şi de. Bogat ca acela ce ţinea de cetatea Devei. In urma acestei danii, 
familia lui loan de Hunedoara ocupă deja o poziţie fruntaşă în rân-durile 
nobilimii provinciale de stare mijlocie. Răs-plătindu-i serviciile militare iîn 
acest fel, regele Şi-gismund urmărea să întărească apărarea graniţei Ungariei 
împotriva turcilor, legând asemenea familii, prin interese materiale, de 
regiunile ce începeau a fi mai direct ameninţate. 



Mai târziu, familia de Hunedoara a primit şi un blazon noibiliar, având 
drept emblemă un corb cu aripile uşor desfăcute şi purtând în plisc un inel. 
După ce loan de Hunedoara şi-a câştigat faima de erou al luptelor cu turcii, 
iar fiul său mai mic, Matei, a ajuns rege al Ungariei, pe seaima acestui blazon 
s-au plăsmuit felurite legende referitoare la originea familiei care-l purta. 
Asemănarea acestui blazon cu stema Ţării Româneşti -• un vultur ou o cruce 
în cioc - a fost invocată ca dovadă a strămutării familiei lui Voicu din Ţara 
Românească şi a înrudirii ei cu familiile domneşti de aci. 

Mai cunoscută este însă legenda care spune că regele Sigismund de 
Luxemburg, în trecere prin Transilvania, s-ar fi îndrăgostit de o româncă din 
părţile Hunedoarei, pe care, la despărţire, a dăruit-o cu un inel, ca semn de 
recunoaştere pentru copilul cel avea să se nască din dragostea lor şi pe care 
mama trebuia să-l trimită, când va fi mare, la curtea regală. Mai târziu fata sa 
căsătorit cu un nobil de prin partea locului. Odată, la o vânătoare, un corb 
ispitit de strălucirea inelului cu care se juca micul loan, cum fusese nuimit 
copilul, i-l fură şi zbură cu el pe craca unui copac. Tatăl vitreg, atras de 
ţipetele băiatului, săgeta corbul şi salvă inelul preţios pentru viitorul familiei. 
Astfel se putu prezenta tină-rul loan, mai târziu, la curtea regală, unde fu 
recunoscut mulţumită inelului, luat sub protecţia regelui şi dăruit cu moşii 
întinse. Aâlând întknplarea ce o avusese în copilărie, regele i-a dat ca blazon 
tocmai un corb cu un inel. 

O altă legendă, care nu merită de altfel nici o crezare, este aceea 
plăsmuită de umanistul italian Bon-finius, istoricul de curte al regelui Matei 
Corvin; în dorinţa de a-şi măguli stăpânul, el se străduieşte să alcătuiască o 
genealogie fantezistă, potrivit căreia familia Huniazilor (sau Corvinilor cum au 
început ei a fi numiţi, tot în legătură cu blazonul ce-l purtau) s-ar fi tras din 
familia romană Valeria Corvina, potrivit tradiţiei căreia, un corb ar fi ajutat pe 
unul din membrii ei să învingă pe un luptător gal. Târziu, în vremea 
împăratului Augustus (31 î.e. n - 14 e.n.) un descendent ai acestei familii, 
Valerius Messala Gorvinus, a fost trimis în Panonia spre a înăbuşi o răscoală. 
De la el. 

— Inventează în continuare Bon-finius - s-a păstrat numele Croaţiei 
(Corvatia, în latineşte), iar urmaşii săi s-au strămutat apoi în Transilvania, 
aducând cu ei numele de Corvinus. 

Povestea lui Bonfinius n-a fost crezută probabil nici de autor şi nici de 
cei pe care se străduia să-l preamărească; ea n-a avut o circulaţie în popor. 
Cealaltă însă s-a răspândit şi a fost preluată de tradiţia populară şi de 
cronicarii de mai târziu. Nici această legendă însă nu poate fi adevărată. Cel 
mult a putut avea loc incidentul neobişnuit al săgetării unui corb ce furase un 
inel oarecare de-al familiei. Amintirea lui s-a păstrat, amplificându-se şi 
adăugân-du-i-se o anumită semnificaţie. 

Originea regală a lui loan de Hunedoara este însă o închipuire. 
Informaţiile documentare nu confirmă prin nimic favoarea deosebită pe care 
Sigismund de Luxemburg i-arfi acordat-o. Adevărata lui ascensiune începe 
abia în vremea urmaşului acestuia, Albert de Austria, după anul 1438, iar 
împrejurările acestei ascensiuni sunt destul de cunoscute şi de uşor 



explicabile. De altfel, dacă loan de Hunedoara ar fi fost fiu nelegitim al 
regelui, n-ar fi avut nici un motiv să nu declare el însuşi acest fapt, care pe 
atunci nu era deloc înjositor, ci dimpotrivă i-ar fi justificat, în unele ocazii, 
chiar pretenţii asupra tronului, pe care loan nu le-a formulat niciodată. 

Tema aceasta a unui inel sau a unui alt obiect mulţumită căruia s-au 
putut recunoaşte de către înalţii lor protectori persoane de rang obscur, dar 
de origine nobilă, e foarte des întâlnită în literatura medievală. Ea mai apare, 
de pildă şi în legătură cu un episod din viaţa regelui Matei Corvinul. 

loan de Hunedoara s-a născut probabil la curtea regală şi a copilărit la 
Hunedoara, în castelul pe care părintele său l-a primit ca danie după naşterea 
lui. Tatăl, Voicu, a murit între anii 1414-19, cap al familiei rămânând fratele 
său, Radu, care este amintit în documente, la 1419, sub numele rqaghiarizat 
de Ladislau, ceea ce arată procesul de asimilare a familiei cu nobilimea 
maghiară şi catolică. 

Pe moşia Hunedoarei şi-a petrecut deci copilăria marele erou. A 
cunoscut de mic viaţa ţăranilor din acele părţi, şi-a cunoscut rudeniile, printre 
cnejii şi micii nobili din acele locuri, a văzut pe munţii care străjuiau în zarea 
de miazăzi castelul părintesc focurile ce dădeau semn sinistru, în noapte, 
despre apropierea unor armate turceşti, a putut vedea chiar răniţii unor lupte 
ce s-au dat cu turcii, în părţile Haţegului, pe la 1421. Apropierea lui de cnejii 
şi ţăranii liberi, legăturile de familie pe care se va sprijini în cursul carierii lui 
politice, primejdia otomană, au fost idei care au crescut cu sine, din primele 
observaţii pe care i le-a prilejuit viaţa. Copilărind în Transilvania, s-a 
înrădăcinat în el şi mai adânc ideea luptei comune a românilor şi ungurilor 
împotriva cotropirii turceşti, s-a obişnuit cu o largă îngăduinţă şi în 
problemele religioase. 

De tânăr, ca toţi fiii de nobili, şi-a însuşit o educaţie militară. Carte n-a 
învăţat prea multă. II va fi îndrumat poate parohul Hunedoarei, sau capelanul 
castelului, dar latineşte n-a ajuns să ştie bine niciodată. Tot la o vârstă foarte 
tânără a plecat de acasă, fiind trimis, după obiceiul micilor nobili, să-şi desă- 
vârşească educaţia militară în slujba câte unui mare baron; A servit ca aprod 
la familiile Csanâdi şi Csâky şi a trecut apoi în serviciile despotului sârb 
Ştefan Lazarevici, probabil pe una din moşiile pe care le avea acesta în sudul 
Ungariei. Astfel s-au putut naşte tradiţiile populare sârbeşti despre îndrăz- 
nealţa faptă a lui loan, care, la o vânătoare,, ar fi reuşit să ucidă un lup fioros, 
sau chiar despre descendenţa iui din despotul sârb. 

Ieşind din slujba lui Ştefan Lazarevici, el a intrat în aceea a familiei 
Ujlaki şi apoi în aceea a viitorului episcop de Zagreb, Dumitru Osupor. Era de- 
acum nu un simplu ostaş, ci conducătorul unui mic detaşament de 6 până la 
12 călăreţi. Primele lui fapte de arme le săvârşeşte aşadar în sudul Ungariei, 
aproape de acele nestatornice hotare otomane, unde îşi va câştiga gloria de 
mai târziu. S-a cunoscut în vremea aceasta cu Pippo de Ozora, care-l 
sprijinise şi pe tatăl său. 

Pe la 1430, loan de Hunedoara se căsătoreşte cu Elisabeta Szilâgyi, 
dintr-o familie nobilă din Slavonia, sau din comitatul Solnocului de mijloc. 
Familia Szilâgyi era printre cele care sprijineau domnia lui Sigismund de 



Luxemburg. Tatăl Elisabetei, Ladislau, un om destul de învăţat, luase parte la 
luptele împotriva unor 'alţi pretendenţi ce se opuneau venirii lui Sigismund la 
tronul Ungariei. 

Din această căsătorie s-au născut doi fii: cel rrtare, Ladislau, în 1431, 
cel mic, Matei, la Cluj, la 24 februarie 1443. 

în vara sau toamna anului 1430, loan de Hunedoara a intrat, ca şi tatăl 
său odinioară, în serviciile directe ale regelui Sigismund. Cronicile spun că la 
această dată el era încă tânăr, li descriu şi portretul fizic şi moral, în care se 
amestecă, desigur, trăsături deduse din strălucitele lui fapte de mai târziu. 
Era un om de înălţime mijlocie, bine legat, cu gât puternic, cu un păr castaniu 
sclipitor, ochii mari, faţa rumenă, cu un aer de seriozitate în ţinută. Meseria 
armelor însemna pentru el totul în viaţă. Viaţa de ostaş, spun cronicile, 
însemna pentru el ceea ce e apa pentru peşti, sau pentru cerbii cei iuţi 
hăţişul pădurilor umbroase.! 

în slujba regelui, loan de Hunedoara şi-a putut îmbogăţi cunoştinţele, 
mai ales pe cele militare. A luat parte, la început ca un om destul de 
neînsemnat, în întreprinderile mari ale regelui său. A cunoscut oameni, locuri, 
îşi-a îmbogăţit experienţa vârstei lui încă tinere. In toamna anului 1431 îl 
însoţeşte pe Sigismund de Luxemburg în Italia, intrând în numărul acelor 
soldaţi pe care regele Ungariei îi promisese ca ajutor ducelui Milanului, 
Filiippo Visoonii, împotriva Veneţiei. 

O impresie adâncă trebuie să fi făcut asupra tână-rului ostaş această 
ţară bogată, în plină dezvoltare economică şi culturală. La Milano, marele 
centru meşteşugăresc şi comercial din nordul Italiei, a stat loan de 
Hunedoara vreme de doi ani. A cutreierat străzile însufleţite de lume, deşi 
multe din ele înguste şi murdare, ale bogatului oraş. A văzut mulţimea 
pestriţă a oamenilor veniţi de pretutindeni şi a lucrurilor aduse aci din toate 
părţile de negustori, l-au izbit uneori auzul mirat şi frânturi de grai din ţara lui 
şi poate astfel a cunoscut acolo pe clericul loan de Zredna, care în urma 
anilor petrecuţi la studii în Italia va deveni unul din primii reprezentanţi ai 
culturii umaniste în Ungaria, iar prietenia cu loan de Thuroczi, în 
Schwandtner, lucrarea citată, I, p. 242. 

Hunedoara îl va înălţa la rangul de episcop de Oradea şi de cancelar al 
regatului. La 25 noiembrie 1431, tânărul comandant era, desigur, în fruntea 
ostaşilor săi, în (mulţimea care se îmbulzea în piaţă să privească încoronarea 
regelui Sigismund cu coroana de fier a regilor longobarzi, act care preceda 
încoronarea ca împărat, ce trebuia să aibă loc la Roma, săvârşită fiind de 
însuşi papa. La Roma însă, unde Sigismund s-a dus în imai 1433, pentru 
încoronare, pe loan nu-l aflăm. A rămas acolo unde îl reţinea slujba sa 
militară, la Milano şi în nordul Italiei, în-văţând din organizarea armatelor 
italiene, din metodele lor de luptă, legând cunoştinţă cu unii comandanţi ai 
vremii, ca Francesco Sforza, de la care, precum şi de la alţii, a putut învăţa 
ştiinţa militară, dar nu s-a apropiat niciodată de spiritul de aventură şi de 
caracterul îndoielnic al acestor „condottieri" 1 italieni. 

Şederea în Italia i-a fost folositoare tânărului loan şi din alt punct de 
vedere, decât acela al îmbogăţirii cunoştinţelor despre lume, oameni şi 



meseria sa. Nu putem şti prin ce mijloace, dar constatăm că la Milano el a 
dobândit o oarecare avere, putând împrumuta, în anii următori, regelui 
Sigismund, în mai multe rânduri, sume importante de bani, pentru care 
primeşte ca zălog sate şi moşii prin jurul Aradului, al Cenadului şi în comitatul 
Bekes. 

După întoarcerea lui Sigismund din Italia, loan de Hunedoara părăseşte 
slujba ducelui Milanului şi îşi însoţeşte suveranul în Elveţia, la Basel, unde îl 
întâlnim la 17 ianuarie 1434. Aici se ţineau în acel timp şedinţele nesfârşite 
ale unei adunări generale a reprezentanţilor de frunte ai bisericii catolice, un 
conciliu, cum i se spunea. In jurul oraşului acestuia se concentra, ca în 
vremea oricărui mare congres diplomatic, o bună parte din activitatea 
religioasă 

1 Şefi de trupe mercenare care se angajau în slujba oricărui principe 
sau stat, pentru plată. 

Şi politică europeană, fiind de faţă multe personalităţi de seamă ale 
timpului. De va fi pătruns, ca privitor, în sălile conciliului, ori poate pe străzile 
oraşului, a admirat fără îndoială splendoarea odăjdiilor scumpe ale înalţilor 
prelaţi ai bisericii, fără să priceapă prea mult din subtilele cuvântări în la- * 
tineşte pe care ei le rosteau. îşi va fi încrucişat privirea şi cu cel ce, în 
veşmântul lui purpuriu, prezida această mare adunare: trimisul papei, 
cardinalul Giuliano Cesarini. Nu putea să ştie atunci că, abia zece ani mai 
târziu, soarta îl va face să-l vadă murind pe acest cardinal, în preajma sa, pe 
câmpiile de luptă din Bulgaria, pe care le vor fi străbătut împreună. 

La conciliul de la Basel s-a discutat între altele şi o problemă însemnată 
pentru împăratul Sigismund de Luxemburg: mijloacele de a înăbuşi mişcarea 
de eliberare a poporului ceh de sub jugul feudal german, cunoscută sub 
numele de mişcarea husită. In anul 1415, un alt conciliu al bisericii, ţinut tot 
în Elveţia, la Constanţa, încercase să pună capăt mişcării printr-un act barbar: 
atrăsese acolo pe lan Huş, conducătorul ei şi îl arsese pe rug, ca „eretic". 
Rezultatul r. fusese o şi mai mare înăsprire a luptei poporului ceh. - împotriva 
asupritorilor săi feudali: Imperiul germanic şi Biserica romano-catolică. De 
aceea, conciliul de la Basel încerca acum să procedeze într-altfel, mai pe 
ocolite. El intră în tratative cu burghezia şi feudalii cehi, care alcătuiau tabăra 
moderată a mişcări huşite şi care, însţpăimânfcati de revendicările şi luptele 
sociale ale maselor populare, se arătau dispuşi să accepte din nou dominaţia 
germană. 

Prin trădarea acestor elemente din conducerea mişcării huşite, 
Sigismund de Luxemburg a fost iarăşi recunoscut ca rege al Cehiei şi în anii 
următori el va pleca în Boemia, spre a-şi lua în stăpânire tronul, de la care 
husiţii îl înlăturaseră în 1419. In '436-1437, mereu în suita suveranului său, 
dar stând deja în fruntea unui detaşament de 50 de călăreţi 

— Foan de Hunedoara 33 greu înarmaţi, la care se adăugau ajutoarele 
acestora, loan de Hunedoara participă şi la campania lui Sigismund de 
Luxemburg' în Cehia. înstăpânirea acestuia asupra noului regat n-a fost cu 
totul uşoară, deşi Sigismund fusese, oficial, recunoscut ca rege şi primit la 
Praga. Masele populare însă şi chiar o parte din orăşenimea cehă, nu erau de 



acord cu revenirea stăpânirii germane; o considerau rezultatul unei trădări şi 
au încercat, în unele părţi, să i se opună cu armele. Rezistenţa lor izolată a 
fost în-frântă, aşa cum cereau interesele coroanei, loan de Hunedoara a 
participat la aceste lupte, unele din ele destul de grele, în care a trebuit să-şi 
rişte chiar viaţa, li stătea alături acum şi fratele său mai tânăr, loan, care în 
vremea campaniei din Italia rămăsese în ţară şi luptase împotriva turcilor, 
chiar şi prin Ţara Românească, în anii 1433-34. 

Luptele pe care le-a purtat în Cehia n-au rămas fără urmări asupra 
formării anumitor convingeri politice şi asupra cunoştinţelor de artă militară 
ale lui loan de Hunedoara. El vedea în faţa lui o armată compusă din oameni 
simpli, ţărani, meseriaşi, lucrători mineri, care aproape douăzeci de ani 
înfruntaseră armatele ifeudale trimise împotriva lor ca să-i răpună. Hărţuiţi în 
aceste războaie îndelungate, cu rândurile larg rărite în atâtea campanii 
sângeroa-s-e, trădaţi de conducătorii lor, aceşti oameni din popor găseau 
totuşi tăria morală a unui efort pentru cauza lor, chiar fără speranţă de 
izbândă. Aci a putut deci loan de Hunedoara să cunoască valoarea acestor 
elemente huşite, pe care le va angaja ulterior în mare număr, în armata sa, 
împotriva turcilor. 

A mai putut observa îndeaproape şi tactica militară pe care o foloseau 
husiţii: întrebuinţarea mai largă a infanteriei şi a tunurilor uşoare şi în deosebi 
folosirea căruţelor ca mijloc de transport şi ca mijloc de apărare improvizată. 
Când dădeau o bătălie în câmp deschis, husiţii îşi aşezau cu repeziciune 
căruţele în formă de dreptunghi, le legau între ele cu lanţuri şi întăreau 
spaţiile goale cu bârne şi scân-duri. Retrasă în interiorul acestei cetăţi de 
căruţe, armata husită putea frânge_ avântul dezordonat al şarjelor cavaleriei 
feudale. In campaniile sale împotriva turcilor, loan de Hunedoara va lâncepe 
să aplice, la un moment dat, unele din învăţămintele tacticii huşite. 

Hotarele Cehiei erau ameninţate în acei ani şi de Polonia. Dinastia 
Jagello, care domnea acolo, plănuia să ocupe şi tronul ceh. Nădejdea îi era 
acum risipită prin revenirea lui Sigisimund de Luxemburg. Şi pe acest teatru 
de luiptă cei doi fraţi au avut deci prilejul de a-şi risca viaţa şi a se înălţa în 
favoarea suveranului lor. 

în decembrie 1437, împăratul Sigismund de Luxemburg moare. In 
aceeaşi lună, loan de Hunedoara era la Alba Regală (Szekesfehervar), la 
încoronarea lui Albert de Austria, noul rege al Ungariei. Se întoarce apoi în 
Cehia, unde rămâne aproape în tot cursul anului 3438. E sigur că nici el, nici 
fratele său n-au participat la luptele nobilimii din Transilvania împotriva 
ţăranilor răsculaţi în anii 1437-38. 

La sfârşitul anului 1438, sau începutul celui următor, loan de 
Hunedoara şi fratele său au părăsit Cehia şi au fost numiţi bani ai Severinului, 
având în paza lor cetăţile Severin, Gureni, Orşova şi Me-hadia. In luna mai a 
anului 1439, ei se angajaseră să servească pe regele Albert cu un număr de 
o sută de călăreţi, pe cheltuiala lor, pentru care sumă de bani le sunt zălogite 
câteva localităţi din comitatul Bodrog. După lungi peregrinări prin atâtea ţări, 
loan de Hunedoara îşi începe astfel activitatea lui pe acel teatru de lupte 



unde îşi va câştiga renumele de ostaş ce îl va înălţa până la cele mai mari 
demnităţi. 

Era pe-atunci un om încă tânăr. Avea cam 32 de ani. De vreo 15 ani 
viaţa îi era consacrată'carierei armelor. In acest timp văzuse mult din tot ceea 
ce îi putea servi unui conducător de oşti în desăvârşirea artei sale. Participase 
la unele ciocniri mai puţin înx. 

Semnate cu turcii, văzuse ce înseamnă o ţară dezvoltată din punct de 
vedere meşteşugăresc şi comercial, cum era Italia, îşi dăduse seama de 
resursele materiale pe care o asemenea dezvoltare le oferă statului şi 
armatei, învăţase din experienţă ceva din arta militară a condottierilor 
italieni, trăsese poate deja concluziile sale asupra avantajelor pe care le 
prezentau armatele de mercenari şi a condiţiei pe care trebuia să o întruneşti 
pentru a le putea angaja şi menţine credincioase: banul. In atmosfera de 
intrigi politice din statele italiene şi în aceea tot atât de complicată a 
conciliului de la Basel, se iniţiase - nu deajunsînsă pentru a-şi pierde cu totul 
încrederea în ea, aşa cum o merita - în ascunzişurile întorto-chiate ale 
diplomaţiei curţilor europene, care, prin lipsa ei de sinceritate, învăluită în 
promisiuni şi cuvinte, îl va decepţiona de atâtea ori. In Cehia învăţase să 
cunoască valoarea pe care o dă armatei credinţa într-un ideal social şi politic 
ce corespundea intereselor poporului, apreciase măiestria cu care hu-siţii 
ştiuseră găsi noi metode de luptă, superioare tacticii, sau, imai bine spus, 
lipsei de tactică militară a trupelor feudale. Serviciile militare neîntrerupte şi 
valoroase pe care le făcuse regilor Ungariei îi aduseseră drept recompensă 
multe moşii, prin care el rotunjise averea iniţială a familiei şi se ridicase, ca 
stare materială, aproape de rangul marilor nobili, înainte de 1439, loan de 
Hunedoara a avut posibilitatea de a-şi îmbogăţi experienţa, de a se forma ca 
om politic şi mai cu seamă ca şef militar. Atunci când primejdia turcească 
devenea tot mai ameninţătoare, iar marea nobilime feudală din Ungaria şi din 
alte ţări apropiate tot mai nesimţitoare în faţa primejdiei, tot mai ahtiată 
numai după urmărirea intereselor ei egoiste de clasă, popoarele din răsăritul 
Europei vor trebui să se ridice cu mai multă hotărâre întru apărarea existenţei 
şi a viitorului lor. Un asemenea moment se apropia în preajma anului 1440. 
Pentru înfăptuirea sarcinii istorice concrete ce stătea i I începuturile carierii 
militare. 

IOAN DE HUNEDOARA 

' Călătoriile lui loan <k Hunedoara în tinereţe, cu onşeh fi tcurik unk a 
îndeplini slujbe militare. 

Atunci în faţa popoarelor Ungariei, Ţărilor Române, Serbiei, Albaniei şi 
Bulgariei, trebuiau însă şi energia, inteligenţa şi priceperea unui conducător, 
care să fie la înălţimea greutăţilor pe care avea să le înfrunte. Pentru această 
misiune, loan de Hunedoara era unul an oamenii cei mai pregătiţi. 

INTRE DOI DUŞMANI. 

Prin numirea sa ca ban al Severinului, în 1438- 1439, loan de 
Hunedoara ocupa întâia demnitate mai însemnată în regatul ungar; alături de 
rolul militar pe care-l avusese până atunci şi care rămânea sarcina lui 



principală în acea regiune de graniţă, el avea să joace de acum înainte şi un 
rol politic. 

împrejurările ascensiunii lui politice de după anul 1439 sunt strâns 
legate de evenimentele interne ce se desfăşurau atunci în Ungaria, de luptele 
pentru putere dintre anumite partide feudale. 

în prima jumătate a secolului al XV-lea, Ungaria era o ţară în care 
feudalismul se afla în dezvoltare. Făcea progrese, încete, dar sigure, 
agricultura, la fel se dezvoltau şi meşteşugurile în oraşe, deveneau tot mai 
strânse şi mai numeroase legăturile comerciale dintre oraşe şi ţinutul 
înconjurător, sau chiar dintre diferite oraşe mai îndepărtate unele de altele. 
De asemenea, sunt în progres şi legăturile comerciale cu alte ţări: cu Imperiul 
germanic, cu Italia, cu Ţările Române ş.a. 

Dezvoltarea vieţii economice în Ungaria se făcea în profitul clasei care 
deţinea în mâinile sale puterea economică şi politică: feudalii. Aceştia aveau 
în proprietatea lor cea mai mare parte a pământurilor; pe moşiile lor ei îi 
exploatau pe ţăranii iobagi, pretin-zându-le prestarea unor zile gratuite de 
muncă, cedarea în folosul feudalului a unei părţi din recolta micului lot de 
pământ pe care ei îl aveau în folosinţă; le pretindeau şi dări în bani. Feudalii 
mai exploatau pe ţărani şi pe orăşeni prin mijlocirea impozitelor cuvenite 
vistieriei regale, prin taxele pe negoţ - vămile de la hotare şi din locurile de 
târg dinăuntrul ţării - prin obligaţia militară pe care o aveau oraşele şi ţăranii 
liberi, prin nenumărate alte impuneri ce decurgeau din drepturile 
administrative şi judecătoreşti ale nobilului asupra ţăranului. 

Profitând de pe urma tuturor acestor forme de exploatare a celor ce 
munceau, nobilimea feudală caută mereu să-şi lărgească acele condiţii care 
făceau cu putinţă exploatarea: proprietatea asupra pământului şi drepturile ei 
politice, juridice şi administrative. Dezvoltarea regimului feudal are loc, prin 
urmare, în strânsă legătură cu creşterea marii proprietăţi, cu tendinţa de 
concentrare în mâinile familiilor nobililor mai de frunte a unor moşii tot mai 
întinse, care ajung să ia proporţiile unui mic stat. Pe imensele domenii care se 
adunau în proprietatea lor, marii feudali caută de asemenea să dobândească 
tot mai multe drepturi: de administraţie, de judecată, de strângere a dărilor 
pentru vistieria regală, de organizare proprie a unor trupe de „apărare" (pe 
care ei le pot folosi tot atât de bine pentru a-şi ataca şi jefui vecinii de moşii) 
- cu un cuvânt, ei caută să stăpânească într-un chip cât mai deplin domeniile 
lor, spre a le putea exploata mai în voie. Nici chiar puterea regelui şi a 
organelor sale administrative nu le este pe plac, îi stânjeneşte; se simt destul 
de puternici pentru a-şi rezolva fiecare în parte problemele legate de 
stăpânirea lor asupra pământului şi de ţinerea în supunere a iobagilor. Marii 
nobili feudali duc, aşadar, o politică de fărâmiţare a statului, de întărire a 
propriei lor puteri locale. Conflictele dintre ei şi le rezolvă de multe ori singuri, 
ducând lupte unii cu alţii, jefuindu-şi reciproc moşiile, atacând oraşele şi pe 
negustorii ce călătoreau cu mărfurile lor, pustiind ogoarele şi gospodăriile 
ţărăneşti. In fruntea statului ei doreau un rege slab, care să nu fie în stare a 
se împotrivi domniei bunului lor plac, Această anarhie feudală, care convenea 
marilor nobili, era profund dăunătoare dezvoltării economice, vieţii oraşelor şi 



a gospodăriilor ţărăneşti. Pentru a-şi putea desfăşura în voie munca lor 
paşnică, masele de ţăfani, meşteşugari, negustori şi lucrători aveau nevoie 
de linişte şi ordine în interiorul ţării, astfel că ei preferau o guvernare centrală 
energică, puternică, în stare să ţină în frâu anarhia marilor nobili. 

Marea nobilime nu se preocupa în mod serios nici de primejdia 
dinafară, expansiunea otomană. Văzân-du-şi numai de interesele sale înguste 
de clasă, ea nu voia să-şi rişte viaţa în luptele cu turcii. Preferă tratativele, 
darurile oferite acestora, în speranţa că va reuşi să îndrepte atacurile turcilor 
în altă parte şi astfel viaţa şi bunăstarea ei să nu fie ameninţate. Starea de 
fărâmiţare a statului, luptele interne dintre feudali slăbeau puterea de 
rezistenţă a întregii ţări, împiedicau organizarea apărării împotriva unui 
duşman ale cărui intenţii de subjugare şi jefuire a altor popoare erau vădite 
pentru toată lumea. In însemnările unor contemporani putem citi asemenea 
cuvinte, la adresa marilor nobili unguri...: „. Nu se tem de dumnezeu, ci îşi 
iubesc doar pântecele, se feresc să meargă la război acolo unde ameninţă 
turcii, nu apără ţara şi poporul". Un alt nobil, din părţile Dalmaţiei, recunoaşte 
într-o scrisoare către rege că a preferat să linguşească pe turci cu daruri, în 
nădejdea de a-şi feri astfel moşiile de pustiire. 

Pentru masele populare însă, apărarea hotarelor faţă de turci, sau de 
orice duşman, era dorită în aceeaşi măsură cu pacea şi ordinea înăuntrul 
ţării. Incursiunile turceşti, tot mai dese, pustiau sate şi oraşe, duceau inii de 
locuitori în robie. Negustorii se fereau să mai meargă spre ţinuturile care erau 
încontinuu ameninţate cu război. Viaţa economică era tulburată, mizeria 
poporului se adâncea. Mai putem adăuga şi faptul, de care oamenii de atunci 
nu-şi puteau da însă seama, în această forma, că ocupaţia otomană exercita 
o influenţă negativă asupra vieţii, '| popoarelor subjugate, deoarece turcii 
aveau un regir feudal de tip militar, care nu se preocupa aproape d loc de 
organizarea şi încurajarea producţiei, ci numai| de organizarea exploatării 
populaţiei supuse. Funcţio-*"! Nării şi armata otomană erau necinstiţi, corupţi 
şi comiteau nenumărate abuzuri împotriva populaţiei, adâncindu-i sărăcia şi 
înapoierea ei culturală. Apărarea împotriva expansiunii turceşti era o sarcină 
de căpătâi pentru popoarele din răsăritul Europei: însemna apărarea de o 
iformă şi, mai crudă şi mai grea a exploatării feudale, decât aceea care 
domnea, în general, în Europa. înţelegând primejdia, popoarele din această 
parte a continentului s-au împotrivit cu îndâr-jire năvălirilor turceşti, s-au 
strâns în jurul acelor oameni care erau pentru o politică de rezistenţă hotă- 
râtă. Liniştea înăuntrul şi în afara ţării, aceasta era dorinţa simplă şi legitimă 
a celor care munceau. 

Mica nobilime din Ungaria, la fel ca cea din multe alte ţări, era 
nemulţumită de nemăsurata întărire a puterii marilor feudali. Ea nu avea 
moşii prea întinse şi nici venituri prea mari. Unii mici nobili erau de-a dreptul 
săraci. Moşiile nu şi le puteau decât cu greu spori, căci pretutindeni îi 
înconjurau domeniile imense ale marilor nobili. In această situaţie, micii nobili 
îmbrăţişau mai ales cariera armelor, intrau în slujba marilor baroni sau a 
regelui, în nădejdea unei îmbogăţiri în urma unor fapte de arme. Starea lor de 
subordonare, drepturile politice mai puţine, greutatea de a ocupa marile 



demnităţi ale statului, situaţia lor materială modestă în comparaţie cu a 
marilor nobili, toate acestea făceau din mica nobilime o pătură socială 
duşmană până la un anumit punct marii nobilimi şi o aliată posibilă, până la 
un alt punct, cu oraşele şi chiar, în cazuri mai rare, cu ţărănimea. Mica 
nobilime vrea să se ridice la aceeaşi situaţie economică şi politică cu marea 
nobilime: vrea o egalitate politică pentru ea, nu şi pentru masele populare, pe 
care tinde uneori să se sprijine, spre a da mai multă tărie revendicărilor ei. 
Faptul că la răscoala ţăranilor români şi unguri din Transilvania, din anii 
1437-38, participă şi elemente din mica nobilime şi unele oraşe, arată 
limpede contradicţiile dintre marile partide (nu în înţelesul modern al 
cuvântului, ci într-unui «nai general) din viaţa politică a Ungariei, în prima 
jumătate a veacului al XV-lea: de o parte marii feudali, în rândul cărora intrau 
şi înalţii prelaţi ai bisericii, de altă parte mica nobilime, căreia i se alăturau 
oraşele Şi în anumite împrejurări putea conta chiar pe un oarecare sprijin al 
maselor ţărăneşti. 

Mica nobilime nu avea însă nici puterea, nici îndrăzneala de a pune 
deschis problema unei „reîmpărţiri a puterii" în statul feudal, de a pretinde 
direct, pentru sine, conducerea politică. Pentru a-şi atinge acest scop, ea 
recurge la metoda sprijinirii puterii regale, luptă pentru o întărire a autorităţii 
acesteia, ipentru un fel de „reformă" a organizării politice a statului, în aşa fel 
ca toţi nobilii, de orice stare, să fie egali între ei în faţa regelui, să aibă 
aceleaşi drepturi şi aceleaşi obligaţii faţă de rege. In problema principală a 
politicii externe - lupta antiotomană - mica nobilime, legată mai ales de 
cariera'rhilitară, era mai favorabilă unei rezistenţe armate, deşi cu oarecare 
rezerve. In general, nici ea nu e dispusă să lupte în afara hotarelor regatului. 

Faţă de linia politică generală reprezentată de marea nobilime - 
fărâmiţarea teritorială şi forma anarhică de guvernare, cu o putere centrala 
slabă, şovăială până la trădare în politica externă - mica nobilime este pentru 
întărirea puterii regelui, pentru strângerea legăturilor între provincii şi 
lichidarea anarhiei conducerii marilor feudali locali, pentru o apărare mai 
hotărâtă a graniţelor statului. Această din urmă linie politică, chiar dacă era 
izvorâtă tot din interese înguste de clasă, era mai în acord şi cu interesele' 
orăşenimii şi ţărănimii, asigurând în mai mare măsură dezvoltarea viitoare a 
societăţii din Ungaria. 

loan de Hunedoara, în calitatea lui de membru al păturii nobilimii mici, 
ridicându-se până la treptele unor demnităţi mai înalte, aproape exclusiv în 
urma unor servicii militare aduse regelui, a împărtăşit punctul de vedere al 
categoriei sale sociale şi a luat atitudine în acest sens în evenimentele 
politice interne din Ungaria, de după anul 1439. Chiar dacă între timp el 
dobândise moşii întinse, care-l puneau pe picior de egalitate cu marii nobili, 
aceştia nu l-au recunoscut niciodată ca fiind unul de-ai lor: l-au privit cu 
dispreţ, l-au considerat un fel de „parvenit". In cariera lui, loan de Hunedoara 
va avea să înfrunte mereu duşmănia marilor baroni, mai ales că el se 
dovedea a fi omul acelei partide care urmărea să le ştirbească deplinătatea 
privilegiilor politice. Succesele obţinute în luptele cu turcii, îndată după 
numirea lui ca ban al Severinului, îl impun şi drept cel mai talentat general 



din Ungaria acelui timp. Şi din punctul de vedere al evenimentelor interne şi 
din acel al luptelor de apărare a regatului, loan de Hunedoara s-a dovedit a fi 
omul cel mai potrivit spre a reprezenta interesele partidei micii nobilimi şi 
astfel aceasta l-a ridicat în fruntea ei. 

în anul 1439, activitatea oştilor turceşti se întăreşte în Serbia, în 
apropierea hotarelor de miazăzi ale Ungariei. In primăvara acelui an, sultanul 
Murad al ll-lea atacă şi cucereşte Serbia de la răsărit de râul Morava. In 
acelaşi timp, unii vasali ai turcilor devastau părţile de apus ale regatului 
sârbese. Sultanul asediază apoi capitala Serbiei, Semendria (Smede-revo). 
Despotul sârb Gheorghe Brancovici lăsă cetatea să fie apărată de fiul său, 
Grigore şi de unchiul acestuia, Toma Contacuzino şi se refugie în Ungaria, 
ducând cu sine pe fiul cel mai mic, averile pe care le putuse lua şi fiind însoţit 
de mulţi boieri şi preoţi. Brancovici ceru ajutor nobilimii maghiare. Aceasta, în 
dieta ţinută la Bucla, la 29 mai 1439, hotărî o campanie împotriva turcilor, 
mai mult pentru a îndepărta primejdia ce ameninţa Belgradul, decât pentru 
a-i ajuta pe sârbi. Dieta stabili, de altfel, că regele va pleca în luptă numai cu 
armatele sale personale (banderiile regale) şi cu cele ale marilor nobili şi 
prelaţi, neavând dreptul să ridice la oaste toată nobilimea şi nici să pună dări 
generale pentru a strânge mercenari. 

Expediţia fu pregătită încet; nobilii nu arătau nici o tragere de inimă, 
căutau doar să arunce unii asupra altora răspunderea ridicării ostaşilor. Se 
adunară cu greu, în tabăra de la Seghedin, vreo câteva mii de oameni, slab 
pregătiţi, iar plecarea în campanie fu mult tărăgănată. La 27 august 1439, 
cetatea Semendria căzu în mâinile turcilor, care pedepsiră cu cruzime pe 
rudele lui Brancovici, ajunse în captivitate. Murad al H-lea lăsă o garnizoană 
în Semendria şi se îndreptă spre sudul Serbiei, unde cuceri bogatul centru 
minier Novobrdo. Probabil în legătură cu aceste evenimente constatăm, în 
septembrie 1439, că îoart de Hunedoara şi fratele său dublaseră forţele ce le 
stăteau laînde-mănă pentru apărarea cetăţilor din Banatul Severinu-lui. Ei au 
acum 200 de oameni greu înarmaţi, pe lângă trupele auxiliare. 

Abia pe la sfârşitul lunii iulie, „când Semendria nu mai putea fi salvată, 
regele Ungariei, Albert, se hotărî să se pună în mişcare. Armata înainta greoi, 
spre miazăzi, pe valea Tisei; cu ea era şi un fiu al fostului domn muntean Dan 
II. începuse a bântui în rândurile ei dizenteria. Ostaşii şi nobilii nu ascultau 
ordinele regelui, dezertările luau proporţii, astfel că înaintarea trebuia oprită. 
Printre puţinii care rămaseră fermi lângă rege fu şi loan de Hunedoara. Se 
hotărî retragerea. Armata se împrăştie tot mai, mult. loan reveni în Severin şi 
aci avu mai multe ciocniri cu turcii, fără a se mărgini numai la apărare, ci 
trecând şi la unele atacuri locale, în regiunea Vidinului. 

Regele se întoarse în Ungaria, până într-o localitate de lângă Strigoniu 
(Esztergom), unde se îmbolnăvi şi muri, la 27 octombrie, lăsând pe văduva 
sa, regina Elisabeta, în aşteptarea unui moştenitor eventual al tronului. 

Aşa se sfârşi această expediţie foarte puţin glorioasă şi care mai 
pricinuise şi o altă greutate: lăsase Ungaria fără rege şi fără un moştenitor 
sigur. Copilul pe care-l aştepta regina trebuia neapărat să fie băiat, pentru a 
putea moşteni tronul. 



Această nesiguranţă era gravă, în momentele acelea în care Ungaria, 
după căderea Semendriei, şi, de fapt, a întregului regat sârbesc, era 
ameninţată îndeaproape de turci. Era neapărată nevoie de rezolvarea 
problemei succesiunii la tron pentru a se putea apoi organiza mai bine 
rezistenţa împotriva turcilor. 

în jurul problemei dinastice ieşi la iveală deosebirea de vederi dintre 
partida marilor baroni şi aceea a micii nobilimi. Marii nobili se grupară în jurul 
reginei Elisabeta şi apărară drepturile la tron ale viitorului ei fiu. Abia în cazul 
în care ea ar fi dat naştere unei fete trebuia ales un alt rege. Marilor nobili le 
convenea să aibă în fruntea statului un suveran numai cu numele, un copil 
pus sub tutela lor. Principalele familii care sprijină această candidatură la tron 
sunt: ducii Cillei, familia Garai, familia Szecsi, din care făcea parte Dionisie 
Szecsi, arhiepiscopul de Stri-goniu. 

Regina Elisabeta avea însă şi adversari moilţi şi puternici, ca palatinul 
Laurenţiu Hedervâry sau episcopul de Eger, Simion Rozgonyi. Era apoi 
împotriva ei majoritatea nobilimii mici şi mijlocii, care dorea un rege în stare 
să guverneze efectiv. O parte din marii nobili din regiunile învecinate cu 
Serbia, care aveau de aparat moşiile lor din sudul Ungariei, ori nutreau chiar 
planuri de expansiune în Balcani, aveau şi ei nevoie de o regalitate puternică, 
spre a le apăra interesele împotriva turcilor, în faţa cărora ei nu mai puteau 
rezista singuri şi nici nu-i putea îndupleca prin daruri. Aşa erau familiile 
Talloczi (deTalovac), Marczali ş.a. 

în dieta care se întruneşte la Buda, în ziua de 1 ianuarie 1440, regina 
Elisabeta cere sprijinul nobililor maghiari, pentru a putea conduce regatul 
până la apropiata naştere a moştenitorului legitim. 

La dietă participă şi loan de Hunedoara. El zugrăvi într-o cuvântare 
gravitatea primejdiei turceşti, duşmănia dintre Ungaria şi Polonia pentru 
coroana cehă, pentru Galiţia şi Moldova, arătă pericolul ca Ungaria să rămână 
total izolată, deoarece sultanul oferise deja a alianţă militară, împotriva 
Ungariei, regelui polon Vladislav III Jagello. El trase concluzia că era nevoie 
imediată de un rege major, cu autoritate reală de a conduce statul şi de o 
întărire a legăturilor regatului maghiar cu ţările vecine şi îndeosebi cu Polonia 
(mica nobilime şi oraşele nu priveau cu ochi buni influenţa germană, de 
aceea sprijinirea pe imperiu nu e luată în considerare de loan de Hunedoara), 
încheie, pro-punând candidatura regelui polon la tronul Ungariei. Acestuia 
avea să i se propună o dată cu tronul şi căsătoria cu regina-văduvă Elisabeta, 
rămânând în vigoare drepturile de moştenitor ale copilului pe care îl aştepta, 
dar numai după moartea lui Vladislav. 

Proiectul acesta îu primit de majoritatea membrilor dietei, astfel că şi 
regina se lăsă, cu greu, convinsă să accepte trimiterea unei solii la curtea 
polonă. 

Solia plecă în capitala Poloniei, la Cracovia, între 23-30 ianuarie 1440, 
unde începură tratativele cu curtea polonă. In timpul convorbirilor, la 22 
februarie, regina Elisabeta născu un fiu, care va fi cunoscut sub numele de 
Ladislau Postumul. Ea trimise de îndată scrisori la Cracovia, poruncind 
delegaţiei maghiare să-şi retragă invitaţia făcută regelui polon. Ambasada 



însă, sprijinită de îndemnurile lui loan de Hum&loara şi ale altora, continuă 
discuţiile, astfel că, la 6 martie, regele Vladislav acceptă tronul Ungariei. 

El promite că va întări prin jurământ, la încoronarea sa, drepturile, 
libertăţile şi obiceiurile Ungariei (adică ale nobilimii) şi că va apăra Ungaria şi 
Polonia de turci şi de tătari. Peste câteva zile, dieta maghiară confirmă 
alegerea lui Vladislav ca rege, deschizându-se astfel calea războiului civil 
între aderenţii reginei Elisabeta şi ai fiului ei şi între susţinătorii noului rege. 

Furioasă pentru dejucarea planurilor sale, regina aresta pe membrii 
soliei, care se întorceau din Polonia, le confiscă şi le distruse actele pe care le 
aduceau cu ei. Ladislau Garai, care păzea tezaurul regal, din cetatea 
Vişegrad, îi puse la dispoziţie, în ascuns, coroana regilor Ungariei, cu care 
nevârstnicul Ladislau Postumul fu încoronat, la Alba Regală, de arhiepiscopul 
de Strigoniu, Dionisie Szecsi. Ducele Ulrich Cillei presta jurământul de 
credinţă în numele nobililor prezenţi, iar Nicolae Ujlaki, un alt mare baron, 
încinse, în mod simbolic, sabia, regelui din leagăn. Copilul fu pus oficial sub 
tutela ducelui Albert de Austria, spre a atrage pe habsburigi în sprijinul 
partidei Elisabetei. Acestora li se cedează şi câteva oraşe de la graniţa de 
vest a ţării. 

Reţinut în Polonia de revolta unui principe lituan, Vladislav nu putu sosi 
în Ungaria decât la 21 mai, când intră în Buda cu o impunătoare suită polonă, 
întâm. Pinânidu-I palatinul Laurenţiu Hedervâry, loan de Hunedoara, 
numeroşi alţi nobili, precum şi delegaţi ai regelui Bosniei şi ai despotului 
Gheorghe Bran-covici. 

Se hotărî încoronarea lui Vladislav pentru ziua de 17 iulie 1440, la Alba 
Regală. Arhiepiscopul de Stri-goniu fu constrâns de dietă să accepte a săvârşi 
în persoană şi această a doua încoronare. Deoarece adevărata coroană 
fusese predată de Garai reginei Eli-sabeta, lui Vladislav i se puse pe creştet 
coroana ce împodobea relicvele regelui Ştefan cel Simt, la Alba Regală. După 
încoronare, Vladislav, potrivit obiceiului, fu condus în biserica din piaţa 
oraşului, unde apăru pe tron în ornatele regale, primind aclamaţiile şi 
omagiile mulţimii. Străbătu apoi călare străzile, se opri în faţa unei alte 
biserici, urcă în turnul ei şi, de la cea mai înaltă fereastră, se văzu fulgerând 
în lumină sabia lui, cu care el brăzda aerul în direcţia celor patru puncte 
cardinale, ca simbol al hotărârii sale de a apăra hotarele ţării împotriva 
duşmanilor din orice parte. 

După încoronarea lui Vladislav, ruptura dintre cele două partide se 
adânceşte. Alături de regină şi de marii nobili - Cillei, Garai, arhiepiscopul 
Szecsi - rămaseră părţile de apus şi de nord ale ţării. De partea lui Vladislav 
şi a aderenţilor săi, printre care se găsea şi loan de Hunedoara, se alăturară 
regiunile de răsărit, cuprinzând şi Transilvania. 

Pentru a-şi asigura stăpânirea asupra bogatelor comitate miniere din 
Slovacia, regina Elisabeta chemă trupe de mercenari husiţi din Boemia, sub 
conducerea aventurierului loan Jiskra. Acesta ocupă oraşele miniere şi 
principalele cetăţi din nordul Ungariei. Poporul de aci n-a văzut însă în el pe 
un mercenar al marilor nobili, ci l-a primit ca pe un fost tovarăş de luptă al 
conducătorilor războaielor huşite pentru libertate. Neavând bani pentru a-i 



plăti pe aceşti mercenari, regina amanetă regelui Friedrich III de Hab-sburg 
coroana „sfântă" a Ungariei. Trecu asupra acestuia şi drepturile de tutelă 
asupra fiului ei, „regele" Ladislau V Postumul. 

în toamna şi iarna lui 1440-41 regina, tot pentru a-şi procura bani în 
vederea susţinerii războiului civil, mai amanetează lui Friedrich de Habsburg 
moşii de-ale ei de prin Austria şi chiar oraşul şi ţinutul Şopron, din Ungaria. 
Toate aceste acte potrivnice intereselor Ungariei au îndepărtat şi mai mult de 
regină majoritatea nobilimii şi a populaţiei, care vedea în marii nobili din jurul 
Elisabetei pe exploatatorii cei mai odioşi. 

loan de Hunedoara, numit în fruntea trupelor partidei regelui Vladislav 
I', atacă <mai întâi cetatea Gyor, pe care episcopul oraşului o predase 
Elisabetei, iar Cillei o întărise. Cetatea nu putu fi cucerită, în schimb fură 
curăţite de duşmani împrejurimile oraşelor Buda şi Alba Regală, iar Ulrich 
Cillei, care, în laşitatea sa, nici nu avusese de gând să reziste, e prins de un 
detaşament polon, în vreme ce căuta să fugă spre Pojon (Bratislava) şi predat 
regelui Vladislav. Acesta îl ţinu într-o captivitate onorabilă şi după câteva luni, 
în ianuarie 1441, îl eliberă, cerându-i în schimb jură-mănt de credinţă şi un 
număr de ostateci. Regele spera ca prin mijlocirea lui Cillei să poată ajunge la 
o împăcare cu partida adversă. 

Intre timp, în sudul Ungariei izbucni o revoltă a nobilimii fidele faţă de 
Elisabeta. In fruntea ei stătea Ladislau Garai. împotriva lui se îndreptă armata 
condusă de loan de Hunedoara şi Nicolae Ujlaki. Intâl-nirea celor două armate 
avu loc în sudul Ungariei, nu departe de malul drept al Dunării, lingă 
Bâttaszek. Mişcându-şi cu repeziciune armata, dând dispoziţii tru- 

1 Ca rege al Poloniei, el era intitulat Vladislav al lll-lea, dar pe tronul 
Ungariei era cel dintâi suveran cu acest nume. 

Pelorsale de a cruţa regiunea şi populaţia, loan de Hunedoara şi-a 
asigurat superioritatea asupra marilor feudali, pe care el îi numeşte, înainte 
de luptă, „vânză-tori de patrie*, li înfrânge şi alungă resturile oastei lor din 
sudul Ungariei. Ladislau Garai fuge în Austria. In această luptă, loan de 
Hunedoara s-a impus, în atenţia regelui şi a întregii partide ale cărei trupe le 
conducea, prin capacitatea sa militară. Ca răsplată a serviciilor aduse, a fost 
numit într-una din cele mai înalte demnităţi: voievod al Transilvaniei şi comite 
al Timişoarei, păstrând şi calitatea de ban al Severinu-lui. Voievod al 
Transilvaniei era nuimit împreună cu Nicolae Ujlaki. El nu-şi ocupă noua 
funcţie decât în primăvara anului 1441, căci în toamna şi iarna lui 1440 primi 
sarcina să reorganizeze apărarea cetăţii Belgrad. 

într-adevăr, se siimţea din nou la hotarele de miazăzi nevoia unui 
priceput conducător de oaste. Turcii, având în fruntea lor pe însuşi sultanul 
Murad II, se concentrară în primăvara anului 1440 în apropiere de Belgrad. 
Aci, înainte de a începe asediul cetăţii şi ostilităţile cu Ungaria, sultanul 
aşteptă câtva timp rezultatul ofertei de alianţă militară pe care o făcuse 
Poloniei. Când auzi însă că regele Vladislav a acceptat coroana ungară, 
văzându-şi dejucate speranţele, începe, în iulie, asediul. Belgradul era 
înconjurat de ziduri puternice, cu numeroase turnuri de apărare. Fortăreaţa 
era aşezată pe o înălţime şi era apărată din trei părţi de fluviile Dunărea şi 



Sava, care se întâl-neau aci. Garnizoana cetăţii, compusă în mare parte din 
mercenari nemţi, era sub comanda nobilului de origine croată loan de Talovac 
(Talloczi). Turcii înconjurară cetatea pe uscat şi o blocară cu vase, de pe cele 
două fluvii. Şi pe uscat şi pe vase aveau maşini grele de război, cu care 
bombardau zidurile oraşului. Garnizoana trebuia să reconstruiască în cursul 
nopţii părţile din zid pe care asediatorii le doborâseră peste zi. Pentru a-şi 
înlesni asaltul, turcii începură în taină săparea unei subterane, în partea de 
sud a zidurilor, 

De unde voiau să înceapă un atac prin surprindere. Un necunoscut din 
lagărul otoman înştiinţa garnizoana Belgradului despre acest plan, printr-un 
bilet legat de o săgeată, trasă peste zid. Se iputură astfel lua măsuri de 
minare a părţii ameninţate. Când turcii porniră la atac, fură decimaţi de 
explozii şi astfel tentativa lor fu mult slăbită. Ei reuşiră să treacă zidurile în 
unele puncte, pătrunseră în oraş, dar garnizoana dădu un contraatac viguros 
şi îi respinse. 

Intre timp sosiră la sultan trimişii lui Vladislav I, care îi reamintiră oferta 
anterioară de bună înţelegere şi îi cerură oprirea asediului. Murad îşi dădea 
seama că nu mai are forţe suficiente pentru a cuceri Belgradul, astfel că 
primi să trateze. Se arătă dispus să înceteze pentru moment asediul, dar 
pentru încheierea păcii puse condiţia de a i se ceda ulterior Belgradul. In 
cazul în care această pretenţie nu i-ar fi fost respectată, el ameninţa că va 
reveni şi va pustii totul în cale. Deocamdată îl lăsă pe Ishak, begul de Semen- 
dria, să mai neliniştească hotarul Dunării şi împrejurimile Belgradului, iar 
sultanul se îndreptă cu grosul armatei spre sud, prin Macedonia. In drum, 
luară atâta lume în robie, încât, după spusele cronicilor,; soldaţii turci „îţi 
ofereau o fată frumoasă pentru cizmă". 

Noua campanie a sultanului îngrozi pe sârbi şi boga-f: tul oraş comercial 
Raguza (Dubrovnik), de pe coasta" 5 Dalmaţiei. Gheorghe Brancovici, 
cunoscând stările de lucruri din Ungaria şi dându-şi seama că nu poate 
nădăjdui nimic de acolo, călătoreşte la Veneţia, în mai 1440, pentru a cere 
ajutorul republicii. Nu primi însă nimic, deoarece veneţienii îl duşmăneau 
pentru stăpânirea unor teritorii din apropierea coastei Mării Adriatice. 

Războiul civil care bântuia în Ungaria, în vara şi toamna anului 1440, îl 
împiedică pe loan de Hunedoara să dea vreun ajutor Belgradului, care se 
apără eroic, doar cu mijloace proprii. El soseşte în oraş după încetarea 
asediului şi se ocupă' grabnic de interior din castelul de la Hunedoara - Aşa 
numita „Sală a Cavalerilor". 

Sala, un admirabil exemplu de arhitectură gotică, era destinată 
recepţiilor şi serbărilor. 

Reconstruirea cetăţii, care durează până pe la sfârşitul anului 1440. 
Numai după ce încheie această muncă, pe care o îndrumă el însuşi cu toată 
grija, pregătin-du-şi, fără să ştie, un punct de temelie pentru lupta victorioasă 
pe care o va da aci peste vreo cincisprezece ani, loan de Hunedoara merse 
către primăvara următoare în Transilvania, unde îşi ia ki primire demnitatea 
de voievod. 



In iarna lui 1440-41, războiul civil continua în părţile de apus ale ţării. 
Cillei, nerespectmdu-şi jură-măntul de credinţă în schimbul căruia fusese 
eliberat, atacă trupele regale trimise împotrivă-i şi înainta până către Buda. 
Regele luă atunci în persoană comanda armatei, respinse trupele lui Cillei şi îl 
con-strânse pe turbulentul magnat să încheie, la 19 aprilie 1441, o pace 
potrivit căreia el renunţa să mai sprijine pe Ladislau Postumul şi pe Elisabeta, 
promi-ţându-i-se în schimb că va fi primit în graţia regelui Vladislav şi tratat la 
fel cu ceilalţi mari nobili. 

în felul acesta, prin renunţarea la luptă a principalilor aderenţi ai 
Elisabetei, ciocnirile din părţile de apus încetară, iar Vladislav se putu 
îndrepta înspre Slovacia, unde stăpânea loan Jiskra. Acesta bătuse deja de 
câteva ori armatele trimise în contra lui. Şi de astă dată, sprijinit de 
orăşenâmea şi ţărănimea slovacă, ce se împotrivea revenirii dominaţiei 
feudalilor maghiari, el repurta o victorie, învingând, în octombrie 1441 1 frigă 
oraşul Kosice, armata regelui. 

Războiul civil nu se poate deci încheia cu un succes deplin pentru 
partida regelui Vladislav. In părţile de miazănoapte ale ţării rămase stăpân 
Jiskra. El începea de pe acum să manifeste o anumită intenţie de dominaţie 
personală în acele regiuni. 

Anul 1441 este destul de însemnat în cariera lui loan de Hunedoara. 
După ce, cu un an înainte, se remarcase prin talentul lui militarîn luptele din 
războiul civil, acum îşi întăreşte renumele printr-un succes, de un oarecare 
răsunet, obţinut împotriva turcilor. Fiindu-i încredinţată slujba de voievod al 
Transilvaniei, el începe, tot acum, să aplice măsurile cerute de partida sa, 
necesare în vederea unei mai trainice organizări a apărării faţă de turci şi 
pentru întărirea puterii regale. A făcut, în acest sens şi dovada unui priceput 
şi energic organizator pe tărî-mul finanţelor şi al administraţiei; calităţile 
acestea se îmbină la el cu acelea ale unui om politic dotat cu simţul realităţii 
şi al măsurii. Ştie să' lovească în adversari când trebuie, dar înţelege să şi 
menajeze, atunci când -apreciază că această a doua metodă îl duce mai 
curând la scopul urmărit. 

Misiunea pe care loan de Hunedoara o avea în Transilvania nu era 
uşoară. Marii nobili de aci erau puternici. Răscoala ţărănească din 1437-38, 
împotriva căreia luptaseră cu mijloacele lor militare proprii, le dăduse prilejul 
încheierii unei uniuni cu secuii şi cu saşii, prin care cele trei părţi îşi 
promiteau să se ajute una pe alta în caz de nevoie. Puterea nobililor feudali 
se consolidase în urma acestui act. E adevărat că între punctele acestei 
alianţe se prevedea că nobilii, saşii şi secuii nu se vor opune cu armele 
împotriva regelui, dacă acesta ar avea vreo nemulţumire faţă de unii din ei. In 
schimb, se spunea că, în faţa regelui, ei vor putea să intervină, prin 
rugăminţi, unii în favoarea celorlalţi. O solidaritate între ei este recomandată, 
deci şi în acest caz. Solidaritatea aceasta nu era de loc sigur că va rămâne în 
marginile unor metode paşnice şi plecate, mai ales după duşmăniile reciproce 
pe care le stârnise încoronarea lui Vladislav I şi războiul civil început din 
1440. Voievodul care îl precedase pe loan în slujbă, Desideriu Losonczi, era 
de partea reginei Elisabeta. In ianuarie 1441 el mai lua măsuri pentru 



strângerea în folosul acesteia a dărilor anuale de la oraşe. Să-vârşise şi acte 
mai vădit duşmănoase împotriva regelui Vladislav I: pustiise nişte moşii ale 
unor credincioşi ai acestuia şi pricinuise pagube la cămara ' sării din Dej, dată 
în arendă unor cămăraşi de origine italiană. Vladislav I îl declară necredincios, 
îi confiscă nişte moşii din comitatul Dobâca (în ţinutul Someşurilor), pe care le 
dăruieşte unui alt nobil, iar noilor voievozi loan de Hunedoara şi Nicolae Ujlaki 
le porunceşte, în martie 1441, să cerceteze plângerea cămăraşilor din Dej 
împotriva lui Losonczi. 

loan de Hunedoara adoptă o atitudine prudentă faţă de puternicul 
nobil. Preferă să-l determine, prin-tr-o purtare îngăduitoare, a nu mai sprijini 
partida adversă; convinge pe rege să-i restituie moşiile pe carej te confiscase 
mai înainte. In acelaşi timp, loan caută să-şi câştige aderenţi în Transilvania, 
pentru a-şi întări poziţia sa şi a regelui şi a putea trece, la 

1 Oficiul de administraţie. 

Nevoie, la măsuri mai hotărâte împotriva adversarilor. El întăreşte 
legăturile cu micii nobili din cuprinsul sau din vecinătatea domeniilor sale 
personale, dintre care o bună parte erau „slujitori" (familiares), adică un fel 
de vasali ai săi. Cu siguranţă că 'la intervenţia lui regele dăruieşte, în martie 
1441 - deci cam atunci când loan şi-a luat în primire demnitatea de voievod 
- un număr de 25 de sate din Hunedoara şi Alfba unor mici nobili din Turdaş, 
Geoagiu, lladia. Susţine pe cnezii hunedoreni din Vad, din Râul-Alb, Râul- 
Bărbat, acordându-le acte de proprietate, întăriri ale drepturilor cneziale sau 
intervenind pe lângă rege în acest scop. La fel e în bune legături cu familia 
Cândea (Kendefi) din sudul Hunedoarei, ai cărei membrii fuseseră deja şi vor 
fi şi în viitor, printre cei mai credincioşi participanţi la campaniile împotriva 
turcilor. 

O altă bază a întăririi poziţiei lui loan de Hunedoara în Transilvania au 
fost legăturile sale de familie; în sudul ţării el e sprijinit de rudeniile soţiei 
sale, familia Gereb de Vingard. In nord, în ţinutul Să'tmarului, îl sprijinea 
cumnatul său, nobilul Pan-craţiu de Dindeleag, pe care îl numeşte 
vieevoievod. Alături de el păstrează însă în slujbă şi pe vicevoie-vodul 
anterior, Nicolaie de Ocna Sibiului, pe care reuşeşte în felul acesta să-l facă, 
pe viitor, unul dintre aderenţii săi. 

în al treilea rând, noul voievod s-ia preocupat de întărirea bazei 
materiale a administraţiei sale. Şi-a îndreptat atenţia asupra acelor ramuri ale 
activităţii economice care aduceau venituri mai însemnate fiscului regal. Aşa 
erau, de pildă, ocnele de sare şi alte mine din Transilvania. Asupra exploatării 
şi administrării ocnelor de sare a exercitat un control mai sever. Intră în 
legătură strânsă cu oraşele pe lângă care funcţionau cămări ale sării, cum 
era Dejul sau Turda. In general, îi lasă în funcţie pe numeroşii arendaşi ai 
ocnelor, de origină italiană, dar alături de dânşii a pus şi oameni ai săi de 
încredere. Mai târziu, el va numi pe doi dintre primii săi slujitori - locuitori din 
Turda - cămăraşi ai salinelor în acel oraş. Documentele regale recunosc 
meritele lui loan în a pune ordine în administraţia sării, care ajunsese 
dezastruoasă după moartea lui Pippo de Ozora. 



întărirea veniturilor şi a legăturilor sale îi permite în continuare şi acte 
mai hotărâte faţă de nobilii nesupuşi. Un exemplu îl oferă atitudinea lui faţă 
de nobilul Dionisie din Slă'raş, care în 1437 fusese reprezentant al nobilimii în 
tratativele cu ţăranii. Luând partea Elisabetei, este declarat necredincios de 
regele Vladislav. Unele familii feudale aveau însă tactica lor, în cadrul unor 
evenimente ca acelea prin care trecuse Ungaria în anii 1440-41. Deşi în 
strânse legături unele cu altele, ele treceau fie de partea unei partide, fie de 
partea celeilalte. Familiile care sprijiniseră partida ce se dovedea victorioasă, 
interveneau apoi în favoarea altora, care căzuseră în disgraţia regelui. Aşa se 
întâmplă şi în cazul lui Dionisie de Sfăraş, absolvit de rege în urma 
intervenţiei unui alt nobil, care formal, îi fusese credincios. • 

loan de Hunedoara nu acceptă însă aceste ocolişuri ale nobilului, li 
confiscă lui Dionisie din Sfăraş trei sate, aşteptând de la el fapte, nu vorbe, în 
sprijinul partidei regale. Astfel îl obligă să-şi dea concursul în luptele care au 
urmat cu turcii. 

Tot din această perioadă a începuturilor activităţii sale ca voievod al 
Transilvaniei datează şi organizarea mai largă a armatei pe care loan a 
condus-o împotriva turcilor. întărirea ei va fi şi ipe viitor una din preocupările 
sale continue. 

Ca toţi marii proprietari feudali, loan de Hunedoara a avut şi el armata 
lui proprie, mu prea mare însă, compusă mai ales din cnezi şi mici nobili din 
comitatele Hunedoara şi Caras. Pe mulţi dintre cnezii care l-au urmat la oaste, 
în temeiul obligaţiilor lor militare, loan i-a dotat cu proprietăţi şi i-a înnobilat. 
Un cronicar din secolul al XVI-lea notează că românii din Haţeg au primit 
înnobilarea din vremea lui loan de Hunedoara. 

Chiar de la început însă, armata lui se deosebeşte simţitor de tipul de 
armată feudal. Experienţa campaniilor sale de prin Italia şi Cehia, faptul că nu 
puteai conta în mod sigur - mai ales în împrejurările interne prin care trecea 
atunci ţara - pe prezenţa nobililor şi a oastei lor, îl îndeamnă să se sprijine 
mai mult pe armata de 'mercenari. E foarte probabil că el avea de pe atunci 
mercenari cehi, poloni, neimţi sau chiar unguri. 

Mercenarii şi-i plătea din veniturile funcţiei sale şi din acelea ale 
moşiilor lui personale. Acestea din urmă nu erau prea iinari, în comparaţie cu 
cheltuielile pe care le pretindea armata de mercenari. O moşie cu o sută de 
sate aducea în vremea aceea un venit anual cam de 1.000 de florini, iar 
pentru un călăreţ greu înarmat se plătea pe lună între 4 şi 7, sau chiar până 
la 8-10 florini. De la rege nu prea obţinea bani în acest scop. In general, 
regele, pentru cheltuielile cu întreţinerea mercenarilor, i se recunoştea dator 
şi îi zălogea anumite moşii. Imposibilitatea vistieriei regale de a plăti vreodată 
aceste datorii a dus, în multe cazuri, la trecerea unor asemenea moşii în 
proprietatea deplină a lui loan. Este deci o formă prin care loan de. 
Hunedoara îşi întăreşte mult averea şi puterea lui personală. 

Armata aceasta voievodul şi-o pregătea cu o grijă deosebită. E foarte 
probabil că în bună măsură explicaţia victoriilor sale constă tocmai în munca, 
mai puţin bătătoare la ochi, a instruirii continue. El a fost printre primii, în 
răsăritul Europei, care a acordat o mare însemnătate luptei infanteriei şi a 



deprins-o cu mânuirea armelor de foc, ce erau încă o noutate pe atunci. 
Pentru a putea deplasa cât mai repede infanteria, mult mai puţin mobilă 
decât cavaleria, el a preluat de la husiţi metoda transportării ei pe căruţe, iar 
pentru a o întări în luptă, a introdus în dotarea armatei sale şi tunuri mai 
uşoare, care o înMormântul lui loan cel Tânăr, fratele lui loan de Hunedoara, 
în catedrala catolică din Alba lulia. 

Soţeau. Până atunci, tunurile erau considerate mai mult armă de asediu 
ori erau folosite în apărarea cetăţilor, ocupând deci poziţii fixe. loan a studiat 
cu atenţie modul de luptă al turcilor şi, pentru a face faţă rapidităţii mişcărilor 
lor, a creat detaşamente numeroase de cavalerie uşoară, pe care le aşeza pe 
flancurile armatei, spre a împiedica prin contraatacurile lor repezi încercările 
de învăluire din partea duşmanului. Conştient de faptul că lupta în care se 
angajase împotriva Imperiului otoman era privită cu simpatie de masele largi 
ale poporului, a deschis mai larg porţile armatei sale pătrunderii elementelor 
populare. îşi dădea seama de planurile de cucerire ale~ turcilor şi înţelegea 
că mărginindu-se numai! A apărare însemna a expune ţara la incursiuni şi 
jafuri continue, la o hărţuială care ar fi dus la epuizare. Ue aceea, pentru el 
forma principală a luptei -era siva^ pătrunderea adâncă în teritoriul inamic, 
pena-l înfrânge acolo şi în chip decisiv pe duşman, obţinând astfel o soluţie, 
un sfârşit al războiului care se purta, eu întreruperi, de mai bine de o jumătăţi 
de veac. Preferinţa lui pentru ofensivă era îndreptă ţâţa şi de sprijinul pe care 
era sigur că avea să-l găsească pe pământul subjugat de turci, din partea 
popoarelor aflate aci: români, sârbi, bulgari, care aşteptau să vină dinspre 
miazănoapte un ajutor pentru eliberarea lor. 

Pentru a putea duce această luptă ofensivă, el s-a folosit mai cu seamă 
de armata de mercenari, care, dacă era plătită, îl urma oriunde, în vreme ce 
nobilii feudali, trebuind să întreţină armata pe cheltuiala lor, refuzau să lupte 
mai departe de hotarele regatului. 

în acest fel şi în aceste scopuri îşi construia, cu trudă şi cu răbdare, 
loan de Hunedoara baza puterii lui politice şi militare. în organizarea şi 
conducerea armatei, el aducea cu sine experienţa a mulţi ani de luptă pe 
câmpiile Europei. Aducea şi multe cunoştinţe militare teoretice. Prin 
mijlocirea unor prieteni ai săi, mai pricepuţi decât dânsul în tainele limbii 
latine, studiase operele de artă militară ale lui Caesar. Avea o conştiinţă înaltă 
despre misiunea sa de ostaş. Spunea uneori celor din jurul său: „Nu e atât de 
uşoară meseria armelor precum cred unii; trebuie să aduni multă învăţătură 
şi imultă experienţă".' 

în urma muncii susţinute pe care a desfăşurat-o în Transilvania în 
primăvara şi vara anului 1441, loan de Hunedoara a putut interveni din nou, 
toamna, înainte de 8 octombrie, pe teatrul de luptă din Serbia, unde Ishak, 
begul de Semendria, neliniştea mereu împrejurimile Belgradului şi valea 
fluviului Sava. La rân-dul său, pentru a pune caipăt incursiunilor acestuia, 
loan pătrunse cu armata lui în teritoriul isârbesc, ocupat de turci, cale de trei 
zile. La întoarcere e atacat de Ishak-beg. loan de Hunedoara îl înfruntă. îşi 
aşeză la mijloc pedestrimea - lăncieri şi arcaşi - sprijinind-o cu cavaleria greu 
înarmată (care purta 



1 Elekes Lajos, Hunyadi, Budapesta, 1952, p. 103-104. 

Platoşe). Pe aripi, el puse cavaleria uşoară, dar în rezervă ţinu o bună 
parte din cavaleria grea şi arcaşii călări. Izbânda îu deplină în favoarea 
armatei maghiare. Turcii fură urmăriţi ţrână aproape de Se-imendria, doar 
puţini reuşind să scape. învingătorul, încărcat de pradă, se întoarse la 
Belgrad. Faima lui sporeşte. La Buda, regele Vladislav îi serbează victoria, îi 
mulţumeşte printr-o scrisoare şi-l dăruieşte cu o nouă moşie în Hunedoara. 

Voievodul are însă durerea de a pierde în aceste lupte pe fratele său 
mai tânăr, loan, tovarăşul credincios din anii tinereţii, cu care împreună 
urcase treptele trudnice ale primelor slujbe şi demmităţi. 11 înjmormântează 
cu cinstea cuvenită în biserica episcopală din Alba lulia. N-avu timpul să se 
lase prea mult însoţit de tristeţea sa. Priceperea şi curajul lui aparţineau de- 
aeuim ţării şi popoarelor care începeau a-şi pune nădejdea în el. Acestea îl 
chemau iarăşi, pentru a le conduce lupta lor, în înfruntarea unor primejdii tot 
mai ameninţătoare. 

'ANII MARILOR BATALI! 

„Şi-ntr-o zi, sub umbra crucii, Puse semilunii stăvili; Cinci popoare îi cer 
scutul Şi-l slăvesc de-atunci în pravili...!" 
J. Arany, Szibinvâni lank. 

Pentru apărarea Transilvaniei era o problemă însemnată şi aceea a 
sorţii Ţării Româneşti. Se afla aci un domn hotărât să-şi apere ţara? însemna 
că armatele otomane puteau fi oprite sau mult întârziate în drumul lor către 
Transilvania. Era la domnie un şovăielnic, ori un boier trădător? Trecătorile 
Carpa-ţilor erau deschise, trupele turceşti puteau oricând surprinde 
nepregătită apărarea Transilvaniei, erau chiar ajutate în incursiunile lor. 
Problema asigurării unui domn aliat în Ţara Românească îl preocupase în 
atâtea rânduri pe Sigismiund de Luxemburg: în vremea lui Mircea cel Bătrân, 
a fiului său Mihail, în tiimipul luptelor dintre Dan al ll-lea şi Radu II Praz- 
naglava (1421-27). Tot cu sprijin unguresc ajunsese la tron în 1437 şi Vlad 
Dracul, un alt fiu al lui Mircea cel Bătrân. Acesta nu-şi. Putu păstra însă 
fidelitatea faţă de cei ce-l ajutaseră să ocupe tronul. Turcii erau prea apropiaţi 
şi prea puternici. Putea spera împotriva lor într-un ajutor din Transilvania, 
zguduită, din vara lui 1437 şi până în primăvara următoare, de marea 
răscoală ţărănească? împotriva sentimentelor sale şi ale poporului, Vlad 
Dracul trebui deci să însoţească pe turci în campania acestora în Transilvania, 
în 1438 şi să urmeze a face jocul lor. De câte ori i se înfăţişa însă ocazia 
potrivită, el căuta să-şi afirme adevăratele lui convingeri, păs-trând legături 
de bună vecinătate cu Transilvania. 

1 J. Arany, lancu Sibinianu. 

Atitudinea lui îl făcu suspect îv ochii turcilor. Diferiţi comandanţi şi 
demnitari ai sultanului îl acuzau în faţa acestuia de făţărnicie. Turcii fortifică 
Giurgiul şi lasă în cetate o garnizoană puternică, pentru a supraveghia pe 
domnul din Târgovişte. Bănuielile asupra lui sporind, turcii, după 11 
octombrie 1441, îl cheamă la Poartă. împotriva sfatului boierilor, Vlad 
acceptă invitaţia. E primit cu onoruri în capitala sultanilor, la Adrianopol, dar 
nu peste mult e închis şi dus la Ga 1 1 i pol i . Boierii care îl însoţeau fură lăsaţi să 



se întoarcă. In schimb, doi dintre fiii domnului, Vlad şi Radu', fură chemaţi şi 
ei la Poartă şi internaţi la Egrigoz, o localitate din Asia Mică. Un al treilea fiu, 
Mircea, un copil, este lăsat, de formă, să domnească în ţară, unde mai este 
trimisă o armată turcească de vreo 12.000 de oameni, pusă probabil sub 
comanda unuia din begii turci de la Dunăre. Se părea că sultanul are intenţia 
să transforme Ţara Românească într-o simplă provincie (paşalâe) turcească. 

De aci, turcii întreprinseră în primăvara anului 1442 un atac împotriva 
Transilvaniei, sub conducerea lui Mezid, begul de Vidin. Trecură pe la Tumu 
Roşu şi pătrunseră în valea Mureşului, în timp ce o parte din ei asediară 
Sibiul, oraş bine întărit, ce izbuti să le reziste şi acum, după cum rezistase şi 
în cursul atacurilor turceşti din anii precedenţi. Datorită vecinătăţii 
nemijlocite a punctului lor de plecare la atac, turcii surprinseră nepregătită 
armata voievodului Transilvaniei, loan de Hunedoara era de puţină vreme 
întors la Alba lulia, de pe câmpul de luptă din Serbia. Tn faţa primejdiei 
neaşteptate, el făcu ceea ce foarte puţini nobili sau comandanţi de oaste din 
vremea lui au îndrăznit să facă: a proclamat ridicarea generală la oaste. 

1 Amândoi vor ajunge la domnie în Ţara Românească. Primul e viitorul 
Vlad Ţepeş, celălalt - Radu cel Frumos. 

Aşa reiese din cronici, care spun că loan de Hunedoara a trântişîn toate 
părţile Transilvaniei curieri, purtând, în semn de primejdie, o sabie 
însângerată; a adunat astfel ostaşi din sate şi oraşe, a poruncit secuilor să ia 
armele şi tuturor, săteni şi orăşeni, le-a impus să slujească în oaste, prin 
decret public, spre mântuirea comună '. In clipele grele, voievodul nu şo-văia 
să facă apel la masele populare, la care ştia că va găsi înţelegere şi sprijin 
pentru respingerea invadatorului. Şi aceasta o făcea el în Transilvania, unde 
abia cu patru ani mai înainte fusese înăbuşită marea răscoală ţărănească, iar 
nobilii tremurau încă la ghidul de a-i vedea iarăşi pe iobagi cu arme în mâini. 

Turcii apărură în faţa Alba luliei, în vreme ce armata voievodului nu era 
încă adunată, loan se decise totuşi să-i înfrunte, nădăjduind într-o sosire 
grabnică a ajutoarelor. Turcii erau pe mialul drept al Mureşului, la mică 
depărtare spre nord de oraş. Aripa lor dreaptă se sprijinea ipe înălţimile de la 
apus de Mureş, iar aripa stângă pe satul Suntimbru, de pe malul râului, unde 
erau ascunse şi rezervele lor. Era în ziua de 18 martie 1442. Anmata 
voievodului ieşi din Alba lulia, îndreptându-se spre miazănoapte. Credincios 
tacticii sale ofensive, loan căută să ia iniţiativa şi porni la atac cu aripa lui 
dreaptă. Turcii dădură însă un contraatac puternic, centrul armatei ardelene 
se clatină, fuge. In retragere, este ajuns din urmă şi ucis de turci episcopul de 
Alba lulia, Gheor-ghe Lepeş, cel care prin purtarea lui neomenoasă faţă de 
iobagi prilejuise izbucnirea răscoalei din 1437. 

După înfrângere, loan de Hunedoara se întări în Alba lulia, iar turcii se 
răspândiră după pradă prin împrejurimi, retrăgându-se după vreo două zile 
către Sibiu, pentru a se alătura trupelor care-l asediau. Intre timp soseau la 
Alba lulia ajutoare din toate comutatele: din Cluj, Turda, Târnave, Hunedoara; 

1 Bonfinius, Rerutn Hungaricarum decades (Perioadele istoriei ungare). 
Viena, 1744, p. 339. 



Veniră secuii şi trupe de-ale saşilor, în frunte cu judele regal Anton 
Trautenberger. Cu armata mult întărită, loan de Hunedoara porni în urmărirea 
turcilor, care nu erau departe. La vestea apropierii voievodului, ei se puseră 
în linie de bătaie. Mezid beg dăduse instrucţiuni armatei sale să caute cu 
orice preţ a-l ucide ipe loan. In vederea acestui fapt, soldaţilor turci le fusese 
descrisă amănunţit armura şi înfăţişarea sa. In tabăra transilvană se aâlă 
despre intenţia duşmanului. Un tmic nobil, slujitor al lui loan, cu numele de 
Simion Kamonyai, se oferi să-şi schimbe armele sale cu ale voievodului, 
pentru ca acesta să fie mai fer^tîn cursul luiptei. 

Bătălia începu în ziua de 22 martie. Locul ei n-a putut fi stabilit până 
acum în mod sigur. Armata lui loan, de astă dată mult mai numeroasă şi mai 
însufleţită, zdruncină puternic rândurile adversarului. In mijlocul trupelor, 
Simion Kamonyai, îmbrăcat în armura voievodului, părea a conduce atacul. 
Turcii îl văzură şi, potrivit poruncilor primite, făcură totul spre a pătrunde 
până în preajma lui. In învălmăşeala care se produse, Simion Kamonyai este 
ucis, iar turcii se bucurau deja, crezând într-o descurajare şi o fugă grabnică 
a transilvănenilor. Voievodul însă, în îmbrăcămintea pe care numai ai săi i-o 
cunoşteau, continua să îndrume cu hotărâre mersul luptei. Departe de a 
slăbi, atacurile armatei sale se înteţiră. Turcii cedează terenul, rândurile lor se 
îndoaie, se desfac, izbucneşte panica şi fuga împrăştiată. Mezid beg şi fiul 
său zac morţi pe câmpul de luptă. Resturile turcilor, împreună cu armata de 
lângă Sibiu, fug spre Tumu Roşu. li urmări cu străşnicie mai ales 
detaşamentul condus de Basarab, fiul' lui Dan II, pe care loan de Hunedoara 
voia să-l pună domn în Ţara Românească. Acestuia îi reuşi să mai nimicească 
grupuri de turci fugari, în munţii dintre Transilvania Şi Muntenia. 

— Io, loan de Hunedoara pătrunse şi el cu armata în Iară Românească. 
O ştire de mai târziu arată că loan ci» Hunedoara (I 

'ii cuitorii de aci l-au primit bine, s-au strâns în numă mare şi l-au ales 
pe el domn. De fapt e vorba depunerea în domnie a lui Basarab, cu sprijinul 
lui loan. Prin iulie 1442, voievodul anunţă regelui, la Buda, victoriile obţinute. 

Vestea lor, se răspândi până în Germania şi Italia. Noi serbări se 
celebrează în capitală, învingătorul fu copleşit cu daruri şi promisiuni regale. 

Prin această victorie şi prin urmările ei imediate, loan de Hunedoara îşi 
manifestă pentru întâia dată intenţia sa de a întări frontul de luptă 
antiotomană, sprijinindu-se pe popoarele învecinate - cum era cel român - 
ameninţate de primejdia comună. Despotul aârb Gheorghe Brancovici, 
îndemnat de ştirea victoriei, începe a se alătura cu mai mult curaj Ungariei. 

Turcii fură puşi pe gânduri de succesele lui loan. Sultanul ţinu sfat la 
Adrianopol şi se decise să elibereze pe Vlad Dracul din captivitatea de la 
Gallipoli, redându-i domnia. II puse să jure că nu va mai lupta împotriva lor. 
Reîntoarcerea lui Vlad Dracul, care se bucura de simpatie în Ţara 
Românească şi în popor şi printre boieri, era pentru sultan un mijloc de a 
combate influenţa lui loan de Hunedoara şi a protejatului său, Basarab. 
Boierimea îl primi într-adevăr bine pe Vlad, dar se mâhni când află de cuvân- 
tul ce trebuise să şi-l dea sultanului. Se pare, după unele ştiri', că puţin timp 
înainte de reaşezarea lui Vlad în domnie, prin iulie, sultanul trimisese o solie 



la Buda, spre a oferi pace. Ea pretindea cedarea Belgradului sau plata unui 
tribut anual. Tocmai atunci sosi la curtea regală vestea oficială a victoriilor 
voievodului Transilvaniei, astfel că cererea fu respinsă. 

Vlad Dracul, abia ajuns din nou în domnie, a trecut de partea lui loan, 
punând în grea cumpănă viaţa celor doi fii, care rămăseseră pe mai departe 
ostateci. Sultanul, văzându-se înşelat în planurile sale şi ame- 

1 I. Minea, Informaţiile româneşti ale cronicii lui lan Dlugosz. laşi, 1926, 

p. 31. 

Nintat cu pierderea pe multă vreme a influenţei sale în Ţara 
Românească, dorind şi să răzbune înfrângerea lui Mezid beg, trimise, prin 
august, o puternică armată (cronicile amintesc ipână la 80.000 ide oalmeni), 
în frunte cu beglerbegul Rumelieil, Şehabeddin. El avea cu sine şase begi 
mari şi sangiaci2 din Ana-tolia. Primise ordinul de a alunga sau ucide pe 
domnul Ţării Româneşti, de a transforma tara în paşalâc, de a' pătrunde şi în 
Transilvania. Turcii trecură Dunărea prin dreptul Nicopolului. Vlad Dracul nu le 
putu rezista singur, ci se retrase spre munţi, aştep-tând ajutorul lui loan de 
Hunedoara. Acesta intră în Ţara Românească. Turcii ocupară probabil Târgo- 
viştea şi înaintară mai către miazănoapte, pe valea lalomiţei. O parte din ei 
părăsise grosul armatei şi se răspândise prin ţară, după pradă, loan a atacat 
trupele turceşti în ziua de 2 septembrie 1442, pe râul Ialomiţa, în locuri 
muntoase şi strimte. Lupta dură până la căderea nopţii; ea a însemnat o 
strălucită victorie a lui loan de Hunedoara. Căzură aci un sangiac şi patru 
begi. Şehabeddin fugi peste Dunăre, iar detaşamentele armatei sale, risipite 
după pradă, fură nimicite unul după altul. In mâinile învingătorilor căzu o 
pradă uriaşă, compusă din steaguri, corturi, vreo 5.000 de cămile, cai şi 
catâri, haine scumpe şi atâtea alte lucruri, Incit se povesteşte că toată lumea 
din Ţara Românească ajunsese a se îmbogăţi. Sultanul îl destitui pe 
Şehabeddin, înlocuin-du-l la comanda trupelor din Rumelia cu begul Hassan. 

Prin noiembrie-decembrie, loan de Hunedoara pătrunse în sudul 
Dunării, împrăştie trupele turceşti care încercau să-i reziste, atacă Vidinul - 
fără a stărui să-l cucerească - şi se întoarse prin Serbia, unde tot în luna 
noiembrie ungurii reuşiseră să înPa|tea europeană a Imperiului otoman se 
chema Rumelia, ~r cea asiatică, Anatolia. Beglerbeg era titlul comandantului 
mintaral fiecăreia din cele două regiuni. 

Titluri de comandanţi militari în armata otomană. 

Frângă o altă armată otomană, condusă de bcgul Turakhan. 

Victoria de pe râul Ialomiţa însemnează o cotitură în istoria luptelor lui 
Io an de Hunedoara împotriva agresiunii otomane. Până atunci succesele lui 
fuseseră obţinute în lupte de apărare. In spaţiul limitat al câmpului de bătălie, 
el aplicase tactica lui ofensivă, dar din punct de vedere strategic, deci al 
planurilor sale privite în mare, el se mărginise a se apăra sau a răspunde 
atacurilor. In august-septembrie 1442, el n-a mai aşteptat ca duşmanul să-i 
vină aproape. A trecut el munţii, l-a întâmpinat în afara hotarelor şi l-a 
urmărit până peste Dunăre. Pentru câţiva ani aceasta va rămâne forma în 
care se luptă el cu turcii, încearcă să sfârşească odată războiul, să smulgă o 
victorie hotărâtoare, luând ofensiva, pătrunzând adânc în teritoriul turcesc. 



Idealul său devine acela de a alunga pe turci din Europa, eliberând popoarele 
subjugate din Balcani şi Bizanţul, asigurând astfel definitiv liniştea şi 
libertatea patriei sale. Turcii, impresionaţi de înfrângeri, se vor arăta pe viitor 
mai dispuşi la o împăciuire. Ţara Românească şi Vlad Dracul se alătură mai 
trainic lui loan. 

în interiorul Ungariei, victoriile lui loan de Hunedoara asigură 
superioriiatea regelui Vladisiav asupra adversarilor săi. In întreaga Europă, 
impresia a fost aidâncă. La Veneţia, biruinţa asupra lui Şehabeddin e 
celebrată, la 4 noiembrie 1442, printr-o procesiune în piaţa San Marco, în 
frunte cu însuşi dogele. Renasc speranţele, făuririi unei coaliţii care să alunge 
pe turci din Europa. 

în vremea în care voievodul Transilvaniei repurta aceste biruinţe şi într- 
o oarecare măsură sub influenţa lor, se apropie de sfârşit şi lupta dinastică 
din 'Ungaria. încă din 1441, unii nobili din jurul reginei Elisabeta o îndemnau 
să se arate mai favorabilă unei împăcări. îndeosebi o sfătuiau să-şi ceară 
tndărăt copilul, pe Ladislau Postumul, încredinţat tutelei lui Friedrich III de 
Habsburg şi să reoîştige coroana Ungariei, amanetată aceluiaşi suveran. Pe 
această te/mă începură convorbiri cu Friedrich III, care nu voi să cedeze nimic 
din drepturile sale de tutore. Apăru atunci destul de limpede faptul că el 
urmărea să-şi întindă dominaţia asupra Ungariei. Raporturile dintre el şi 
nobilimea maghiară din anturajul reginei se răciră. Se ajunse până acolo încât 
Friedrich îl aresta şi închise pe Ladislau Garai, cel m! Ai puternic - alături de 
Cillei - dintre duşmanii lui Vladisiav I. Partida marilor baroni slăbi astfel şi mai 
mult. 

Şi din punct de vedere militar balanţa înclină în favoarea lui Vladisiav I. 
In toamna târzie şi în iarna anului 1441-42, trupele maghiare şi cele polone, 
care veniseră cu regele încă din timpul încoronării sale, reluară atacurile 
împotriva lui Jâskra şi cuceriră câteva cetăţi din Slovacia, printre care 
Rosenau şi Tyrnavia. In cele din urmă asediară şi Pojon-ul, care rezistă numai 
datorită ajutorului primit din partea oraşului Viena, de unde la 1 februarie 
1442 i se trimiseră 1.000 de pedestraşi înarmaţi cu arhebuze, precum şi cu 
tunuri şi pulbere. Pedestraşii fuseseră angajaţi pe cheltuiala reginei. 

întărirea situaţiei regelui îi permise acestuia să îngăduie întoarcerea 
acasă a trupelor polone, aduse cu sine, doi ani mai înainte. 

în martie 1442 pleca spre Ungaria legatul papal, cardinalul Giuliano 
Cesarini, cu misiunea de a mijloci împăcarea între cele două partide. Se 
desfăşurară tratative destul de anevoioase, din cauza încăpăţână-rii reginei 
de a nu renunţa la pretenţiile ei şi la anumite acte politice pe care le 
săvârşise în timpul războiului civil, loan de Hunedoara fu consultat şi el 
asupra perspectivelor împăciuirii. Cuvintele prin care el răspunde dovedesc 
orizontul lui politic larg, peste, rivalităţile personale, îmbrăţişând interesul 
obştesc. El spune că, ţinând seama de raporturile din acel moment dintre 
Ungaria şi Imperiul otoman, nu trebuie refuzată încheierea păcii înăuntrul 
ţării. Nici nu trebuie însă cerşită cu orice preţ, deşi pacea este întotdeauna 
mai bună decât războiul. De aceea, dacă regina ar stărui în condiţiile ei, prin 
care s-ar înstrăina pentru totdeauna pământuri întinse din teritoriul ţării, 



regele trebuie să se împotrivească hotărât, căci poporului maghiar nu-i va 
lipsi nici voinţa, nici forţa de a câştiga o pace mai puţin costisitoarei, loan 
făcea aluzie la cedarea unor oraşe >din apusul Ungariei în favoarea 
habsburgilor şi la anumite clauze politice prin care anturajul polon al lui 
Vladislav sacrificase interesele Ungariei în favoarea celor polone. 

în cele din urmă Vladislav şi Elisabeta avură o întrevedere la Gyor, în 
ziua de 23 noiembrie 1442. Condiţiile exacte ale împăcării ce a survenit acolo 
nu se cunosc, fiindcă nu s-au aplicat niciodată. Regina muri pe neaşteptate, 
la 19 decembrie, aşa că rămase în vigoare starea de fapt: fiul ei, Ladislau, cu 
pretenţiile asupra tronului, sprijinit de tutorele său, Friedrich de Hahsburg, 
Jiskra stăpân în Slovacia, un conflict gata să izbucnească oricând, în forme 
mai grave. Ceea ce se încheie pentru moment este un armistiţiu pe doi ani, în 
vara lui 1443, care va permite Ungariei, în anii 1443 şi 1444, o intensificare a 
eforturilor pe frontul turcesc. 

Aceste eforturi sunt susţinute şi de propaganda în favoarea unei noi 
cruciade europene împotriva turcilor. Papa Eugeniu al IV-lea reuşise să obţină 
un succes de suprafaţă pentru catolicism în conciliul de la Florenţa, ţinut în 
1439. împăratul bizantin şi reprezentanţii bisericii ortodoxe care au participat 
la acel 'conciliu au recunoscut, formal, unirea cu biserica apuseană. Nu-i 
determina la acest gest altceva decât speranţa obţinerii unui ajutor împotriva 
turcilor. Masa mare a populaţiei din Bizanţ şi din răsăritul Europei n-a voit să 
renunţe la ortodoxie. Papa, încurajat între altele şi de victoriile recente ale lui 
loan de Hunedoara, încercă să organizeze un „ajutor" ' Callimachus, De rebus 
Vladislai (Despre faptele lui Vladislav), în Schwandtner, lucrarea citată, I, p. 
486. 

în favoarea Bizanţului, prin care însă nu voia altceva decât. Să-şi 
extindă influenţa reală asupra răsăritului, întrucât devenea tot mai evident că 
„unirea" de la Florenţa rămânea o simplă declaraţie. Trimiterea lui Cesarini în 
Ungaria, ca mijlocitor al păcii interne, constituia şi ea o etapă de pregătire a 
acestei alianţe europene. 

Chemarea oficială la organizarea unei expediţii comune era formulată 
în bula papală de la 1 ianuarie 1443. In acelaşi timp şi în acelaşi scop se 
desfăşura, la diferite curţi europene, o intensă activitate diplomatică. Trimişi 
însărcinaţi cu propaganda războiului împotriva turcilor se întâlnesc şi în 
Polonia. Cesarini se ocupă el însuşi de această problemă, în Ungaria şi în 
Imperiul germanic. Numeroase sunt demersurile care se fac pe lângă ducele 
Burgundiei, Filip cel Bun. In. Afară de trimişii papali, el este vizitat şi de o 
ambasadă bizantină. Burgundia avea interes să apere Europa răsăriteană, 
care era o piaţă de desfacere pentru postăvurile ce se confecţionau în Ţările 
de Jos (Belgia de azi), aflate sub dominaţia ei. Ducele se arată dispus să 
contribuie cu câteva vase la trimiterea unei flote care să blocheze strâmtorile 
- Bosforul şi Dardanelele. Mai puţin dispuşi erau însă burgunzii să participe şi 
la o expediţie pe uscat. N-aveau încredere prea mare în succesul ei, căci în 
Burgundia, deşi se cunoşteau faptele de arme ale lui loan de Hunedoara, era 
răspândită părerea că ungurii au o armată prost pregătită şi lijpsită de 



echipament corespunzător, astfel că: „Dacă unut are arc, nu va avea săgeţi, 
iar altul va avea sabie, dar nu şi teacă" '. 

în special, în vederea înjghebării unei flote s-au dus tratative cu cea 
mai mare putere navală a vremii, 

1 După N. lorga, Les aventures „sarrazines" des franţais de Bourgogne 
au XV-e siecle, în Melanges d'histoire generale (Aventurile „sarazine" ale 
francezilor din Burgundia în secolul al XV-lea, în Culegeri de istorie generală), 
I, Cluj, 1927. P. 26. 

Cu Veneţia, care de asemenea avea interes să-şi apere punctele de 
sprijin pe care le stăpânea pe coasta grecească. Regele Alfons al Aragonului', 
care domnea şi asupra sudului Italiei, îşi manifestă intenţia de a sprijini 
expediţia. 

Toată această fierbere a apusului n-a dus însă decât la risipă de vorbe, 
menite să acopere zgârcenia faptelor. S-au strâns din partea bisericii dijme 
speciale în vederea „cruciadei", dar sumele adunate au fost întrebuinţate în 
alte scopuri. Vechile şi permanentele duşmănii dintre statele italiene 
îndepărtară Veneţia de preparativele pentru echiparea flotei împotriva 
turcilor. Republica mai avea şi diferende cu Serbia, pentru stăpânirea unor 
teritorii de pe coasta Mării Adriatiee şi nu-i convenea să lupte în interesul 
rivalei sale. Nici spectacolul pe care-l oferea Bizanţul nu era prea încurajator 
pentru o eventuală campanie de eliberare. Certându-se între ei, diferiţii 
pretendenţi la tronul imperial mergeau până la alianţa cu turcii, căutând la 
aceştia ajutor pentru a se putea ridica la domnie. Unul dintre principii din 
casa imperială bizantină, pretendent şi el la tron, participă împreună cu turcii 
ia asediul nereuşit pe care aceştia îl întreprind asupra Constantinopolului, din 
primăvara până în toamna anului 1442. 

Tn aceste împrejurări, organizarea proiectului expediţiei apusene şi 
trimiterea unei flote în strâmtori fu amânată. Nu renunţau însă la luptă 
popoarele din răsăritul Europei, care înţelegeau gravitatea pericolului 
otoman, erau gata să lupte şi singure şi îşi împing astfel pătura lor 
conducătoare, şovăitoare, spre o atitudine mai hotărâtă. 

Despotul sârb Gheorghe Branoovici era acum printre cei mai zeloşi 
susţinători ai campaniei împotriva turcilor. încercase să le câştige 
'bunăvoinţa, îşi dăduse chiar fiica de soţie sultanului, iar roadele 

1 Stat din răsăritul Spaniei. 

Acestei politici le văzuse: pierderea ţării, ocuparea Semendriei, 
prinderea şi orbirea a doi dintre fiii săi. 

în Ungaria, după armistiţiul încheiat cu Friedrich de Habsburg şi cu 
Jiskra, se hotărî, în dieta ţinută în iunie 1443, organizarea unei campanii în 
Balcani. La 28 ale aceleiaşi luni, regele Vladislav înştiinţa pe împărat că e 
deja ocupat cu pregătirile şi îi propune, în consecinţă, amânarea întrevederii 
dintre ei pentru luna februarie a anului viitor, când spera să fie întors din 
campanie. 

Io an de Hunedoara i-o luase înainte cu preparativele, încă din martie, 
el cerea braşovenilor căruţe şi pulbere. Prin aprilie şi iunie repeta aceluiaşi 
oraş cererile sale, comandând şi tunuri. El foloseşte bani primiţi de la 



Brancovici, dar şi bani proprii, pentru a strânge oastea în care găsim 
numeroşi cehi, poloni, sârbi, români şi bineînţeles trupele lui din Transilvania. 
A îngăduit şi unor iobagi angajarea în oaste. Reuşi să strângă vreo 10-12.000 
oameni, care, împreună cu trupele regale, cu ajutorul sârbesc şi cel al Ţării 
Româneşti, cu voluntarii care i se -mai alăturară, în cursul înaintării, din 
rândurile populaţiei eliberate, ridică cifra totală a armatei la vreo 35.000 de 
oameni, loan de Hunedoara a încercat pentru întâia dată să utilizeze pe scară 
mare căruţele de transport, echipate „după felul cehilor". S-au opus însă 
nobilii maghiari, astfel că nici măcar cele 600 de căruţe pregătite n-au fost 
toate folosite. 

Prin iunie-iulie 1443 în Ungaria sosiră ştiri despre o grea înfrângere pe 
care sultanul Murad II ar îi suferit-o în Asia Mică în încercarea lui de a aduce la 
supunere nişte emirate răsculate. Mamentul părea deci favorabil deschiderii 
ostilităţilor. Regele plecă din Buda la 22 iulie, însoţit de banderiile regale şi 
ale câtorva magnaţi, de un detaşament de cavalerie polonă şi unităţi de 
mercenari cehi, în care se amestecau şi aventurieri din alte ţări. Era şi un mic 
detaşament de cruciaţi, aduşi de Cesarini. La Keve (Kubin), pe malul Dunării, 
mai jos de Belgrad, se înttti cu oastea lui loan de Hunedoara şi cu puţina 
armată câtă o mai putuse strânge Gheorghe Bran-covici. 

Intrarea pe teritoriul ocupat de turci s-a mai tărăgănat până către 
sfârşitul lui septembrie. întârzierea aceasta, pe care izvoarele o atribuie 
prelungirii tratativelor de armistiţiu cu loan Jiskra (până la 1 septembrie) şi 
care a făcut ©a ostilităţile să se desâă-şoare toamna şi iarna, a îost în 
general considerată mai târziu ca o greşeală. Ea a pricinuit, într-adevăr, mari 
greutăţi expediţiei, dar loan de Hunedoara n-a permis o asemenea întârziere 
iara un anumit calcul. El ştia că timpul de iarnă îi va stmieni şi pe turci, în 
mişcările armatei lor, poate chiar mai imult decât pe el. Turcii de obicei nu 
luptau iarna şi nici nu se aşteptau să mai îie atacaţi când anotimpul era atât 
de înaintat. Voievodul a luat aşadar în considerare şi elementul surprinderii, 
atunci când, abia spre sââr-şitul lui septembrie, a dat semn de trecere peste 
Dunăre. 

Armata înainta către sud-est. loan de Hunedoara conducea avangarda. 
Până la fiul Morava nu întâm-pină nici o rezistenţă. La trecerea peste acest 
râu, begul de Semiendria, acelaşi Ishak-beg pe care loan îl bătuse cu doi ani 
mai înainte, încercă să-i oprească înaintarea, dar <îu înfrânt şi azvârlit peste 
Morava. Cu 12.000 de ostaşi mai buni, loan de Hunedoara se aruncă în 
urmărirea turcilor, cu scopul de a împiedica venirea trupelor diferiţilor begi 
turci din regiunea Vidinului şi a Nişului, care voiau să-i oprească drumul spre 
Sofia. înaintând repede, avangarda maghiară ocupă oraşul Niş, iarîn 
apropierea lui înfrânge o puternică armată turcească. Aci primi loan de 
Hunedoara ştirea despre plecarea personală a sultanului din Adrianopol, 
împotriva sa. El se întoarse către armata regală, ce înainta încet, pe Morava. 
Victoriile sale stârniră o mare însufleţire-de îndată împărtăşită, prin scrisori, 
cu multe înflorituri, papei şi curţilor europene. Avântul ce cuprinsese tabăra 
nu putu fi zdruncinat cu nimic de ştirea apropierii sultanului. 



In cursul înaintării spre Niş, s-au alăturat armatei regale contingente 
destul ide numeroase de sârbi din teritoriul ocupat, care voiau să participe la 
alungarea turcilor de pe pământul ţării lor. Tot prin părţile acestea a sosit şi 
un detaşament muntean, nu prea mare, condus probabil de un fiu al lui Vlad 
Dracul. Domnul n-a voit să participe personal şi nici să se angajeze prea mult. 
Se temiea poate de o neizbândă ce i-ar fi fost fatală. II reţinea şi grija pentru 
soarta fiilor săi, rămaşi ostateci la turci. Sultanul, ca să-l determine să nu ia 
parte la expediţie, îi oferise eliberarea celor doi băieţi. 

Reluând înaintarea dincolo de Niş, pe la 20 noiembrie, loan de 
Hunedoara repurtează o nouă victorie asupra begilor otomani. Pe câmpul de 
bătaie rămân morţi 2.000 de turci; sunt prinşi 4.000 de oameni şi o pradă 
bogată. Rămăşiţele armatei turceşti, împrăştiate prin munţi şi păduri, avură 
de îndurat furia populaţiei locale. Drumul spre Sofia e astfel deschis şi oraşul 
e ocupat. 

Popoarele din Balcani încep să se agite, în speranţa eliberării ce se 
întrevedea apropiată, loan de Hunedoara, scriind lui Nicolae Ujlaki, spune că 
populaţia locală îi îîntâmpină pretutindeni cu daruri şi hrană, aşa încât armata 
aproape n-a trebuit să se atingă de alimentele aduse. Tabăra regelui s-a 
umplut de bulgari, bosnieci, sârbi şi albanezi. Turcii nu mai puteau avea 
încredere în satele bulgăreşti din Balcani, care, înzestrate de ei cu anumite 
privilegii, aveau misiunea de a apăra trecătorile munţilor. Unele oraşe din 
Bulgaria s-au predat de bună voie lui loan de Hunedoara. Populaţia, spun 
ştirile din vramea aceea, clocotea de ură împotriva asupritorilor. 

în Albania, unii şefi locali se răscoală şi atacă pe turci. In armata 
otomană servea un nobil albanez, luat ostatic de turci încă tânăr şi crescut în 
limba şi religia lor. Numele lui era George Castriota; tatăl său fusese stăpânul 
ţinutului şi" al cetăţii Kroja, din Albania. Tânărul se distinsese faţă de turci 
prin calităţile sale militare. I se spunea Scanderbeg. Era şi acum în armata 
otomană, care înainta sipre a în-tâmpina pe loan de Hunedoara. La vestea 
înfrângeri-lor din noiembrie, Scanderbeg, profitând de zăpăceala produsă 
printre turci, găsi prilejul aşteptat de ani de zile pentru a fugi în Albania, la 
Kroja, unde luă în stăpânire cetatea părinţilor săi şi se puse în fruntea eroicei 
lupte de eliberare pe care o dezlănţui poporul albanez, purtând-o neînfrânt 
mai bine de douăzeci de ani. 

în sudul Greciei se pregătea să-i atace pe turci despotul Dragas, viitorul 
împărat al Bizanţului, Constantin XII Dragases. 

De la Sofia, misiunea armatei lui loan devenea tot mai grea. Era iarnă, 
aprovizionarea era anevoioasă, drumurile greu de străbătut. In faţă se înălţau 
crestele înzăpezite ale munţilor Balcani. Trecăto-rile lor prăpăstioase şi 
înguste, bine apărate de turci, care-şi îngrămădiseră aci grosul armatei, sub 
conducerea sultanului, trebuiau trecute pentru a se putea pătrunde spre 
Adrianopol şi Constantinopol. 

Mereu în avangardă, loan de Hunedoara înainta, la 3 decembrie, spre 
trecători. N-a luat drumul cel mai drept către Filipopol şi Adrianopol, prin 
valea Măritei, unde se aştepta la o rezistenţă mai îndârjită, ci s-a îndreptat 
direct spre răsărit, printre lanţul Balcanilor propriu zişi şi Sredna Gora. 



Sultanul reuşi să închidă şi trecătorile din această direcţie. In tabăra 
otomană se ţine un important sfat de război. Murad II era pentru angajarea 
unei bătălii hotărâtoare. Haziim-paşa, beglerbegul Rume-liei, îl sprijinea. 
Turakhan, begul Tessaliei, fu de altă părere. El arătă cât de slab era moralul 
armatei, ou excepţia ienicerilor, care puteau să rămână singuri în luptă „ca o 
pasăre iara aripi". De aceea Turakhan propuse retragerea, pustiimd totul în 
cale şi aşteptând ca lipsurile şi frigul să facă, treptat, armata ungurească mai 
uşor de învins. Interveni un al treilea 'Comandant turc, propunând să reziste 
pe loc folosind poziţia muntoasă, iar când ungurii vor fi siliţi să se retragă, să- 
i hărţuiască până la distrugere, folosind cavaleria. Fu adoptat acest din urmă 
plan. 

Xn ziua de 12 decembrie 1443 armata lui loan de Hunedoara era în 
satul Zlatiţa, în faţa unei trecători întărite de turci cu pământ, palisiade şi 
copaci răsturnaţi. Văzând numărul mic al armatei sale, turcii nu respectară 
planul lor iniţial, ci trecură la atac. Marele vizir Halil-paşa spuse cu dispreţ că 
el are mai mulţi bivoli în turmele sale, decât soldaţii pe care îi vedea în faţa 
lui. Era un moment greu pentru armata maghiară: înfrunta duşmanul temut la 
sute de mile departe de patrie, în ţinut muntos, străin, pe frig şi zăpadă, 
'ânainte de luptă loan s-a adresat soldaţilor săi cu cuvintele: „Fiţi tari! Vă 
temeţi cumva de mulţimea duşmanului? Nu i-aţi încercat de atâtea ori vitejia? 
Pe acela care de atâtea ori a fugit din faţa noastră îl putem şi acum alunga!" 
Le arătă că după trecerea munţilor vor pătrunde în şesurile Tra-ciei, unde o 
vor duce mai uşor decât prin locurile pustiite, lăsate în urmă. Retragerea ar fi 
însemnat zădărnicirea a tot ce făcuseră până atunci, căci duşmanul putea 
uşor recuceri totul, tocmai acum când mai rămânea atât de puţin pentru a fi 
alungat din Europa. 

loan de Hunedoara conduse apoi el însuşi lupta, îmbărbătaţi de 
cuvintele şi de pilda sa, ostaşii se încleştară într-o luptă îndârjită şi azvârliră 
pe turci îndărăt în poziţiile lor întărite din munţi. 

lin zilele următoare, armata maghiară încercă să forţeze trecerea. 
Soldaţii tăiau copacii din păduri, spre a-şi croi dram, în vreme ce turcii, de pe 
înălţimi, îi copleşeau cu săgeţi. Frigul şi foamea se înteţeau. In a doua 
jumătate ia lunii, mai probabil la 23 decembrie, regele dădu semnalul 
retragerii. Potrivit planului lor, turcii >se aruncară în urmărire, cu o oaste 
condusă de begii Hâzim şi Turakhan. Sultanul se grăbea în urma lor, la numai 
trei etape de marş. loan de Hunedoara conducea şi acuma partea cea mai 
greu ameninţată: ariergarda. Crezând că retragerea de la Zlatiţa înseamnă 
demoralizarea şi fuga adversarului, Hâzim şi Turakhan nu, miai aşteptară 
întăriri, ci, la 24 decembrie, se azvârliră asupra arier-gărzii, în apropiere de 
Melstita. Nu ţinuseră seama însă de tenacitatea voievodului şi a oştirii sale. 
Turcii se pomeniră în faţa unei armate gata de luptă, în locul celei împrăştiate 
şi descurajate pe care se aşteptau s-o găsească. Cei doi begi lură bătuţi, 
sultanul însuşi nu mai îndrăzni să dea atacul, ci se mărgini să poruncească 
urmărirea de la distanţă a armatei maghiare. Turakhan beg fu făcut 
răspunzător de imprudenţa ce dusese la înfrângere. I se luă comanda, fu pus 
în lanţuri şi aruncat în închisoare, în Asia Mică. 



Armata lui loan se 'retrase mai departe, peste Sofia, Pirot, către nord- 
vest. Trecură prin suferinţe grele. Caii miuriseră în mare parte, frigul era 
chinuitor, alimente nu mai găseau, într-o regiune care numai cu şase 
săptămâni înainte cunoscuse încă o dată trecerea a două armate. 

Intre Bela Palanka şi JMiş, Mngă Kunoviţa, trupele despotului sârb fură 
surprinse şi împrăştiate de un atac turcesc, loan de Hunedoara şi grosul 
armatei se grăbiră în ajutor. In ziua de 2 ianuarie 1444 o nouă înfrângere 
dovedi turcilor că armata ce se retrăgea din faţa lor nu era bătută sau 
dezorganizată, rămânând o forţă de temut. în această luptă, ungurii, 
victorioşi, prinseră pe Mahmud Celebi, fratele marelui vizir Halii, căsătorit cu 
una din surorile sultanului. 

Această împrejurare, spun cronicile, grăbi încetarea luptelor, căci 
sultanul, înduplecat de lacrimile surorii sale, oferi pacea spre a-şi putea 
răscumpăra cumnatul. Pe şesul Dobrogic la vest de Niş, solii turci ajunseră 
din urmă pe regele Vladislav, oferind pacea în condiţii foarte avantajoase. 
Propuneau încetarea ostilităţilor pe douăzeci-treizeci de ani, retrocedarea 
Serbiei, a cetăţilor Semendria şi Golu-baţ, repatrierea celor doi fii orbiţi ai lui 
Brancovici. Despotul istăruia pentru continuarea războiului şi oferi 40.000 de 
florini în acest scop. Se pare că regele a fost la un moment dat tentat să 
ierneze în Serbia, pentru ca în primăvară să reînceapă războiul. Era însă um 
plan irealizabil, căruia loan de Hunedoara i se împotrivea. Armata trecuse în 
retragere prin lipsuri prea grele, iii pieriseră caii, tre-buiseră să fie arse 
aproape toate căruţele. 

Oferta turcească nu duse la tratative directe de pace, dar nici regele nu 
rămase în Serbia. La 6 ianuarie 1444, loan de Hunedoara era la Prokopje. 
Regele era la 13 ianuarie lângă Kruşevaţ, la 20 ale lunii lângă Jagodina, la 25 
ianuarie intra în Belgrad. 

Peste opt zile, la 2 februarie 1444, Vladislav I, loan de Hunedoara şi 
armata erau primiţi sărbătoreşte la Buda. Mulţimea se adunase pe străzi, 
minu-nându-se de trofeele aduse: arme, steaguri. Treisprezece comandanţi 
turci şi patru mii de prizonieri defilară în urma oastei. O slujbă solemnă de 
mulţumire se celebră în biserica din cetatea Budei, în timpul căreia tânărul 
rege întră în biserică şi merse până în faţa altarului cu picioarele goale, în 
semn de smerită mulţumire pentru victoria ce-i fusese „hărăzită". Iar cei ce 
cu adevărat i-o aduseseră, care înfruntaseră sălbăticia" duşmanului şi 
asprimea naturii, stăteau pe străzi - mulţi şi anonimi; se gân-deau poate la 
cei pe care zăpezile Balcanilor îi troieniseră pentru totdeauna şi încercau să 
înece în vesele petreceri, prin dughenile murdare ale oraşului, amintirea 
suferinţelor îndurate. 

Răsplata regală veni numai pentru cei ce stătuseră în fruntea armatei: 
pentru nobili. Dintre aceştia - în afară de loan de Hunedoara, căruia într- 
adevăr revine, în această strălucită campanie, tot meritul pe care-l poate 
avea un conducător de oaste - niciunul nu făcuse mare lucru. Totuşi, se 
dispuse ca blazoanele a doisprezece nobili mari, participanţi la lupte, să fie 
atârnate în semn de cinste pe zidurile bisericii fecioarei Măria din cetatea 



Budei. Printre ele era blazonul lui loan de Hunedoara şi, lângă el, al 
cardinalului Cesarini. 

încă mai înainte, ştirile victoriilor se răspândiseră în apus. La Roma, la 
10 ianuarie 1444, într-o adunare a episcopilor, se dădu citire unei scrisori a lui 
Cesarini, iarîn duminica următoare se celebră o slujbă religioasă în cinstea 
izbânzii. în Italia circula zvonul ocupării Adrianopolului şi a prinderii unui fiu al 
sultanului. 

La Buda apărură curând delegaţii din partea papei, a lui Filip, ducele 
Burgundiei, a genovezilor şi vene-ţienilor, a împăratului bizantin loan 
Paleologul. Aduceau felicitări pentru victoriile obţinute şi laude... Pentru rege, 
împreună cu noi planuri de continuare a războiului. Unii reluau proiectul 
trimiterii unei flote în strâmtori, spre a împiedica pe sultan să-şi mai treacă 
armata din Asia în Europa. Bizantinii promiteau să atace pe turci din spate, 
prinzându-i între ei şi între armata regelui Ungariei ce urma să înainteze din 
nou în Bulgaria. 

Campania din iarna anului 1443-44 a fost denumită „campania cea 
lungă". Numele era cu totul îndreptăţit pentru vremea aceea, când armatele 
feudale duceau în general campanii foarte scurte, de o lună sau două, după 
care reintrau în tabere pentru a se reface. De data aceasta, armata maghiară 
şi a aliaţilor ei rămăsese în campanie neîntreruptă mai bine de şase luni, din 
care patru luni în teritoriu duşman, susţinând şase lupte imai mari, 
victorioase, atât în înaintare cât şi în retragere. Pătrunsese în pământul 
duşman pe o adâncime de mai bine 300 km., socotiţi din punctul unde 
trecuse Dunărea, până la Zlatiţa. 

Turcii au suferit repetate înfrângeri în câmp deschis, au trebuit să 
părăsească Serbia, partea de apus a Bulgariei şi < să lupte din răsputeri 
pentru a-şi apăra drumurile spre capitală. Niciodată de la apariţia lor în 
Europa nu mai fuseseră puşi într-o asemenea situaţie. In notele sale 
cronologice, Karl Marx spune că „din vremea lui Tiimur nu i-a mai ameninţat 
pe turci o asemenea primejdie... Ienicerii şi spahiii lui Murad au fost în mare 
parte nimiciţi în această cam-' panie" '. 

Spaima în lumea otomană era mare. La Veneţia soseau ştiri, prin 
decembrie 1443, că turcii de pe coa'stele învecinate cu insula Confu se temi 
de victoriile armatei creştine şi se grăbesc să întărească Valona, 
Argyrokaistron şi alte cetăţi din Albania şi Epir. Din Ierusalim se anunţa că 
sultanul Egiptului ar fi poruncit flotei sale, care se găsea pe coastele Siriei, să 
plece din Siria către Egipt, pentru a apăra Cairo, dacă va auzi că loan de 
Hunedoara a pătruns în Asia Mică. 

în Ungaria, succesele împotriva 'turcilor contribuie la întărirea puterii 
centrale. Prestigiul lui loan de Hunedoara e în creştere. In jurul lui se strâng 
toate acele forţe care erau interesate în apărarea ţării împotriva primejdiei 
din afară şi care doreau, în consecinţă, pacea şi liniştea în interior, prin 
combaterea tendinţelor anarhice ale marilor baroni şi întărirea puterii regale. 
Acum se conturează mai limpede un „partid" al lui loan de Hunedoara, cu un 
„program" general în sensul arătat. Ideile acestui partid sunt exprimate de 
unii reprezentanţi mai tineri ai clerului, ieşiţi din rândurile nobilimii mici şi 



mijlocii şi cunos-când cultura clasică ce reînvia pe pământul Italiei. Aşa este 
de pildă canonicul loan de Zredna, prietenul personal al iui loan de 
Hunedoara. Aceşti primi reprezentanţi în Ungaria ai noii culturi umaniste vor 

1 B. Lândor, însemnările lui Marx din istoria maghiară (în limba 
maghiară), citat după Elekes Lajos, Hunyadi, Budapesta, 1952, p. 212. 

Dezvolta ideea necesităţii luptei împotriva cotropirii otomane, legând-o 
de aceea a necesităţii apărării civilizaţiei, a moştenirii culturale comune a 
popoarelor europene. 

în aprilie 1444, regele obţine o nouă prelungire a armistiţiului, în 
vigoare, cu loan Jiskra. Deşi provizoriu, spatele armatei maghiare era astfel 
din nou asigurat, în cazul unei reluări a luptelor pe frontul de sud. Tot ca 
urmare a acestei campanii, Bosnia încheie, în iunie 1444, un tratat cu 
Ungaria, sperând să înfăptuiască astfel unificarea ţării şi apărarea împotriva 
turcilor. 

Alături de renăscutele speranţe ale eliberării popoarelor din Balcani, se 
reiau proiectele, părăsite în anul precedent, ale unei expediţii comune 
antiotomane. 

într-o dietă din luna aprilie s-a pus în discuţie problema -reluării 
războiului în anul 1444. Anturajul polon al regelui era, în parte, împotriva 
acestui fapt. Nobilii poloni erau nemulţumiţi de absenţa îndelungată a regelui 
Vladislav din Polonia şi de preocuparea mai intensă a acestuia faţă de 
Ungaria. In Polonia se produseseră tulburări interne şi năvăliri ale tătarilor, 
care ar fi reclamat prezenţa personală a regelui în ţară. Exista însă şi o altă 
părere, printre acei nobili poloni care doreau să profite de uniunea personală 
dintre Ungaria şi Polonia, în vederea unei expansiuni <comune înspre Balcani, 
pentru a-şi asigura dominaţia asupra acestui spaţiu geografic. De aceeaşi 
părere erau unii dintre marii feudali maghiari, precum şi o parte din mica 
nobilime, chiar dacă aceasta din urmă nu vedea în viitorul război numai un 
plan de cucerire. învinse deci părerea idin urmă şi organizarea unei noi 
campanii rămase hotărâtă. Vladislav depuse un jurământ solemn, în mâinile 
cardinalului Cesarini, că în acel an va porni ou oastea „spre Grecia şi 
România". 

Un rol în luarea acestei hotărâri l-au avut şi preparativele pe care le 
făceau anumite state pentru susţinerea acestei expediţii. O vie activitate 
diplomatică se desfăşoară în primăvara şi vara anului 1444. Fiecare din 
puterile apusene speră să profite din lupta ce ur, ma să se angajeze: în 
schimbul unui mic ajutor, ele urmăreau să acapareze noi posesiuni în Balcani, 
m vreme ce greul campaniei urmau să-l ducă popoarele maghiar, român, 
sârb, albanez şi bulgar. 

Veneţia spera să cucerească Sajonicul şi Gal I i poli , se gândea să pună 
mina pe Janina, Argyrokastron şi Valona, în nordul Greciei şi în sudul Albaniei. 
Raguza îşi calcula şi ea anexiunile teritoriale pe care le-ar fi putut face. 
Regele Alfons al Aragonului spera să obţină Athena şi Patras, ba se gândea şi 
la Ga 1 1 i pol i , pe care-l revendicau în acelaşi timp şi veneţienii. Frumoase 
ascunzişuri ale acelui „ajutor" pe care îl dădeau statele apusene Bizanţului, 



pentru „refacerea imperiului", pentru „alungarea necredincioşilor" şi „izbânda 
credinţei creştine"! 

Ajutorul efectiv cel mai important la care s-au angajat statele apusene 
consta în echiparea unei flote, care să fie trimisă în strâmtori şi, eventual, 
până pe Dunăre. Promisiunile erau mari. La începutul lui mai 1444, regele 
Vladislav înştiinţa pe marele magistru al ordinului teutonic că papa va trimite 
treizeci şi opt de galere, veneţienii douăsprezece, Aragonul zece, Burgundia 
şase, Milanul opt, marele magistru al ioa-niţilor din insula Rhodos două 
galere. Realitatea era mult mai modestă, deşi regele scrisese, în tot cursul 
verii, pe la diferite curţi europene, solicitând urgentarea şi sporirea ajutorului 
promis. La fel şi cardinalul Cesarini era într-o activă corespondenţă 
diplomatică, mai ales cu Veneţia. Republica, precum şi papa, întâr-ziau 
pregătirile din diferite motive. Senatul veneţian cerea garanţii formale regelui 
Ungariei că va înainta spre Constantinopol cu o puternică armată de uscat. In 
alte condiţii nu era dispus să-şi angajeze corăbiile în campanie. Trimisul papal 
la Veneţia, Condolmieri, dădea o altă întrebuinţare fondurilor strânse din 
dijme pentru pregătirea corăbiilor papale şi întârzia astfel imiersul lucrărilor. 
Regele Vladislav avea dreptate să se plângă, prin iulie, într-o scrisoare către 
Scanderbeg, de indiferenţa cu care apusul priveşte eforturile Ungariei. Până 
la urmă s-au adunat vreo opt-zece galere italiene, patru burgunde, sub 
conducerea lui Wallerand de Wavrin, la care s-au adăugat două raguzane. 
Comandant al flotei era veneţianul Aloisio Loredano. Prin iulie, flota plecă 
spre Constan-tinopol. 

în acest timp, în Ungaria continuau pregătirile. Cesarini, profitând de 
relativa normalizare a raporturilor cu Friedrieh III, în urma unor tratative 
desfăşurate prin mai, nutrea chiar nădejdea unui ajutor şi din această parte. 
Speranţele i-au fost înşelate. împăratul şi dieta imperială care s-a ţinut la 
Niimbers au refuzat orice ajutor. 

în luna mai se studiară, în sfatul regelui, planurile viitoarei campanii. 
Cesarini expuse un plan prin care încerca să înlăture unele din neajunsurile 
drumului urmat în campania cea lungă. El propuse ca armata să nu treacă 
Dunărea prea departe spre apus, nici chiar la Orşova, ci să înainteze prin Ţara 
Românea-scă şi să treacă fluviul pe la Nicopol. In acest scop să se ceară 
concursul flotei italiene şi burgunde. De aci trebuiau să se îndrepte spre sud- 
est, către ţărmul mării şi, ocolind munţii Balcani pe la răsărit, să înainteze 
spre Adrianopol şi Gonstantinoipol. Planul acesta căuta deci să scurteze 
drumul străbătut prin teritoriul duşman, spre a se feri de hărţuielile prelungite 
din partea turcilor şi să evite trecerea de-a dreptul peste munţi, care se 
dovedise atât de grea în luptele precedente. 

Se conta, în afară de flota din strâmtori, pe ajutorul lui Gheorghe 
Brancovici, pe al Ţării Româneşti, pe atacul dinspre vest al albanezilor lui 
Scanderbeg Şi pe tot efortul de care era capabil Bizanţul pentru a stânjeni 
spatele frontului turcesc. Pregătirile trebuiau să fie terminate prin iulie. Locul 
de adunare a armatei a fost fixat la Oradea. La 20 iulie 1444, loan de 
Hunedoara cerea braşovenilor frâie cu găteli de argint pentru apropiata 
expediţie. 



Tot în această lună el scrie lui Scanderbeg, adu> când elogii eroismului 
poporului albanez şi subliniind interesele comune ale Ungariei cu popoarele 
din Balcani. La invitaţia de a colabora la luptele ce se apropiau, Scanderbeg 
răspunde afirmativ. 

în primăvara şi în vara aceluiaşi an se observă o tendinţă de strângere 
a legăturilor cu Ţările Române, pornind de la cele comerciale. In imai şi 
august 1444, atât Ştefan II, din Moldova, cât şi Vlad Dracul reglementează 
relaţiile lor comerciale cu Braşovul. S-au depus insistenţe pe lingă Vlad Dracul 
pentru a-l face să participe la expediţie. Domnul muntean ezită. Turcii îi 
înapoiaseră recent pe cei doi fii ostateci, anume spre a-l câştiga mai trainic 
de partea lor. Cu greu se hotărî să ofere un contingent de 4.000 de oameni, 
pe care voia să-l pună sub comanda unuia dintre fiii lui. 

Brancovici, în schimb, e ostil oricărei colaborări. După campania cea 
lungă el îşi recâştigase o bună parte din ţară şi nu mai fusese neliniştit de 
turci. Acum el credea nimerit să se sprijine pe turci, pentru a lua de la unguri 
Belgradul şi fortăreaţa Golubaţ, iar de la veneţieni un ţinut din apropierea 
Mării Adriatice. El intră în legături cu sultanul, care îi era ginere, îi oferă un 
tribut enorm, pentru a-şi reprimi pe cei doi fii orbiţi şi acceptă să devină 
susţinătorul şi mijlocitorul încheierii unei păci între Imperiul otoman şi 
Ungaria. Era politica mioapă a unui mare feudal, preocupat de interesele lui 
locale şi care nu vedea imensitatea primejdiei turceşti pentru soarta 
poporului său. 

Tărăgănarea descurajantă a ajutorului promis din apus şi oferta de 
pace extrem de favorabilă pe care sultanul o transmise, prin Brancovici, 
Ungariei, îl hotărâră pe regele Vladislav să primesacă tratativele cu turcii. 
Solii turci sosiră la sfârşitul lui iulie la Seghedin şi expuseră, în prezenţa 
regelui, oferta lor, care cuprindea: încetarea oricăror atacuri reciproce, pe 
timp de zece ani, evacuarea de către turci a teritoriilor şi a cetăţilor din 
Serbia şi Albania nordică, neamestecul sultanului în Ţara Românească, sub 
rezerva plătirii anuale a tributului, înapoierea reciprocă a prizonierilor, fără 
plata vreunei răscumpărări, excepţie făcând cumnatul sultanului, Mahmud 
Celebi, pentru care Murad oferea o sumă importantă. Turcii mai ofereau şi 
plata unei despăgubiri de război de 100.000 de florini. 

Vladislav, în faţa acestei propuneri, se arătă dispus la pace. Cardinalul 
Cesarini nu se opuse, descurajat şi el de ştirile ce le primea din apus. loan de 
Hunedoara era printre susţinătorii păcii. Duşmanii lui insinuară că ar fi fost 
cumpărat de Brancovici, care i-arfi oferit în schimbul atitudinii sale moşiile ce 
le avea despotul sârb în Ungaria, iln fond, voievodul îşi dădea seama cât de 
obosită era ţara, ce sforţări o costaseră ultimele lupte, ce grea se arăta 
încheierea unor alianţe şi obţinerea unui ajutor dinafară. 

în cursul tratativelor, care par a se fi şi încheiat printr-un act scris şi 
pecetluit, îi sosi lui Cesarini, prin 30-31 iulie, ştirea pe care încetase de a o 
mai aştepta, că mult promisa şi amânata flotă plecase din Veneţia spre 
strâmtori în ziua de 4 iulie. De îndată interveni pe lângă rege, îndemnându-l 
să nu respecte tratatul încheiat. Era sprijinit şi de o parte a nobilimii, 
nesocotită şi aventurieră, care se amăgea cu perspectiva unei victorii uşoare. 



Cardinalul căută să-l atragă pe rege şi cu ştirea că sultanul trecuse cu armata 
în Asia Mică, la 12 iulie, pentru a înăbuşi revoltele ce izbucniseră în 
Caramania. Dacă flota reuşea să blocheze strâmtorile, însemna că turcii nu-şi 
vor putea readuce armata în Europa şi drumul până la Constantinopol 
devenea o plimbare, loan de Hunedoara, din aceleaşi motive pentru care 
sprijinise încheierea păcii, se arătă potrivnic încălcării ei. 

Faţă de mustrările de cuget pe care regele le invoca împotriva încălcării 
cuvântului ce-şi dăduse - de a păstra pacea - cardinalul îi obiectă că un jură- 
mânt dat necredincioşilor nu are valabilitate. Sosiră în acelaşi timp şi scrisori 
de protest din partea împăratului bizantin, nemulţumit de încheierea păcii. 

Aceste stăruinţe îl convinseră pe rege să rupă avantajosul tratat şi să 
prefere riscurile unui nou război. La 4 august, el depuse un nou jurământ, în 
faţa lui Cesarini, angajându-se să pornească neîntâr-ziat spre Dunăre, loan de 
Hunedoara acceptă şi el întorsătura pe care o luau lucrurile, deşi fără 
convingere. Nu voia să jignească sensibilitatea regelui prin-tr-o atitudine prea 
independentă. La fel şi în cursul tratativelor de pace, cu eîteva zile înainte, 
când turcii pretinseră ca şi el să întărească actul încheiat - ceea ce arăta 
uriaşul renume de care se bucura - loan refuză acest lucru motivând cu 
prudenţă că el este doar subordonat al regelui, în toate privinţele. 

Ruperea tratatului de la Seghedin era o greşeală, date fiind condiţiile lui 
favorabile. Serbia trecu definitiv într-o neutralitate, care se va transforma în 
câţiva ani într-o politică făţiş trădătoare din partea despotului. Acesta încheie 
pace separată cu turcii, la 15 august, recâştigă teritoriile şi cetăţile pierdute 
în ultimii ani şi la 22 august se instalează din nou în Samendria. Frontul 
comun de luptă al popoarelor din sud-estul Europei slăbea astfel, prin 
greşeala regelui Ungariei şi a unei părţi din anturajul său, la îndemnul direct 
al papei, prin trimisul acestuia. 

'Nici starea generală de spirit din Ungaria nu era de loc entuziastă. 
Lumea era obosită de luptele din ultimii ani. Mulţi nobili, fiind vorba de un 
război ofensiv, dincolo de hotare, se feriră să ia parte. Numai banderiile 
episcopale s-au alăturat trupelor regale; bineînţeles şi loan de Hunedoara cu 
armata sa. 

Vestea tratatului de la Seghedin stârnise confuzie în rândul statelor mai 
direct interesate în proiectul de campanie împotriva turcilor. Veneţienii trimit 
instrucţiuni, la 8 septembrie, comandantului flotei, Loredano, să se informeze 
despre mişcările armatei maghiare şi, dacă aceasta ar înainta în Balcani, să-i 
sprijine acţiunea. In caz contrar, republica nu avea de gând să ducă singură 
războiul. Loredano trebuia să trimită sultanului un sol, asigurându-l de 
intenţiile paşnice ale dogelui şi senatului şi aruncând răspunderea iniţiativei 
războinice asupra papei. Trebuia să ceară, în concluzie, întărirea tratatului de 
pace anterior, după care flota urma să se întoarcă la Veneţia. 

Când ordinul acesta ajunse, pe la jumătatea lunii octombrie, în mâinile 
lui Loredano, pe corăbii se ştia deja că regele Ungariei plecase în campanie. 
Cesa-rini se grăbise a trimite trei emisari, îmbrăcaţi turceşte, care pătrunseră 
până la Constantinopol, răs-pândind ştirea denunţării tratatului de la 
Seghedin şi reînceperea războiului din partea Ungariei. Astfel flota apuseană 



începu blocada Bosforului şi a Helles-pontului (Dardanele) deşi turcii, intrând 
în convorbiri cu comandanţii, încercaseră să-i întoarcă din drum, arătându-le 
documentul pecetluit al păcii de la Seghedin. 

După ce războiul fu din nou hotărât, loan de Hunedoara veni, după 4 
august, în Transilvania, spre a faceultimile pregătiri. Regele se duse la 
Oradea, unde îl aştepta Cesarini. Armata regală plecă din Oradea după 28 
august. La 9 septembrie, regele era la Orşova, de unde mai trimite în Italia 
scrisori şi emisari cu cereri de sprijinire a campaniei începute. La 20 
Septembrie, armata trecu Dunărea pe la Orşova. Se înşirui apoi, în marş, de- 
a lungul malului drept al fluviului. Oastea cuprindea în majoritate soldaţi din 
Ungaria, în banderiile regale şi episcopale; erau şi mulţi români în rândul 
oştilor transilvănene de sub conducerea voievodului loan. Se mai vedeau şi 
puţine trupe croate sau bosniece, comandate de banul Franko de Talovac. 
Oştirea înainta având în spate un lung şir de căruţe, după felul husiţilor cehi. 
Erau chiar mai multe decât în campania cea lungă. 

în drum, armata maghiară ocupă Cladova. La 9 octombrie ajunse lângă 
Vidin, cea «lai puternică fortăreaţă turcească din acele părţi, unde-şi avea 
reşedinţa atunci un beg temut, cu numele Sinan. loan de Hunedoara nu 
dispunea de maşini de asediu şi nici nu voia să piardă timp cucerind fiecare 
cetate. Ocupă doar oraşul, fără a ataca fortăreaţa, din care nici turcii nu 
îndrăzniră să facă vreo ieşire. Trecură apoi prin iRahova şi ajunseră la Nicopol, 
unde armata maghiară, înaintând mereu pe malul drept al Dunării, ajunse la 
16 octombrie. Nici această fortăreaţă nu fu ocupată. 

Aici i se alătură armata trimisă de Vlad Dracul. Domnul veni în 
persoană la Nicopol. Era destul de neîncrezător. Gu o zi înainte, trecând 
printr-un sat, o bătrână ghicitoare bulgăroaieă îi prezisese că regele mu va 
avea noroc în luptă. întâlnirea cu armata maghiară îi răscoli şi mai mult 
temerile. II sfătui pe rege să se întoarcă, spunându-i deschis că „turcul şi 
numai la vânătoare îşi ia cu sine mai mulţi ostaşi decât cei adunaţi în oastea 
creştină" '. Sfatul domnului român, bun cunoscător al puterii turceşti, nu fu 
ascultat, aşa cum nu ascultaseră nici îngâmfaţii cavaleri burgunzi sfatul pe 
care părintele său, Mircea cel Bătrân, li-l dăduse, în acelaşi loc, cu aproape 
cincizeci de ani înainte. 

De la Nicopol, armata părăsi malul Dunării şi se îndreptă în marş mai 
'grăbit către ţărmul mării. Găsiră în cale pietre cu vechi inscripţii greceşti şi 
latine; în drum fu ocupat Razgradul. Pe un râu sunt surprinse şi distruse 
douăzeci şi opt vase turceşti, care trebuiau să intre pe Dunăre şi să 
stânjenească înaintarea armatei maghiare. La 24 octombrie, regele trimise o 
scrisoare comandanţilor turci din Şumla, Ma-trovaţ, Petreţ, Vama, Cavama şi 
Galata 2, somându-i 

1 I. Minea, Informaţiile româneşti ale cronicii lui loan Dlu-gosz, p. 33. 

2 Localităţi din nord-estul Bulgariei. 

Să se predea. în zilele ce urmară sunt ocupate localităţile leni-bazar şi 
Şumla, care era bine întărită. De aci este trimis după pradă un detaşament, 
care ajunge până la Târnovo, pe râul lantra. Sunt cuprinse apoi Tass-Hissa'r şi 
Prăvădi. 



La cucerirea cetăţii Petreţ se distinse Vlad Dracul. După ce se încercă, 
fără succes, luarea cu asalt a zidurilor, folosind scări, domnul muntean află 
de existenţa unei subterane, prin care turcii puteau ieşi în taină din oraş. Se 
grăbi cu oastea într-acolo şi surprinse pe turcii care încercau să scape. 

în prima săptăimână din noiembrie este cucerită cetatea „Mihelici", 
care ar putea fi identificată cu Ca-liacra. Grecii din părţile acelea îi predară 
regelui Ungariei cheile de la patru cetăţi din apropiere. 

Apropierea armatei maghiare stârnise panică în rândurile turcilor din 
Europa. Negustorii bogaţi din Adrianopol şi din Gali i pol i fugiră în Asia Mică, 
până la Brussa. 

Armata maghiară îşi continuă înaintarea spre Vama, unde ajunse la 9 
noiembrie. Pe drum, cu puţin timp înainte, sosi o ştire alarmantă. Sultanul, pe 
care îl mai credeau în Asia Mică, împiedicat de flota italiană şi burgundă de a 
pătrunde în Europa, reuşise să treacă strâmtorile şi se apropia în grabă, cu 
toată armata, fiind abia la câteva zile de drum! 

Cum se putuse întâmpla acest fapt care dejuca toate speranţele? Planul 
de a bloca strâmtorile cu un număr de 14-16 galere era, în fond, o naivitate. 
Dar-danelele şi Bosforul aveau o lungime totală de peste 80 de kilometri, iar 
în unele puncte Bosforul avea o lăţime de numai 550 de metri, astfel că 
tunurile de pe mal puteau ţine vasele în bătaia lor. Curentul apei în Bosfor 
era, într-un punct, aşa de puternic, în-cât grecii şi turcii porecliseră locul acela 
Urlătoarea, Câinele roşu sau Vâltoarea dracului. Se dovedi acum insuficienţa 
ajutorului apusean. Galerele erau prea puţine pentru a apăra strâmtorile. 

Sultanul Murad II revenise în fruntea armatei de pe malul asiatic al 
Bosforului, după ce, câteva luni îl frământase gândul de a renunţa la domnie 
şi de a acorda titlul de sultan fiului său Mohammed. Primejdia înaintării 
maghiare îl făcu pe bătrânul Murad să mai păstreze conducerea în mâinile 
sale. 

Sultanul trimise, la 15 octombrie, pe marele vizir Halil-paşa să ocupe 
malul european al Bosforului, în punctul ales pentru traversare, cu o a-rmată 
de vreo 7-8000 de oameni. Negustorii genovezi, duşmani ai veneţienilor, îl 
informau încontinuu despre mişcările flotei apusene şi tot ei îi promiseră şi 
bărci pentru a-i înlesni trecerea. Comandantul galerelor burgunde, Wavrin şi 
cel al flotei papale, Condolimieri, cerură în grabă bizantinilor trupe de uscat 
care. Să atace pe marele vizir. Bizantinii nu le îndepliniră cererea. Tri-miseră 
doar două galere ca să întărească flota. Câteva din corăbiile apusene tocmai 
erau plecate pentru aprovizionare în insulele din arhipelagul egeic. Turcii 
începură bombardamentul asupra flotei şi de pe malul european şi de pe cel 
asiatic, din Cetatea Nouă (Anatoli Hissar). Trăgeau şi cu un tun mare, ce 
azvârlea nişte bolovani enormi, dar din fericire plesni la a treia lovitură. In 
seara de 26 octombrie izbucni o furtună violentă care împrăştie corăbiile 
apusene. Când se regrupară, cu greu, grosul armatei turceşti trecea deja în 
bărci şi un foc puternic de tunuri împiedică galerele să mai intervină. în două 
zile şi două nopţi, la 27-28 octombrie, armata otomană trecuse pe. Malul 
european. Cu toate justificările comandanţilor flotei, care au arătat greutăţile 
de care se izbiseră, insuficienţa mijloacelor de luptă şi concursul nefericit de 



împrejurări care îi împiedicase de a-şi îndeplini misiunea, n-au lipsit împotriva 
lor bănuielile şi chiar acuzele că s-ar fi lăsat corupţi de sultan. 

Armata turcească s-a îndreptat direct spre Adriano-pol, unde poposi în 
zilele de 2-3 noiembrie. De aici, în 6 zile - spun cronicile turceşti - ajunse la 
Vama. însemnează că turcii s-au îndreptat în întâmpinarea armatei maghiare 
pe cel mai scurt drum, prin trecâ-toarea Nadir Derbent şi prin Prăvădi, de la 
această din urmă localitate mergând pe drumul parcurs de unguri cu o zi sau 
două înainte. 

în noaptea de 9 spre 10 moiembrie se văzură focurile taberei turceşti 
încmgând zarea dinspre apus şi miazăzi. Regele Vladislav I ţinu sfat de război. 
Situaţia în care se găsea era gravă. Avea cu sine cel mult 15-16.000 de ostaşi, 
iar în faţă îi stătea întreaga oaste a sultanului. 

Cesarini fu de părere să alcătuiască oîntăritură cu ajutorul căruţelor şi 
să încerce să reziste în interiorul ei. Intre timp, urmau să sosească galerele 
apusene, care acum nu-şi mai aveau nici un rost în strâmtori. Flota avea să 
debarce trupe în spatele armatei turceşti, care, prinsă astfel între două focuri 
va fi înfrântă. Planul acesta fu susţinut de episcopul de Agria şi chiar de 
experimentatul oştean Franko deTalovac. 

Luă cuvântul apoi voievodul Transilvaniei. El îndemnă în primul rând pe 
toţi să-şi păstreze sângele rece. Arătă că planul lui Cesarini era irealizabil. Nu 
se puteau închide într-o asemenea cetăţuie de căruţe, cum obişnuiau husiţii, 
deoarece turcii i-ar fi înconjurat din toate părţile, iar armata maghiară nu 
avea alimente îndestulătoare pentru o rezistenţă prelungită şi nici terenul nu 
îngăduia aprovizionarea cu apă. A aştepta sosirea flotei, care, în strâmtori, 
dăduse deja o probă despre slăbiciunea şi încetineala ei, însemna să te 
încredinţezi unei nădejdi foarte îndoielnice. Chiar dacă liota ar fi venit la 
Vama, ea n-ar fi putut debarca decât soldaţi puţini şi neobişnuiţi în lupta pe 
uscat, astfel că n-ar fi creat nici o greutate în spatele trupelor sultanului. De 
aceea voievodul trase încheierea că iplanul lui Cesarini ducea la înfrângere 
sigură şi arătă, în schimb, că în situaţia dată există o singură cale de urmat: 
să nu dea timp duşmanului să recunoască inferioritatea armatei maghiare, să 
nu-i îngăduie să-şi desfăşoare toate forţele, ci să-l atace vijelios, să-l 
înspăimânte prin vigoarea şi repeziciunea mişcărilor şi să smulgă astfel 
victoria. Aînvinge sau a muri!... Aceasta era concluzia lui loan, căci o altă 
scăpare nu exista. Deşi mai târziu s-a încercat, de către cronicarii poloni mai 
cu seamă, a i se face o vină lui loan de Hunedoara pentru că a susţinut 
angajarea bătăliei deschise, realitatea era aşa cum o vedea el. In cazul unei 
apărări pasive, nu exista nici o altă şansă decât distrugerea. Riscând bătălia, 
se prezentau şi şanse de victorie, cu toate că - o înţelegea şi loan - primejdia 
rămânea copleşitoare. 

în zorii zilei de 10 noiembrie amândouă armatele se puseră în linie de 
bătaie. Oastea maghiară nu şi-a aşezat carele pe trei rânduri, cum se 
obişnuia; aceasta pentru a sili pe toţi ostaşii să ia parte la luptă şi a nu le veni 
glndul să fugă şi să se ascundă în dosul căruţelor. Linia de luptă era în formă 
de arc, în întindere cam de o mie de paşi, ce închidea o vale, având în stânga 
nişte lacuri, iarîn dreapta un şir de dealuri. La aripa stingă, Ungă lac, loan de 



Hunedoara aşeză trupele sale şi o parte din cele ale magnaţilor unguri. In 
centru erau aşezate banderiile regale, printre care şi câteva detaşamente 
polone. La aripa dreaptă erau trupele din Ţara Românească, ale banului 
Slavoniei şi cele ale prelaţilor bisericii: se vedeau flutu-rând aci steagul 
cardinalului Cesarini, cel al sfântului Ladislau, aparţinător trupelor episcopului 
de Oradea şi cel al banderiei episcopului de Agria. 

Linia turcilor cuprindea la mijloc pe sultan, cu tru-' pele de ieniceri, la 
dreapta spahiiil din Rumelia, la aripa stângă cei din Anatolia. In faţa frontului 
erau şiruri de trupe uşoare, pe cămile. 

De dimineaţă se stârni dinspre apus o furtună puternică. Abia se 
Liniştise, când, la o oră după răsări- 

1 Spahii - trupe feudale turceşti, servind de obicei călare. La turci era 
obiceiul ca aripa dreaptă a armatei să o ocupe trupele din acea parte a 
imperiului (Rumelia sau Anatolia) pe teritoriul căreia se desfăşura lupta. Se 
cunosc însă şi excepţii de la acest obicei. 

• '*» *'• Campania din! 4&3 

— Campania de la Vama (744-4) 
Itinerarul armatei turceşti în 74-4-b 

— Drumul armatei lui Vlad Dracul tul soarelui, turcii atacară cei dintâi, 
îndreptându-şi lovitura împotriva banderiilor episcopilor de Agria-şi Oradea, 
de la aripa dreaptă a armatei maghiare, pe lingă şirul de dealuri din 
apropiere. Trupele celor doi episcopi sunt împrăştiate, fug', iar ei sunt ucişi. In 
ajutorul lor alergară unităţile lui Cesarini şi a'le banului Slavoniei, Franko de 
Talovac. Pentru a sprijini indirect flancul drept, loan de Hunedoara dezlănţui el 
un atac pe aripa stângă, de-a lungul ţărmului lacului; pătrunse în rândurile 
turceşti şi le respinse îndărăt vreo patru mii de paşi. Fu ucis însuşi 
Carageabeg, care comanda frontul turcesc în acea latură. Abia pe urmă 
voievodul deplasă o parte din trupele care formau centrul şi flancul stâng 
către aripa dreaptă, care continua să fie greu încercată. Iscusiţii arcaşi călări 
ai otomanilor pricinuiau pierderi grele, cămilele speriau caii. 

Cămilele aveau pe spate săculeţi cu bani. Când fugeau, în 
învălmăşeală, aceste animale mai greoaie se împiedicau, cădeau, iar 
monedele din saci se împrăştiau pe pământ. Sclipirea lor atrăgea pe cei ce ur 
-măreau pe turci, se aplecau să le culeagă şi ast' fel cei urmăriţi reuşeau să 
scape. Setea de pradă a ostaşilor din armata creştină a făcut să se piardă 
mult timp preţios,. încetinind contraatacul pe care loan şi regele Vladisiav îl 
începuseră şi la aripa dreaptă. Cronicile polone afirmă că şi soldaţii din Ţara 
Românească s-ar fi făcut vinovaţi de 'asemenea dezordini. 

Frontul maghiar reuşise astfel să reziste primului atac turcesc In 
continuare, loan de Hunedoara sfătui pe rege să fie prudent, să încerce a 
reface mai întâi rândurile slăbite şi împrăştiate. Regele însă, tânăr (abia de 
vreo 20 de ani) şi vanitos, se aruncă cu trupele sale la un atac asupra 
centrului armatei turceşti compus din rândurile de elită ale ienicerilor, care nu 
interveniseră încă în luptă decât în număr mic. Atacul nesăbuit al trupelor 
regale se frânse în zidul neclintit al acestei infanterii fanatice şi excepţional 



de bine instruite. Regele Vladislav alunecă şi căzu de pe cal. Un ienicer turc, 
de loc de prin Morea, cu numele Hamza (Chamuzes, în izvoarele greceştii), îi 
tăie capul, pe care, ca pe un trofeu, îl înfipse în vârful unei lănci, sub privirile 
înspăimântate ale oastei ungureşti. Turcii trecură din nou la atac. In vârful 
unor lănci purtau mustrătoare frânturi din textul tratatului încheiat iîn vară, 
pe care Vladislav I îl călcase. Demoralizarea pricinuită de moartea regelui se 
transformă fulgerător în panică şi fugă generală, loan de Hunedoara 
încercase zadarnic să se avânte în ajutorul regelui. Mai crezu totuşi un 
moment că va reuşi să evite dezastrul. Se aruncă în calea celor care fugeau, 
strigându-le: „Noi n-am venit aci pentru rege, ci pentru credinţă!" 2 Totul se 
dovedi însă zadarnic. Se resemna şi el şi părăsi lupta, îndreptân-du-se către 
miazănoapte. 

Cu el se retraseră şi ostile. Ram/îneşti, care cunoşteau mai bine 
locurile. Suferiseră şi ele pierderi grele. Turcii nu îi urmăriră prea mult pe 
fugari, se mulţumiră să ia în stăpânire câmpul de bătălie. Sub cerul întunecat 
al după-amiezii de toamnă, Murad II, întovărăşit de comandanţii otomani, 
trecu de-a lungul câmpului de bătaie. Se miră văzând printre cei căzuţi, din 
oastea maghiară, numai tineri. Din jurîi veni răspunsul, măgulitor pentru 
sultanul victorios: „Dacă ar fi fost între ei măcar un singur om cu barbă 
căruntă, nu s-ar fi încumetat la un lucru aşa de primejdios". 

loan de Hunedoara, având câteva călăuze bune, ajunse în două zile şi 
două nopţi la Dunăre, în dreptul Cetăţii de Floci, treeînd în Ţara Romwiească. 
Aci, nefiind recunoscut de ostaşii munteni, e prins şi ţinut sub pază câteva 
zile, până când Vlad Dracul, aflând • de sosirea lui, îl eliberă grabnic, 
Jnlesnindu-i drumul spre Ungaria, cu toată cinstea cuvenită. 

1 După un alt izvor l-ar-fi chemat Feriz. 

2 Elekes Lajos, lucrarea citată, p. 253. 

Resturile armatei ajunseră la Dunăre în patru-cinci zile. Cardinalul 
Cesarini nu s-a mai întors din luptă. Asupra sorţii lui au circulat diferite 
zvonuri. Unii au susţinut că l-ar fi recunoscut, rănit de lănci şi săgeţi, 
agonizând într-o mlaştină, chiar pe câmpul de bătălie. După alte ştiri, ar fi 
reuşit să fugă şi s-ar fi oprit la o oarecare depărtare de locul dezastrului, 
pentru a se odihni, pe malul unei ape. Un grup de soldaţi, fugari şi ei, îl 
recunoscură; în furia şi desperarea momentului, îil făcură răspunzător de cele 
în-tâmplate şi îl uciseră. Se mai spunea şi că ar fi reuşit să ajungă până la 
Dunăre. Luntraşul care l-a trecut peste fluviu, bănuind, după greutatea bărcii, 
că are mult aur cu el, l-a omorât pentru a-l jefui. Versiunea aceasta nu pare 
însăl întemeiată: cum ar mai fi putut duce cardinalul cu sine, în fuga-i 
îngrozită, atâita aur încât luntraşul să poată bănui ceva, după greutatea 
neobişnuită a bărcii? 

Lupta de la Vama a stârnit un ecou îndelungat în întreaga lume. 
Sultanul şi-a vestit şi sărbătorit victoria în tot imperiul. Apusul n-a voit multă 
vreme să creadă în dezastru. Ştirile soseau cu mare întârziere. La 1 ianuarie 
1445, papa Eugeniu al IV-lea mai era convins de faptul că flota din strâmtori 
oprise trecerea sultanului din Asia în Europa şi se pregătea să-i trimită întăriri. 



In a doua jumătate a lunii ianuarie, la Roma sosi vestea că armata otomană 
trecuse totuşi în Europa. Tulburat, papa îi comunică ştirea dogelui Veneţiei, 
care, probabil, o aflase cu mult înainte, dar preferase să o ascundă, date fiind 
bănuielile de trădare ce planau asupra conijandanţilor flotei. In februarie şi 
martie, dogele caută să justifice faţă de papă nereuşita acţiunii navale din 
strâmtori. 

Prin mai 1445, florentinii scriau regelui Vladislav (!) întrebându-l dacă 
sunt adevărate zvonurile triste despre soarta armatei sale. Ştirile care 
confirmau dezastrul soseau însă una după alta şi orice îndoială sau nădejde 
se stinse. Lumea europeană fu zguduită şi descurajată. îşi făcea loc părerea 
că forţele Ungariei nu sunt suficiente împotriva turcilor, iar puterile apusene 
nu sunt capabile să se unească, pentru a-i oferi un ajutor mai trainic. 

Contemporanii s-au grăbit să învăluie î'nfrângerea de la Vama în fraze 
fără sens, care să ascundă motivele adevărate ale înfrângerii. Ei vedeau 
cauza dezastrului doar în „pedeapsa divină" pentru nerespec-tarea 
jurământului de pace făcut turcilor de Vladislavl. Problema, astfel pusă, a 
iscat o lungă şi searbădă polemică pe tema dacă un cuvânt dat paginilor este 
sau nu valabil şi, prin unmare, dacă încălcarea lui poate atrage după sine 
pedeapsa dumnezeiască. într-o scrisoare către papa, loan de Hunedoara se 
supunea şi el convenienţelor timpului, vorbind despre înfrân-gere ca despre 
„o pedeapsă a păcatelor" sale. Nu se putu însă opri de a nu rosti şi cuvântul 
său amar către aceia care îi făcuseră făgăduieli strălucite, fără a şi le 
respecta, silindu-l să dea o atât de mare bătălie cu mijloace puţine, în condiţii 
neprielnice, împotriva unui duşman care l-a strivit cu numărul. In-dreptăţitele 
lui reproşuri erau, odată mai mult, zadarnice. In faţa intereselor egoiste ale 
curţilor feudale apusene, popoarele din răsăritul Europei vor fi lăsate tot mai 
mult în voia sorţii pe care le-o pregătea puternicul năvălitor. Aceste popoare 
însă n-au descurajat, n-au renunţat la lupta de apărare a libertăţii lor. In ele 
va găsi loan de Hunedoara un sprijin de neclintit şi - în faţa marilor feudali 
care îl combăteau în propria lui ţară şi a valului crescând al primejdiei 
otomane -• el, în ciuda tuturor împrejurărilor, nu va rămâne singur. 

IN CULMEA MĂRIRII. 

înfrângerea de la Vama şi moartea regelui ridicau un tulburător semn 
de întrebare asupra situaţiei interne a Ungariei. Liniştea pe care străduinţele 
lui loan de Hunedoara şi ale partidei sale reuşiseră abia s-o întroneze era din 
nou ameninţată. Reînviau ambiţii greu înăbuşite, creştea iarăşi lăcomia 
marilor feudali de a pune mâna pe putere cu orice preţ, să-crificând la nevoie 
chiar independenţa ţării. 

în vremea celor câteva luni cât se credea că regele va lipsi, fiind iplecat 
în caimpanie, în Ungaria se instituise o locotenentă regală, compusă din patru 
mari nobili. Printre ei erau Dionisie Szecsi, arhiepiscopul de Strigoniu şi 
Laurenţiu Hedervâry, palatinul ţării. Chiar din partea acestui organ provizoriu 
de conducere apăru cea dintâi primejduire a autorităţii şi a or-dinei. Cei patru 
baroni se socoteau îndreptăţiţi să păstreze puterea în mâinile lor. In acest 
scop, iar nu pentru a stăvili descurajarea din ţară, ei caută să ascundă cât 
mai multă vreme moartea regelui. împuternicirea lor de a conduce regatul 



rămânea în vigoare numai atâta vreme cât regele trăia. Moartea acestuia 
modifica situaţia legală şi locotenenta ar fi fost obligată să convoace dieta, 
supunându-se hotărârilor ei în privinţa succesiunii la tron, sau a formei 
viitoare de conducere a statului. Pentru a-şi prelungi cât mai mult mandatul, 
întreţinând impresia falsă că regele trăieşte şi campania continuă, palatinul 
Hedervâry a recurs şi la plăsmuirea unei scrisori a lui loam de HuBlazonul lui 
loan de Hunedoara nedoara, datată din 20 noiembrie 1444, de lângă Gal- 
lipoli (!). 

Mai mulţi baroni erau favorabili acestor tendinţe ale sfatului restrâns ce 
conducea ţara. Socoteau că, în interesul lor, ei se pot cârmui foarte bine şi 
fără rege, păstrând guvernarea direct în «îâ in i le lor. li încuraja la aceasta 
pilda Poloniei vecine, unde o nobilime tot mai puternică îngrădea drepturile 
regelui şi îndrepta regimul acelei ţări spre un fel de „republică nobiliară", 
învăţatul Aeneas Sylvius Piccolominil, vorbind despre Ungaria şi sfatul 
nobililor ce o conducea în acel timp, foloseşte şi el termenul de republică 
pentru a caracteriza regimul ei politic. 

încercarea unora dintre baroni de a pune mâna pe putere se lovea însă 
de ambiţiile asemănătoare ale altora. Aceştia din urmă, mai păstrând încă 
amintirea loviturilor date de loan de Hunedoara în vremea războiului civil din 
1440, caută acum cu mai multă stăruinţă ajutorul unor puteri străine, gata 
fiind să plătească ridicarea lor cu vinderea libertăţii patriei. Cea mai 
primejdioasă în asemenea planuri rămânea partida ce sprijinise pe regina 
Elisabeta şi pe Ladislau Postumul. Acum aceiaşi baroni intră în legături 
strânse cu împăratul Friedrich III de Habsburg, tutorele lui Ladislau, oferindu-i 
sprijinul pentru a aduce pe tron pe acest copil. Argumentele lor erau foarte 
puternice: nu recunoscuseră oare însuşi Vladislav I şi aderenţii săi că după 
moartea sa avea să-i fie moştenitor micul Ladislau? Vladislav murise; cine şi 
pe ce temei s-ar mai fi putut împotrivi urcării pe tron a fiului Elisabetei? 
Planurile partidei filo-habsbur-gice păreau ca şi înfăptuite. Ulrich Cillei era 
iarăşi în bune relaţii cu Austria. Ladislau Garai îl împrumută pe împărat cu 
sume mari de bani. Un alt nobil zălogeşte ducelui de Austria nişte cetăţi de 
graniţă, care vor ajunge mai târziu în puterea lui Friedrich III. Anarhia feudală 
ia din nou forme tot mai grave. Chiar rude apropiate ale lui loan de 
Hunedoara, ca loan Szekely, era acuzat de răpirea cu forţa a unor. Sate de 
prin comitatul Zagreb. Prietenul voievodului, loan de Zredna, scria la 24 
aprilie 1445 despre stările de lucruri din Ungaria: „Adevărul tace gâtuit, sfăr- 

1 Va ajunge mai târziu papă, sub numele de Pius al ll-lea. 

Rnate sunt barierele bunei cuviinţe, frâul legii a slăbit... Arbitrarul de 
fier, violenţa nestăpânită distruge, mu respectă dreptul nimănui; ura, 
trădarea şi obijduirea cea mai neruşinată au cale slobodă..." 1 împăratul, ca 
tutore al regelui minor, se şi vedea stăpân peste Ungaria. Sa amesteca în 
treburile ei interne, dădea dispoziţii ^cuitorilor din oraşe, printre care 
braşovenilor. Cancelarul său anunţă cu satisfacţie palatinului Hedervâry ştirile 
sigure din Veneţia şi Bizanţ despre moartea lui Vladislav I, amintindu-i 
drepturile lui Ladislau Postumul şi invitându-l pe palatin să le susţină. 



Alţi baroni unguri îşi pun nădejdile ridicării lor în aducerea la tron a unui 
rege străin: îşi face loc zvonul despre candidatura unui principe francez sau 
bur-gund. Se rosteşte de către cei interesaţi şi numele unui Cillei sau 
Brancovici. 

Erau şi nobili pe care problema dinastică nu-i interesa atft, cât apărarea 
intereselor lor locale. Este cazul mai ales al celor din ţinuturile de margine, 
cum sunt feudalii din Dalmaţia, care se orientează spre relaţii mai strânse cu 
Veneţia şi alte oraşe italiene. 

Reizbucnirea duşmăniilor şi chiar a războiului civil între baroni, sub 
pretextul luptei pentru tron, dominaţia germană' asupra ţării, ruperea de 
Ungaria a unor provincii mărginaşe, erau numai câtevia din pericolele ce 
ameninţau regatul, atunci când loan de Hunedoara, cu sufletul încă greu de 
amarul înfrângerii, se întoarse în ţară. Cine altul decât el, care încercase 
încăodată forţa teribilă a duşmanului de la hotare, putea să înţeleagă mai 
limpede cât de dăunătoare era, atunci mai cu seamă, dezbinarea internă? 

După întoarcere, întâiul gând i-a fost reorganizarea armatei. Lipsesc 
datele privind activitatea lui în acest sens, în iarna lui 1444-45, dar putem 
constata că în primăvara anului 1445, când turcii neliniştesc din nou 

1 Citat după I. Minea, „Vlad Dracul şi vremea sa", laşi, 1928, p. 169. 

Graniţele, detaşamentele maghiare sunt pregătite să-i respingă. 

Răpit de grija copleşitoare a oştirii şi a apărării, nu se avântă de îndată 
în lupta politică. E prudent; simte 'parcă rânjetele batjocoritoare cu care 
baronii ce tremuraseră mai ieri în faţă-i se pregăteau să-l întâmpine acum pe 
el, eroul înfrânt din pricina nepăsării lor. Intră în legătură cu acei nobili de la' 
care putea nădăjdui o atitudine mai demnă, ale căror interese îi îndemnau la 
împotrivire faţă de tendinţele dominaţiei habsburgiee şi ale expansiunii 
otomane. E în corespondenţă cu palatinul Hedervâry, cu prietenul şi colegul 
său Nicolae Ujlaki. Sfatul său e mereu acelaşi: să se pună capăt dezbinărilor, 
să se stăvilească influenţa străină, combătând pe sprijinitorii ei, să se aibă în 
vedere, imai presus de orice, zarea înnourată a hotarului de miazăzi. 

Părerile lui încep să câştige pe încetul aderenţi. înfrângerea de la Vama 
demoralizase pe unii, înspai-măntase pe alţii. Temerea îi făcu pe mulţi să 
cugete mai adânc asupra căilor de înlăturare a primejdiei, să vadă egoismul 
şi trădarea marilor baroni, să-şi strângă rândurile în jurul omului care 
rămânea cea mai de seamă personalitate militară a momentului. Mica 
nobilime îndeosebi e alături de loan de Hunedoara. Ea e numeroasă şi larg 
reprezentată în dietă. Atitudinea ei are mai mari sorţi de a fi însuşită de 
orăşenime şi ţărănime. Baronii cei mari, cu certurile şi intrigile lor, se vedeau 
rămânând pe încetul ca nişte insule, în mijlocul valurilor unui popor ce îşi 
manifesta voinţa lui de a-şi apăra liniştea şi libertatea. 

Gonsiliul care conducea regatul trebui să se decidă a convoca dieta 
pentru luna aprilie 1445. Avea să se dezibată succesiunea, la tron şi, în 
strânsă legătură cu ea, încetarea certurilor dintre nobili. Numele lui loan de 
Hunedoara figurează deja printre acelea ale marilor demnitari în numele 
cărora se redactează invitaţiile la dietă. Influenţa lui se simte şi în măsurile 
de întărire a ordinei interne, pe care sfatul ţării le ia chiar înainte de 



convocarea dietei: ţara este împărţită provizoriu în câteva regiuni, fiecare în 
frunte cu unul până la trei „căpitani", având la dispoziţie forţe armate şi fiind 
însărcinaţi cu menţinerea ordineL loan de Hunedoara, pă'strând slujbele 
anterioare de voievod al Transilvaniei şi comite al Timişoarei, devine căpitan 
al ţinuturilor de la răsărit de Tisa. 

Sistemul acesta nu dădu însă toate rezultatele aşteptate. In unele părţi 
trebuiră a fi acceptaţi în calitate de căpitani reprezentanţi ai tendinţelor de 
independenţă faţă de Ungaria, cum era Jiskra în Slovacia, sau feudali 
turbulenţi şi necinstiţi, ca un anume Pancraţiu de Szenimiklos, care se vor 
folosi de autoritatea noii demnităţi în interesul lor, compromiţând şi mai mult 
ordinea, loan de Hunedoara, în schimb, şi-a luat în serios noua lui calitate. In 
scaunul episcopal de la Oradea, rămas vacant prin moartea, la Vama, a 
titularului, îl numeşte pe vechiu-i prieten loan de Zredna. Obligă pe nobilii din 
acelaşi ţinut, într-o adunare provincială, să-i jure ascultare şi sprijin în lupta 
împotriva celor care tulbură şi jefuiesc acele părţi. In Transilvania - o 
recunosc izvoarele - după ce loan. Este numit căpitan, au încetat tulburările 
şi s-a trăit în mai deplină pace deoîtîn alte provincii. 

Activitatea sa i-a pregătit voievodului prestigiul cu care va apare în - 
dieta din aprilie şi succesul pe care-l obţine aci. Reprezentanţii partidei de 
ordine şi de întărire a statului, în fruntea căreia stătea el, au determinat dieta 
să ia măsuri împotriva războaielor interne şi să încerce o împăcare între unii 
nobili mari. într-un termen scurt, nobilii trebuiau să-şi înapoieze unii altora 
moşiile pe care şi le răpiseră prin forţă Şi să dărâme cetăţile sau întăriturile 
ce le ridicaseră pe moşii, în afară de acelea care puteau servi ca apărare 
împotriva turcilor. 

Dieta interzice oricui de a se atinge de moşiile regale, venitul acestora 
urmând a fi întrebuinţat pentru apărarea ţării şi plata mercenarilor. Dacă 
sultanul ar porni împotriva Ungariei, orice nobil sau cetăţean va fi obligat să 
participe în persoană la oaste, în primul rând banderiile magnaţilor şi ale 
înalţilor prelaţi. 

Un foarte important capitol al hotărârilor dietei din aprilie 1445 îl 
constituie acela prin care se iau măsuri de uşurare a vămilor şi a circulaţiei 
comerciale. Se reafirmă şi dreptul iobagului de a se muta de pe o moşie pe 
alta, cu condiţia de a-şi fi achitat darea după pământ, aşa numitul 
„terragium" şi alte obligaţii legale. 

Hotărârile acestea arată, într-o formulare deja mai sistematică, tendinţa 
lui loan de Hunedoara de a lărgi baza socială a partidei sale, atrăgându-şi 
simpatia orăşenimii şi o oarecare popularitate în ţărănime. 

Politica lui de întărire a autorităţii centrale şi înlăturare a influenţelor 
din afară se oglindeşte şi în alte două din hotărârile dietei: una prin care, în 
pricinile bisericeşti, se lărgesc drepturile tribunalelor din ţară faţă de cele ale 
curţii papale; o alta, prin care se amina până după Rusalii hotărârea asupra 
succesiunii la tron. In acest interval ide timp trebuiau făcute toate eforturile 
pentru a se primi ştiri despre Vladi-skv I. Dacă până atunci nu s-ar afla nimic 
nou, oon-firmâindu-se. Astfel moartea lui, va fi recunoscut ca rege Ladislau 
Postumul, cu condiţia ca Friedrich de Habsburg să renunţe la drepturile sale 



de tutore asupra acestuia, restituind şi sfânta coroană a Ungariei, amanetată 
în mâinile sale. In caz contrar, dieta va alege un alt suveran sau va lua orice 
altă hotărâre va crede de cuviinţă. 

în felul acesta loan de Hunedoara combătea pretenţiile de dominaţie 
ale habsburgilor, bătându-i mai dinainte cu propriile lor arme. Dacă aceştia 
voiau într-adevăr să pară apărători dezinteresaţi numai şi numai ai drepturilor 
la domnie ale copilului, trebuiau neapărat să renunţe la tutela asupra lui. 
Altfel îşi de-miascau singuri intenţia de a pune mina pe conducerea Ungariei. 

Nu peste mult se întoarseră trimişii, cu veşti ce nu puteau decât întări 
convingerea că Vladislav I murise. solie a nobilimii maghiare merse atunci 
la Viena, pentru a cere împăratului pe Ladislau Postumul. Friedrich al lll-lea 
însă nu voi să renunţe la nimic din drepturile sale şi jigni prin purtarea lui pe 
delegaţii» care se întoarseră fără rezultat. Printre nobili - un Hedervâirv, un 
Ujlaki - se întări opinia că dieta ar trebui să aleagă un nou rege. Loen de 
Hunedoara nu era de aceeaşi părere. Se temea de nesfâr-şitele duşmănii pe 
care le-ar isca un asemenea act, de înrăutăţirea definitivă a relaţiilor cu 
imperiul şi de aceea credea mai potrivită menţinerea provizoratului existent, 
continuând tratativele cu Viena ori, la nevoie, păşind chiar cu forţa spre a-l 
smulge pe regele legitim din mâinile împăratului. 

Preocuparea lui loan de a păstra liniştea internă îi era şi acum izvorâtă 
din gândul său de căpetenie: lupta împotriva turcilor. Aceştia apăruseră din 
nou la sfârşitul primăverii anului 1445 în împrejurimile Belgradului, cu armată 
nu prea mare. Voievodul Transilvaniei le ieşi înainte, pe malul opus al râului 
Sava. Aiprinzând focuri de tabără, armata sa ţinu îndreptată asupra unui 
punct atenţia turcilor, după care, pe timp de noapte, trecu râul prin altă 
parte. înconjură prin surprindere tabăra duşmană şi o distruse. E un succes 
local, însă de mare însemnătate, dană ne gândim la pierderile suferite la 
Vama, nu cu mult înainte. 

Planuri mai mari frământau însă pe loan de Hunedoara cât şi pe 
comandanţii flotei apusene, care continua să răimână în strâmtori şi la 
Constantinopol. Tn primăvara anului 1445 galerele pătrunseră în Marea 
Neagră şi atacară corăbii turceşti. Li se dăduseră şi mstrucţiuni să caute a 
întreprinde o acţiune energică, Pentru a constrânge ipe sultan la pace. In 
mijlocul flotei nu se credea încă deplin în moartea lui Cesarini? ' a lui 
Vladislav I, deşi turcii le arătaseră burgunzilor, de pe mal, în dreptul portului 
Gallipolâ, un cap cu plete lungi, blonde, ce ar fi fost al regelui. 

Stăruia totuşi gândul de a întreprinde, în regiunea Dunării, o expediţie 
pentru a căuta pe cei doi. 

împrejurările prin care trecea Imperiul otoman păreau favorabile 
întreprinderii unei noi expediţii. Sul-tanul Murad II îşi pusese în aplicare 
intenţia de a renii aţa la tron şi abdicase în favoarea fiului său Mo-hammed, 
retrăgându-se într-o localitate din Asia Mică, voind să ducă de atunci înainte 
o viaţă pioasă. Urmaşul său se dedase petrecerilor şi vânătorilor. Puţini ar fi 
bănuit în acest tânăr cu trăsături fine, palide, cu fire uşuratică, nestăpânit în 
accesele-i de mânie şi epileptic, pe viitorul Mohammed II, cuceritorul Con- 
stantinopolului şi totodată cea mai remarcabilă figură a sultanilor otomani, 



până în secolul XVI. Nemulţumiţi de nepăsarea pe care tânărul sultan o arăta 
proiectelor războinice pe care ei le aşteptau, ienicerii se răsculară împotrivă-i, 
tulburând cu veştile acestea relfugiul cucernic al lui Murad şi hotărându-l 
după vreun an, să revină la tron. • 

Trecură câteva luni de zile cu tratativele necesare pregătirii unei acţiuni 
coordonate între armata maghiară şi flota burgundă... Comandantul acestei 
flote, Wallerand de Wavrin, trimise în Ungaria o solie compusă dintr-un 
cavaler spaniol, Pedro Vasque a Saavedra şi din doi francezi, care sosi la 
Buda. Po la începutul lunii mai 1445, împreună cu mai" mulii nobili maghiari 
ce căzuseră prizonieri la Vama. Şi se eliberaseră acum din captivitatea 
turcească. Solia oferi lui loan de Hunedoara şase până la opt corăbii pe 
Dunăre. Din tratativele duse, rezultă în linii mari planul ca, pe la jumătatea lui 
august, Wavrin să înainteze cu opt galere până la Nicopol, unde avea să se 
adune o armată maghiară de 8-10.000 de oameni-Eventual, galerele aveau 
să transporte această armată, făcând mai multe drumuri la Constantinopol 
De aci, în colaborare cu bizantinii, s-ar fi continua' încercarea de a alunga pe 
turci din Europa. Pare însă mai probabil că loan de Hunedoara nu s-a gân-dit 
serios la o tentativă atât de grea, ci socotea mai mult să-şi asigure hotarul 
Dunării; în Ungaria se trăia, după Vama, cu teama permanentă a unui mare 
atac turcesc. 

Nobilii maghiari mai cerură două lucruri solilor burgunzi: ca la 
întoarcere să convingă pe Viad Dracul a se alătura acestei campanii, iar la 
Constanti-nopol să intervină pe lângă împăratul bizantin în favoarea 
pretendentului la tronul sultanilor Saudji (Daud Celebi), spre a i se îngădui 
acestuia să plece în Ungaria. 

Solia burgundă s-a achitat de aceste misiuni. La întoarcere, Pedro 
Vasque de Saavedra s-a întâlnit cu Vlad Dracul şi l-a convins să accepte o 
întrevedere cu Wavrân. Domnul muntean se duse, la sfârşitul lui iulie, la 
Isaccea, unde Wavrin sosise deja cu două galere. Vlad s-a îndatorat să ajute 
expediţia cu armată, cu un număr trebuincios de căruţe, cu hrană şi cu 40-50 
de bărci. 

Cavalerul spaniol merse apoi la Constantinopol, unde transmise 
celorlalte vase însărcinarea de a pleca şi ele spre Isaccea. In întrevederea cu 
împăra-ratul bizantin i se îndeplini cererea în legătură cu Saudji şi cu acesta 
împreună reveni pe malurile Dunării, alăturându-se echipajului flotei. 

loan de Hunedoara, după înţelegerea cu trimişii burgunzi, se adresă 
încă o dată după ajutor curţilor apusene. Nădejdi mai mari îşi punea în papă 
şi în regele Franţei. La 11 mai 1445 pleca spre Roma şi Paris, cu cererile sale, 
un canonic de Oradea, cu numele Blaziu. Voievodul îşi întârzie cu vreo lună 
plecarea în campanie, aşteptând rezultatele acestor demersuri ale sale. 
Zadarnică îi fu şi acum aşteptarea. Regele Franţei îi răspunse cu laude şi 
promisiuni... Pentru viitor, scuzându-se că î<n acel moment e absorbit de 
războiul cu Anglia. Papa, în locul mult aşteptatului ajutor bănesc, îi trimise 
iarăşi doar vorbe. Adresă însă o scrisoare curţilor apusene, invitându-le să-l 
ajute pe loan şi promiţând iertarea păcatelor celor ce s-ar angaja în 
campanie. Nimeni, se vede, nu avu nevoie de această iertare... 



In prima jumătate a lumii august sosi la Isaccea şi episcopul Francesco 
Condolmieri, în fruntea a trei galere papale şi trei burgunde. Cu aceasta se 
împlinea numărul de opt vase pe care le făgăduise Wa-vrin. Sosi acolo şi Vlad 
Dracul, întovărăşit de un fiu al său, cu vreo 5-6.000 de români, cu două tunuri 
şi cu bărcile promise. Intre timp sosi veste din Ungaria că loan de Hunedoara 
nu putea ajunge la Ni-copol înainte de 8 septembrie. Expediţia mai zăbovi 
deci câteva zile în apropierea deltei. Pe la jumătatea lunii august porni pe 
Dunăre în sus şi în ziua de 16 trecu pe la Brăila. Oastea Ţării Româneşti 
înainta şi ea de-a lungul malului sting al fluviului. 

Se încercă mai întâi cucerirea cetăţii Dârstor (Şi-listra), dar iscoadele 
aflară că garnizoana turcească de iaci e foarte puternică, astfel că asediul fu 
întrerupt şi purceseră mai departe. Turtucaia, având mai mult întărituri de 
lemn, e cucerită şi arsă. 

De mare însemnătate era pentru domnul Ţării Româneşti recucerirea 
cetăţii Giurgiu, de unde turcii aveau oricând drum drept şi uşor către 
Bucureşti, Târ-govişte, Gâmpulung, până spre Braşov. Datorită în bună parte 
stăruinţelor lui Vlad Dracul, se începe asediul cetăţii. El spune burgunzilor câţi 
bolovani de sare l-au costat pe părintele său, Mircea cel Bătrân, construirea 
acelei cetăţi. Mai şi exagera puţin, când adăugă că, având Giurgiul, femeile 
muntene, ele singure, ar putea lua ţara turcească... Nuimai cu fusele! 

Cetatea era aşezată' pe o insulă, legată printr-un pod cu malul 
românesc. Domnul muntean, bun cunoscător al locurilor, dădu primele 
îndrumări de aşezare a oamenilor şi vaselor. Vreo 300 de turci ieşiră din 
cetate şi se năpustiră asupra taberei muntene, dar fură respinşi între ziduri 
după o încăierare violentă. Pătrunzând în insulă, asediatorii găsiră multe care 
cu patru roţi; le încărcară cu lemne, făcându-şi un fel de paveze mişcătoare şi 
la adăpostul lor înaintau spre ziduri, de unde turcii trăgeau zgomotos asu-pră- 
le. 

Tunurile şi zidurile cetăţii erau puternice. N-aveau nici o deschizătură şi 
apărătorii trăgeau numai de pe metereze. Comandantul burgund îşi puse 
ostaşii să sape şanţuri în dosul carelor, aşezând în linie de bătaie tunurile, 
începu bombardarea zidurilor. Dintr-o corabie fu scoasă o bombardă mare, pe 
care în cursul nopţii o puseră în poziţie de tragere, iar a doua zi dimineaţa 
începu şi-ea lucrul. Cu mare detunet arunca ea nişte pietroaie tari, de 
Brabant, care, unde loveau, prefăceau peretele în ţăndări, ascunzându-l 
câtăva vreme într-un nor de praf. La auzul zgomotului, Vlad Dracul veni şi el 
lângă bombarda cea utere. Wavrin îl lăsă să conducă tragerea, în lipsa lui. 
înverşunarea îl făcu pe domn să nu lase răgaz bombardei să se răcească, 
între lovituri, astfel că-i plesniră două cercuri, omorând doi oameni. 
Supărarea lui Wavrin se molcomi, aflând că tunul se poate drege. 

După această întâmplare, Vlad plecă spre cele două tunuri ale sale, 
care erau cam mici şi adesea nimereau cam pe deasupra zidurilor. O nouă 
ieşire a turcilor împotriva românilor fu respinsă. 

Bombardamentul, oricât de puternic, nu ajută mult, mai ales după ce 
tunul cel mare se mai strică o dată şi trebui dus îndărăt pe corabie. 
Asediatorii hotărâră să ia cetatea prin foc şi clădiră în apropierea zidurilor 



grămezi mari de lemne. Neprevăzători, turcii nu aprinseră lemnele pe măsură 
ce se adunau, ci aşteptară prea mult. Când ei le aprinseră, cu gândul să 
dejoace truda atacatorilor, flăcările se ridicară atât de înalte, încât aprinseră 
acoperişurile de lemn ale turnurilor şi se propagară înăuntrul cetăţii. 

Subaşiul' care comanda cetatea oferi atunci predata, cu condiţia ca 
garnizoana să fie lăsată liberă, iar bombardamentul să înceteze, spre a putea 
stinge focul 

1 Un grad ofiţeresc în vechea armată turcească. 

Şi lăsa astfel fortificaţia în bună stare. Capitularea fu primită. 

Turcii ieşiră din cetate, îndreptându-se spre malul bulgăresc. Priveau 
neîncrezători, cu ochi piezişi, către galere şi în mâini ţineau arcurile întinse, 
gata de o luptă desperată. Ştiau de ce se tem, căci aveau de dat socoteală 
pentru fapte sângeroase. Comandantul garnizoanei era acelaşi subaşi care în 
1441 îl atrăsese pe Vlad Dracul, cu promisiuni, la curtea sultanului, unde 
fusese închis aproape un an, trebuind a-şi lăsa doi fii într-o primejdioasă 
captivitate. Acum, Vlad Dracul porunci fiului său să-l răzbune. Cel însărcinat 
cu cruda răfuială era viitorul Vlad Ţepeş. Wavrin ascultă în tăcere explicaţiile 
pe care acesta i le dădu asupra motivelor nerespectării cuvântului dat 
garnizoanei, îşi va fi dat poate seama francezul că, în încleştarea pe viaţă şi 
pe moarte dintre năvălitori şi cei primejduiţi cu înrobirea, nu se pot aplica 
totdeauna preceptele conduitei elegante pe care le deprinsese, rostite, dar 
nu şi folosite, la acea ultimă curte cavalerească a stăpânilor săi - ducii de 
Burgundia. 

Cu 2.000 de munteni, fiul domnului trecu Dunărea la o oarecare 
depărtare, surprinse garnizoana şi o măcelări, ucigând pe subaşi cu mina lui. 

Vlad Dracul, bucuros de cucerirea Giurgiului, le anunţa braşovenilor 
faptul, cerându-le grabnic arcuri, săgeţi, tunuri, spre a putea întări din nou 
cetatea, „căci ea e tăria şi vouă şi nouă şi tuturor creştinilorl". 

Succesele expediţiei tulburară lumea turcească şi treziră noi speranţe 
în populaţia subjugată din Bulgaria. Garnizoana din Rusciuc părăsi cetatea 
fără luptă. In oastea munteană sosiră oîţiva bulgari ctf vestea că imulţi 
conaţionali de-ai lor, răsculaţi şi fugiţi, sunt atacaţi de turci, nu departe de 
Dunăre. Vlad Dracul trecu Dunărea cu 4.000 de oşteni călări, de-a 

1 I. Bogdan, Documente privitoare la relaţiile Ţării Româ-neşti cu 
Braşovul şi Ţara Ungurească în sec. XV şi XVI-Bucureşti, 1905, p. 80. 

I înotul şi salvă pe acei bulgari. Ei îi cerură voie să treacă în Ţara 
Românească. Domnul le încuviinţă trecerea, căci îi socotea oameni foarte 
viteji; le puse la dispozifie şi luntrile armatei sale. Astfel trecură Dunărea, trei 
zile şi trei nopţi, 12.000 de bulgari, cu familiile, cu avutul cât îl putuseră 
strânge, cu vitele lor. 

La 7 septembrie flota porni mai departe, spre obiectivul ei principal, 
Nicopol. Ajunse aci după cinci zile. In preajma oraşului, fu întâmpinată cu foc 
de tunuri, pe care turcii le aşezaseră pe mal, într-un loc nisipos. Trei vase fură 
atinse uşor. Flota răspunse în trecere cu tunurile ei şi aruncă apoi ancora pe 
malul românesc, în faţa cetăţii Nicopolul mic - rriai curând un turn mare şi 
rotund, decât o cetate - adică Tumu Măgurele de astăzi. 



De aci, comandanţii priviră cetatea de pe celălalt mal. Oraşul Nicopol 
avea o formă alungită, strâmtă; în jur câteva înălţimi, una din ele străjuită de 
cetate. De la cetate până la fluviu coborau două rânduri de ziduri, întărite cu 
turnuri rotunde. In faţa oraşului, în lungul malului cuprins între cele două 
ziduri, turcii, spre a împiedica o debarcare, ridicaseră un parapet de lemn, iar 
în apă scufundaseră câteva vase, ale căror pupe răsăreau din apă. 

Privind acest tablou, se apropie de comandanţii străini un bătrân boier 
muntean, în vârstă de peste 80 de ani. Era cel care se ocupa de educaţia 
fiilor lui Vlad Dracul. Cu mâna tremurătoare, el arătă lui Wavrin locul unde, cu 
aproape cincizeci de ani înainte, se dăduse marea bătălie de la Nicopol, la 
care bătrânul participase, li arătă unde stătuse atunci ducele loan al 
Burgundiei. întrebările şi lămuririle se desfăşurau uşor, căci bătrânul boier 
vorbea puţin franţuzeşte şi italieneşte. învăţase aceste limbi de la genovezi, 
cărora turcii îl vânduseră ca sclav, după ce şi el căzuse prizonier în acea 
luptă. 

încă la 13 septembrie Vlad Dracul începu să ase-dieze Tumu - cetăţuia 
de pe malul românesc. Turcii rezistară. In noaptea ceţoasă care urimă le 
aduse întăriri o corabie din Nicopol. La 14 septembrie apăru armata 
ungurească, în frunte cu loan de Hunedoara. Neobositul ostaş se urcă îndată 
într-o barcă şi merse la bordul vaselor, spre a se întâlni cu Wavrin, care zăcea 
bolnav în cabina sa. Avu o întrevedere şi cu Francesco Condolmieri, după 
care, întorcându-se pe ţărm, se consfătui cu Vlad Dracul. In urma 
convorbirilor purtate se hotărî continuarea asediului început, sperându-se că 
într-o zi-două cetăţuia va capitula. Nici după o săptămână însă acest lucru nu 
se întâm-plă. Zidurile rezistară bombardamentului, iar încercarea de a da foc 
acoperişurilor, cum se făcuse la Giurgiu, dădu greş. Turcii de pe malul opus 
reuşeau mereu să strecoare întăriri. 

Anotimpul fiind înaintat, se hotărî suspendarea asediului. Planul 
campaniei prevedea, de fapt, o încercare de trecere a Dunării, iar nu 
cucerirea tuturor cetăţilor de pe malul ei. Trecerea fluviului se arătă prea grea 
pe la Nicopol, unde se stabilise iniţial, deoarece pe malul bulgăresc se 
adunase între timp o armată turcească destul de puternică. De aceea loan de 
Hunedoara alese ca nou punct de trecere gura Jiului, unde trimise să i se 
pregătească dinainte numeroase plute. Armata maghiară şi română porni de 
la Tumu -spre apus, flota ridică şi ea ancorele în aceeaşi direcţie. Observând 
manevra, turcii din Nico-ipol începură şi ei, pe malul bulgăresc, marşul către 
apus, supraveghind zi şi noapte mişcările galerelor şi ale armatei potrivnice. 
De pe corăbii se vedeau în fiecare noapte focurile taberei turceşti; după cum 
povesteau iscoadele, turcii aprindeau chiar focuri mai multe decât le 
trebuiau, ca să pară mai numeroşi. ' 

Comandantul burgund, care îi ţinea locul lui Wavrin - mereu bolnav - 
îmbarcă într-o noapte în luntre mai mulţi soldaţi, cu câteva tunuri mici şi 
simula o debarcare îmipotriva turcilor, dezlănţuind de pe galere un 
bombardament zgomotos. Turcii se înspăimân-tară, părăsiră tabăra şi pe 
câţiva prizonieri ramâni şi unguri pe care-i duceau cu ei. Aceştia trecură 
fluviul înot şi povestiră că dacă numai 2-300 de oameni ar fi debarcat într- 



adevăr, ar fi putut pune mâna pe tabăra în care turcii lăsaseră toate bagajele. 
A doua zi, abia după amiază, detaşamentele turceşti, dându-şi seama de 
înşelătoria a căror victimă fuseseră, apărură iarăşi pe mal şi începură a 
bombarda galerele, de unde iii se răspunse cu râsete 'batjocoritoare. 

La 28 septembrie se ajunse la gura Jiului, în faţa căreia, pe malul 
bulgar, se înălţau ruinele Rahovei, distrusă încă de expediţia din 1396. Flota 
efectua o debarcare şi burgunzii se întăriră între aceste ruine, cu arcaşi şi 
maşini de război. De aci ei respinseră pe turcii care îi atacară. Dădură astfel 
putinţă armatei lui loan să treacă Dunărea. Turcii opuseră o rezistenţă slabă, 
dar se retraseră în ordine spre interior, distrugând în cale tot ce puteau. 
Armata maghiară îi urmări puţină vreme, se întoarse însă pe neaşteptate şi 
trecu din nou pe malul stâng. Voievodul explică lui Wavrin că nu voise să fie 
atras prea departe de Dunăre, unde risca o înfrângere. Proviziile erau puţine, 
abia ajungeau pentru vreo două zile. Din Ţara Românească, hrana promisă de 
Vlad Dracul se aducea cu greu. Erau secătuiţi şi oamenii de aci. De trei-patru 
ani războaiele nu mai încetaseră. 

Pe la începutul lui octombrie se lăsă deodată un asemenea frig, Inoît se 
ivi temerea că Dunărea ar putea îngheţa în scurtă vreme. Comandanţii flotei 
propuseră să ierneze în vreun punct, mai la apus de Rahova, reîncepând 
campania în anul următor, loan de Hunedoara le arătă însă că mai jos de 
Porţile de Fier nu se găseşte nici un loc favorabil unde vasele să se poată 
adăposti, ferite de atacurile turceşti. îi sfătui să coboare spre mare, înainte ca 
gheţurile fluviului să-i prindă şi să-i dea legaţi în mâna turcilor. 

Astfel luă sfârşit această campanie pe Dunăre. Armata maghiară şi 
munteană se întoarse fiecare în ţară, iar flota coborî pe Dunăre şi la 2 
noiembrie 1445 ajunse la Constantinopol, unde apusenii aflară că împăratul 
bizantin încheiase pace separată cu turcii. Peste câteva zile, galerele plecară 
spre Veneţia. Rezultatul cel mai de seamă al acestei campanii a fost 
recucerirea Giurgiului şi păstrarea mereu vie, în rân-durile popoarelor 
balcanice, a sentimentului că nu sunt părăsite, după înfrângerea de la Vama, 
ce nă-ruise atâtea nădejdi. 

Colaborarea cu flota contribui la întreţinerea, în sufletul voievodului 
Transilvaniei, a iluziei ajutorului militar din partea apusului. încă în vremea 
luptelor de la Nicopol şi Rahova el elaborase, împreună cu Condolmieri, 
planul de acţiune pentru o viitoare campanie. Ou acest fapt trebuie pusă în 
legătură şi intenţia manifestată la un moment dat de comandanţii flotei de a 
ierna pe Dunăre. Planul stabilit nu se cunoaşte, dare probabil că se întemeia 
pe acela întocmit cu vreun an şi jumătate mai înainte de cardinalul Cesarini, 
care prevedea trecerea Dunării cât mai aproape de vărsare, având concursul 
unei flote şi înaintarea spre Adrianopol pe drumul cel mai scurt, ocolind pe la 
răsărit obstacolul natural al munţilor Balcani. In toamna anului 1445, îndată 
după întoarcerea de la Dunăre, loan de Hunedoara împărtăşi papei acest 
plan, iar în iarnă trimise din nou emisari la Roma şi la curtea ducelui 
Burgundiei. Răspunsul se lăsa aşteptat, astfel că la 20 februarie 1446 loan, 
care era atunci la Debreţin, cerea cu insistenţă papei un răspuns definitiv 



până la mijlocul lui aprilie. Un contemporan notează însă că solul trimis la 
Roma şi în Burgundia „n-a adus altceva decât vorbe goale". 

O atmosferă de acalmie cuprinde scena raporturilor dintre statele 
europene şi turci. Veneţienii încheie şi ei pace cu sultanul Mohammed II, în 
februarie 1446. Tratatul fu semnat în septembrie de bătrânul Murad II, care în 
urma revoltelor ienicerilor reluase cârmui-rea. In Balcani, despotul sârb se 
menţine în bune relaţii cu Imperiul otoman, sprijinindu-se pe el în duşmănia 
ce o avea cu Veneţia, iar Vlad Dracul plăteşte în continuare tribut Porţii. 

în această linişte relativă, Ungaria găsi răgazul trebuincios pentru a se 
ocupa din nou de îndreptarea stărilor interne, de rezolvarea spinoasei 
probleme a conducerii statului. Tratativele cu habsburgii pentru revenirea 
efectivă la tron a copilului Ladislau V nu reuşiseră, iar alegerea unui nou rege 
ar fi stârnit prea multe resentimente înăuntru şi coimplicaţii diplomatice în 
afara hotarelor. Sistemul guvernării prin acei „căpitani", dintre care făcea 
parte şi loan de Hunedoara, se dovedise neputincios în menţinerea ordinei şi 
liniştii. Se simţea cu tărie nevoia unei conduceri unice, autoritare, cu 
prestigiul şi cu experienţa necesară pentru a înfrânge nesupunerea feudalilor 
turbulenţi şi a organiza apărarea graniţelor. 

Pentru ziua de 1 iunie 1446 fu convocată, la Buda, dieta ţării. După 
deschidere, ea se mută pe câmpul Râkos, în vecinătatea capitalei. Dieta 
recunoscu, în principiu, drepturile la coroană ale lui Ladislau V, darîn acelaşi 
timp, ţinând seamă de împrejurarea că aceste drepturi nu putea fi traduse 
deocamdată în fapt, afirmă necesitatea unei conduceri unitare, pro-punând 
alegerea unui guvernator. 

La 5 iunie 1446 se trecu la alegerea guvernatorului. Marii baroni voiră 
să se retragă din şedinţă, după obicei, pentru a se sfătui între ei asupra 
persoanei pe care să o propună. Nobilimea provincială, puternic reprezentată 
în dietă, nu-i lăsă să plece ci începu din toate părţile să strige numele lui loan 
de Hunedoara. Baronii nu îndrăzniră a se împotrivi şi astfel loan fu în 
unanimitate ales guvernator al Ungariei. Doar el căută să se opună alegerii 
într-un rang iatât de înalt şi pe care nu-l râvnea. I se atrase atenţia că toţi 
sunt obligaţi să se supună hotărârilor dietei; astfel acceptă şi el, depunând 
jurământul, în limba maghiară - nu în cea latină, cum se obişnuia. De la 13 
iunie actele oficiale şi legile se emit deja în numek său. 

Această înălţare, a lui loan de Hunedoara la conducerea ţării se datora, 
desigur, imensului prestigiu pe care şi-l câştigase, până peste hotare, în 
strălucitele camlpanii ce le condusese împotriva turcilor, în timpul cărora 
dovedise tot atât de înalte calităţi şi în victorie şi în înfrângere. 

Era însă şi o urmare a puterii personale la care se ridicase în rândurile 
nobilimii. Prin vederile sale politice el se apropia de mica nobilime şi era 
sprijinit de aceasta. In fapt însă, devenise unul din cei mai mari nobili din 
Ungaria. Baronii îl dispreţuiau ca pe un „parvenit", nu se împăcau cu acţiunile 
sale, nu-l recunoşteau drept unul de-al lor, dar nu puteau să nu tină seama de 
puterea sa, se temeau de el. 

Serviciile mari şi îndelungate aduse regelui sub diferite forme îi 
priîejuiseră proaspătului guvernator strângerea unei averi imense, îndeosebi 



după anul 1440. In jurul acestui an, moşiile sale aveau o întindere de 
aproximativ 500.000 de jugăre. Ca răsplată pentru victoriile sale din anii 
următori, pentru cheltuielile suportate de el în acele ocazii, este dăruit de 
rege mereu cu alte şi alte moşii. De pildă, după „campania cea lungă" 
primeşte marile domenii ale cetăţilor Deva şi Gurghiu. In vara anului 1444, 
do-bândeşte de la Gheorghe Brancovici domeniul Siriei, din regiunea 
Aradului. După campania de la Vama sunt confiscate toate moşiile pe care le 
deţinea Brancovici în Ungaria. (Aceasta ca represalii pentru rezerva în care se 
ţinuse despotul în cursul campaniei şi pentru legăturile lui cu turcii). Şi aceste 
moşii intră în patrimoniul lui loan. In 1446, eînd este ales guvernator, 
suprafaţa totală a domeniilor sale atingea vreo 572 milioane de jugăre. 

Veniturile acestor moşii au constituit una din bazele guvernării sale 
interne şi ale luptei anti-otomana Este limpede faptul că a folosit veniturile 
moşiilor pentru angajarea de mercenari. In atari scopuri, loan de Hunedoara 
a căutat să-şi întărească această bază a puterii, nu numai prin extinderea 
moşiilor, dar şi printr-o sporire a veniturilor lor. Acest fapt el nu-l urmăreşte 
însă doar prin obişnuita înăsprire a obligraţiilor iobagilor - deşi nu a ocolit nici 
asemenea mijloace. 

— Ci şi prin introducerea unor metode mai „raţionale" de cultivare şi 
exploatare a pământurilor. Pe unele moşii ale lui loan de Hunedoara de prin 
comitatele Turda şi Cluj, din cercetarea documentelor timpului, se constată o 
lărgire a suprafeţei pă-măntului dat de proprietar în lucru iobagilor, pe lingă 
lotul obişnuit. Pământul acesta este cultivat de iobagi cu uneltele lor proprii, 
recolta împărţindu-se, probabil, într-o proporţie mai avantajoasă pentru 
proprietar. 

loan de Hunedoara a căutat să pună în valoare noi pământuri, pe 
m'oşiile sale, prin colonizări. Se poate afirma că partea de apus a corrţitatului 
Bekes a început să se populeze după ce a ajuns în posesia lui. El aşeză aci 
mai ales sârbi şi bulgari fugiţi din faţa turcilor.' 

O altă metodă de ridicare a veniturilor moşiilor sale a fost aceea a 
dezvoltării proporţionale a diferitelor ramuri ale economiei agrare. Pe 
domeniile lui se observă o încurajare a creşterii vitelor, alături de formele 
obişnuite ale cultivării pământului. Semnificativă de asemenea pentru 
tendinţa lui loan de a „raţionaliza" întrucâtva gospodărirea domeniilor sale 
feudale este întrebuinţarea unor oameni mai învăţaţi în calitatea de 
administratori ai moşiilor. 

A căutat, în general, să ocrotească iobăgimea, în-ţelegând că fără 
munca acesteia nu se poate susţine nici clasa din care făcea parte, nici 
poziţia lui personală şi a statului întreg. S-a împotrivit, unde şi cât a putut şi 
a aflat despre aşa ceva, formelor abuzive, anarhice ale exploatării iobagului, 
care duceau la ruinarea gospodăriei acestuia, la destrămarea unor sate. In 
mai multe rânduri, hotărârile luate, sub influenţa sa, de dietă, recomandă 
respectarea dreptului de liberă mutare a ţăranului, în condiţiile obişnuite, 
adică plătindu-şi în prealabil darea după păElekes, lucrarea citată, p. 305 
mânt. Acţiunea lui în favoarea ţărănimii s-a desfăşurat aşa dar doar în limitele 
intereselor clasei din care făcea şi el parte şi ale statului acesteia. 



Tot în interesul creşterii veniturilor, s-a preocupat loan şi de minele de 
pe moşiile sale. Pe unele din ele, din Hunedoara şi Zărand, se aflau locuri 
pentru spălarea aurului. A încurajat aceeaşi ocupaţie şi în regiunea Baia 
Mare, Baia Sprie şi Cap-nic, domenii pe care le luase de la Brancovici, 
sprijinind dezvoltarea oraşelor Baia Mare şi Baia Sprie. 

Sprijinirea oraşelor era necesară, întrucât până către jumătatea 
secolului al XV-lea Ungaria nu era atât, de dezvoltată economiceşte ca să se 
fi înfăptuit deja o adevărată „piaţă internă", în cadrul căreia oraşele toate să 
fie în permanente relaţii reciproce, pe întreg cuprinsul ţării. Interesele lor erau 
grupate pe regiuni. Oraşele săseşti din sudul Transilvaniei aveau legături 
strânse cu Ţara Românească, iar Bistriţa cu Moldova. Oraşele iminiere din 
Slovacia reprezentau şi ele o grupare economică oarecum aparte. Cele din 
apus, Pojon, Gyor şi chiar Buda se orientau înspre Viena. Această 
particularitate a stadiului dezvoltării lor le determinaseră, în cursul războiului 
civil din 1440-42, să treacă de partea unor partide diferite, mergând în 
general alături cu acel grup de feudali care îşi aveau domeniile în apropierea 
lor. Duşmăniile politice iscate cu acel prilej puneau acum şi mai mari piedici 
în calea dezvoltării relaţiilor dintre ele, pe scară naţională. 

Tocmai din acest motiv, loan de Hunedoara, după alegerea sa ca 
guvernator, nu s-a putut sprijini de la început pe oraşe, cel puţin nu pe toate, 
ci numai pe nobilimea de rangul al doilea. 

Deoarece nobilimea mică, singură, reprezenta prea puţin, constituind 
un sprijin redus în înfăptuirea grelelor sarcini interne şi externe pe care avea 
să le înfrunte ca guvernator şi deoarece aceeaşi nobilime s-a dovedit, în 
unele împrejurări, destul de nesigură, de şovăielnică în atitudinea ei, loan de 
Hunedoara a căutat să-şi lărgească partida atrăgând de partea lui şi oraşele. 

Pe vremea când era voievod al Transilvaniei, prin 1441 şi 1443, el ajută 
Braşovul şi Sighişoara să ţină ori să înfiinţeze o monetărie, împotriva 
dreptului pe care-l primise Vlad Dracul de la regele Ungariei, de a avea el o 
monetărie în Sighişoara. Faptul acesta deschidea oraşelor amintite o nouă 
sursă de venituri băneşti, decurgând din dreptul de a bate monedă. 

Tot în calitate de voievod al Transilvaniei, loan îşi manifestă intenţia de 
a repune oraşul Cluj în drepturile ee-i fuseseră luate, ca pedeapsă pentru că 
ţinuse partea ţăranilor răsculaţi în 1437-38. 

Unor oraşe de pe moşiile sale le acordă dreptul de târg, de care se 
bucurau numai oraşele libere regale. Autorizează întărirea zidurilor ce 
împrejmuiau Sibiul şi Braşovul. Face continue comenzi de arme, tunuri, 
echipament diferit, unor oraşe din Transilvania şi Ungaria, încurajând astfel 
pe meşteşugari. Stăruie pentru participarea reprezentanţilor orăşenimii în 
diete. După închiderea unor diete, îi reţine uneori câteva zile pe aceşti 
reprezentanţi, pentru a se consfă-tui cu ei în chestiuni care-i priveau. De 
fiecare dată când încheierea vreunui tratat de pace, cu Austria sau cu 
Imperiul otoman, deschidea perspectiva unor lărgiri a relaţiilor comerciale ale 
Ungariei, înştiinţează oraşele că au drum liber spre Viena ori spre Ţara 
Româneaseă. In urma dispoziţiilor sale, de fiecare dată când se emiteau noi 



monede, trebuiau aleşi Şi oameni de încredere din oraşe care să 
supravegheze operaţia. 

Orăşenimea a răspuns acestor măsuri manifestân-du-şi în repetate 
rânduri încrederea şi ataşamentul ei faţă de guvernator. Cu cită bucurie îi 
scrie primarul din Buda, celui din Pojon, anunţându-i vestea că loan de 
Hunedoara a scăpat din primejdia prin care trecuse, în luptele purtate cu 
turcii în anul 1448! In 1451, trimişii oraşului Pojon îl caută pe loan de cinci ori 
în timp de patru luni, pentru felurite afaceri având poruncă să-l caute 
„oriunde s-ar găsi". Mai târziu, în 1457, când marii nobili s-au răzbunat 
asupra familiei sale, ucigându-i pe fiul mai mare, Ladislau, era de temut o 
revoltă a sărăcimii şi a lucrătorilor din Buda. 

loan de Hunedoara a ţinut seama şi de însemnătatea pe care o putea 
avea pentru el simpatia maselor populare şi a încercat să întreprindă ceva şi 
în folosul lor, deşi acestea erau dispuse să-l urmeze chiar numai pentru faptul 
că el ajunsese să întruchipeze ideea apărării hotărâte împotriva turcilor. 

în această din urmă direcţie, alături de atitudinea faţă de iobagi, mai 
trebuie reţinută preocuparea lui pentru soarta lucrătorilor din ocnele de sare. 
A luat măsuri, prin căimăraşii ocnelor, să sporească plata lucrătorilor din 
Maramureş şi Dej. Nieioînd, până la sfiîrşitul veacului al XV-lea, tăietorii de 
sare n-au avut o retribuţie mai bună decât în vremea guvernării sale. 

în privinţa ţăranilor liberi şi a nobilimii mici se observă multele danii 
prin care el răsplăteşte slujbele lor militare. Şi prin asemenea danii de moşii, 
el contribuie la ridicarea unor familii de cnezi hunedoreniîn rândurile micii 
nobilimi. 

(Acestea au fost, aşadar, elementele sociale pe care s-a sprijinit loan de 
Hunedoara în cursul guvernării sale. 

După alegerea sa ca guvernator, loan şi-a întărit poziţia, folosind 
pârighiile puternice ale puterii de stat. în dieta care se ţine între 12-25 martie 
1447 el obţine autorizaţia de a se -folosi, în interesul ţării, de veniturile 
regale. Acestea se cifrau, în teorie, cam la 200-250.000 de florini aur anual. 
O bună parte din aceşti bani nu puteau fi însă încasaţi efectiv, deoarece 
multe moşii regeşti fuseseră risipite, prin danii şi zălogiri în favoarea baronilor 
şi a bisericii. De asemenea, era extrem de dezorganizată administraţia 
ocnelor de sare. Primind dreptul de a dispune de aceste venituri, 
guvernatorul s-a ocupat intens şi de sporirea lor. A luat măsuri energice de 
control asupra cămărilor sării şi a reuşit, în oîţiva ani, să ridice sumele 
vărsate de acestea în tezaur până la 100.000 florini anual. 

în aceeaşi dietă, el a obţinut o limitare indirectă a puterii marii nobilimi, 
prin hotărârea de a se convoca de atunci înainte dieta anual, iar la şedinţele 
ei să fie obligaţi a participa toţi nobilii ce aveau moşii cu cel puţin douăzeci 
de aşezări, ceea ce însemna că nobilimea mijlocie avea să beneficieze de o 
reprezentare stabilă. Alegerea unui nou rege nu putea fi tratată fără ştirea şi 
aprobarea dietei. Cei ce nu s-ar fi supus acestei dispoziţii se făcea vinovat de 
trădare. 

Marea nobilime se vede astfel îngrădită în prerogativele ei interne şi în 
legăturile ce le avea peste hotare, loan de Hunedoara întăreşte în schimb 



simţitor puterea centrală, tendinţă pe care şi-o afirmă şi în politica sa faţă de 
biserică. Profitând de faptul că, în perioadele de anarhie, averile bisericii erau 
ameninţate de jefuiri şi confiscări din partea feudalilor laici, guvernatorul 
adoptă o poziţie extrem de semnificativă: nu se lasă antrenat, pe panta 
simplei rezolvări a acestor diferende în favoarea bisericii, ci afirmă, drept 
criteriu al dreptului de deţinere a moşiilor, credinţa proprietarului respectiv 
faţă de ţară, slujba militară cu care contribuie la apărarea ei. El e dispus, prin 
urmare, să apere bunurile bisericii, dar îi atrage atenţia că favorurile de care 
se bucură comportă în schimib obligaţii ce trebuiesc respectate. Cu toate că 
bisericii nu i-a convenit pe deplin acest punct de vedere, ce tindea să o 
subordoneze puterii centrale, a preferat situaţia dată, în locul violenţelor la 
care o supuneau unii din marii baroni. 

Tinzând, în continuare, să-şi subordoneze întrucâtva clerul, el caută, 
prin intermediul unor diete din anii guvernării sale, să limiteze dependenţa 
bisericii din Ungaria de curtea papală, în problema dreptului de numire în 
„demnităţile bisericeşti, în problema dijmelor strânse de cler, în aceea a 
competinţei tribunalelor eclesiastice. Astfel, îi declară necredincioşi ţării pe 
aceia dintre clerici care-şi primeau slujbele direct de la ipapă, fără 
consimţământul puterii de stat şi intervine pentru suprimarea abuzurilor 
comise cu ocazia strângerii dijmelor bisericeşti. 

Simţindu-se ameninţată de venirea lui loan de Hunedoara la 
conducerea statului şi de guvernarea lui „cu mână de fier" - cum o 
caracterizează izvoarele - marea nobilime încearcă mereu să-l combată, prin 
toate mijloacele care-i stăteau la îndemână. In luna septembrie 1447, murind 
palatinul Hedervâry, dieta, influenţată de marii nobili, alege ca palatin pe 
unul din cei mai înverşunaţi duşmani ai guvernatorului, pe Ladislau Garai. In 
alte diete, tot din acel an, nobilimea îngrădeşte măsurile militare pe care le- 
ar fi dorit loan, oprind încă o dată pe guvernator de a proclama ridicarea 
generală la oaste, în afară de cazurile extreme. Şi în aceste cazuri extreme, 
trupele nobilimii nu acceptau să lupte decât până la hotare, opunându-se 
astfel războiului ofensiv pe care-l preconiza loan de Hunedoara împotriva 
turcilor. In schimb, i se acordă dreptul de a proclama ridicarea generală în 
cazul unei revolte interne, fie şi împotriva unei mişcări a unor nobili. 

Se vădeşte astfel caracterul limitat al sprijinului pe care i-l oferă lui loan 
de Hunedoara nobilimea, în special în problemele apărării militare - ceea ce îl 
determină tot mai mult să se ocupe de întărirea armatei de mercenari. In 
scopul acesta a reuşit să instituie o dare de 1 florin de aur la câte cinci 
gospodării iobăgeşti, pentru fiecare nobil ce poseda cel puţin patru sesii 
nobiliare. Acest impozit a stârnit o oarecare nemulţumire, dar faţă de lipsa de 
înţelegere ia feudalilor şi a străinătăţii mu exista altă cale de-procurare a 
mijloacelor pentru întreţinerea armatei la nivelul pe care-l pretindeau 
împrejurările. 

Lupta împotriva marilor feudali pentru consolidarea liniştii interne şi a 
autorităţii sale se complică din nou, în anii 1446-47, prin conflictul mai vechi 
cu foabsburgii şi cu puternicii lor aderenţi: Cillei în apus. Jiskra în Slovacia. 



Incă din martie 1446 loan de Hunedoara primise din partea dietei 
încuviinţarea de a aduna o armată spre a pune capăt tulburărilor la care se 
dedase în Croaţia familia Cillei. In aprilie, el pătrunse pe neaşteptate în 
domeniile acesteia din Slavonia, înfrânse pe Vitovec, căpitanul oştii lui Cillei şi 
constrânse pe nesupusul duce să ceară pace în termenii convenţiei pe care o 
mai acceptase odată, în 1441, cu regele Vladislav. Trebuia să promită sub 
jurământ că va păstra fidelitate faţă de conducerea Ungariei; făgăduia că se 
va supune dispoziţiilor acesteia în legătură cu moşiile ce le deţinea în 
cuprinsul ţării şi nu va întreprinde nici o acţiune legată de interesele Ungariei, 
fără consimţământul aceleiaşi conduceri. înfrângerea lui Cillei dovedi încă o 
dată marilor baroni hotărârea lui loan şi a partidei sale de a pune capăt 
abuzurilor lor. 

Se încordară tot mai mult, ca urmare a aceluiaşi eveniment şi relaţiile 
cu Friedrich III. Acesta refuza cu încăpăţânare să înapoieze Ungariei pe 
Ladislau Postumul şi coroana regală. Ocupase şi refuza de asemeni să 
înapoieze cetăţile de graniţă, pe care i le zălogise mai demult regina 
Elisabeta. Printre ele se găsea şi importantul. Oraş Gyor. 

în dieta care hotărâse alegerea sa ca guvernator, la 5 iunie 1446, loan 
de Hunedoara fusese din nou autorizat să folosească, la nevoie, forţa armelor 
spre a pune capăt diferendului cu habsburgii, care se tărăgăna de atâta 
vreme, întrerupt doar de nesigure ar-mistiţii. Deocamdată, guvernatorul 
doreşte să evite un conflict armat şi la 11 iunie scrie în acest sens 
inipăratului. Rezerva sa se datora atitudinii papei Eugen IV, care era în bune 
relaţii cu Friedrich III şi n-ar fi văzut deci cu ochi buni un atac al Ungariei 
wnpotriva acestuia, loan nu voia să înăsprească astfel legăturile cu 
papalitatea. Orice tratative cu îimpă-ratul dând însă greş, sfatul ţării hotărî în 
cele din urmă războiul. într-o scrisoare către papa, din 18 octombrie 1446, 
loan de Hunedoara justifică pasul început, încheind prin cuvintele: „De aceea 
suntein siliţi să pornim acest război drept, căci nioi paginii nu ne-au pricinuit 
atâta necaz, cât acest principe creştin" v 

Pe la jumătatea lunii noiembrie 1446 începură ostilităţile. Armata 
maghiară intră în sudul Austriei, Styria, Garintia şi Carniolia, pe care le pustii 
cu destulă asprime. Nu loan era acela care conducea expediţia. Viena, căreia 
îi atrăsese atenţia, prin scrisori, să rămână neutră, îu cruţată. Prin decembrie, 
armata se întoarse în Ungaria. Guvernatorul primise ştiri neprielnice de la 
hotarele Dunării şi începuse a pregăti o expediţie şi înspre acea partea. 
Deocamdată are întrevederi cu solii pe care împăratul îi trimise spre a cere 
pace. Le puse însă condiţia prealabilă a înapoierii cetăţii Gyor, pe care trimişii 
imperiali nu o acceptară, evitând însă un răspuns hotărât. De altfel, din 
partea lui Friedrich III nu era decât o manevră menită să-i îngăduie timp 
pentru a-şi întări armata. In vreme ce, de formă, iniţia aceste tratative, 
adresa numeroase scrisori oraşelor din Ungaria, îndemnân-du-le să se revolte 
împotriva guvernatorului. 

Acesta se găsea între timp tocmai în cealaltă parte a ţării, în sudul 
Transilvaniei, pregătind un atac împotriva celui care îi fusese aliat în luptele 
dintre 1442 şi 1445: domnul Ţării Româneşti, Vlad Dracul. 



După sâârsitul campaniei burgunde pe Dunăre, Vlad încheiase iarăşi 
pace cu turcii şi se pare chiar că, drept condiţie a păcii, le restituise cele 
câteva mii de bulgari ce se refugiaseră în Ţara Românească, după recucerirea 
Giurgiului. Loan de Hunedoara nu se putea resemna să accepte ca Ţara 
Românească să devină din nou un teren nesigur pentru alte campanii 
eventuale. în vederea scopului său final, organizarea luptei antiotomane, 
avea nevoie de concursul popoarelor din răsăritul Europei, tot atât cât şi 
acestea aveau 

1 Schwandtner, lucrarea citată II, p. 38. 

Nevoie de forţele poporului maghiar. înfrângând anarhia internă şi 
asigurându-şi graniţele ide apus, guvernatorul urmărea deopotrivă să dea o 
formă mai închegată unui front comun de luptă al popoarelor ameninţate de 
turci, front care până atunci se manifestase mai mult spontan, din partea 
maselor şi extrem de nesigur din partea unor conducători, ca Brancovici şi a 
clicilor feudale din jurul lor. Loan de Hunedoara avea nevoie în primul rând de 
Ţările Române. Influenţa asupra lor îi dădea putinţa să apere temeinic linia 
Dunării până la vărsare. Cu atât mai stăruitoare era pentru dânsul această 
necesitate, cu cât în anii aceia continua să spere într-o viitoare folosire a 
planului de atac a lui Cesarini, în cadrul căruia Ţara Românească avea să 
constituie principala bază de operaţiuni împotriva Imperiului otoman. 

Acestea erau motivele mai adânci care-l hotărâseră pe guvernatorul 
Ungariei să întărească influenţa sa în Ţările Române. Expediţia fu pregătită în 
destulă taină. încă de prin august-septembrie 1446 circulau prin Ardeal 
zvonuri vagi că se va întreprinde ceva „împotriva duşmanilor regatului". în a 
doua jumătate a lui octombrie, loan e prin părţile Braşovului. In toamna 
târzie, mai probabil prin decembrie, el intră în Ţara Românească. Ducea cu 
sine pe un pretendent, anume Dan, poate un fiu al lui Basarab II, acela care 
încercase şiel o efemeră dominieîn primăvara anului 1442. Vlad Dracul fu 
surprins nepregătit şi fugi din Târgovişte. Fu însă ajuns din urmă şi ucis, 
împreună cu fiul său, Mircea, la satul Bălteni, din ordinul lui Dan. Ceilalţi doi 
fii, Vlad şi Radu, găsiră scăpare la turci. O scrisoare din 15 ianuarie 1447 
confirmă sfârşitul, încununat de un atât de grabnic succes, al acestei 
expediţii. La 22 februarie guvernatorul revenise deja la Buda, socotind a-şi fi 
asigurat mai trainic hotarul Dunării şi viitoarea colaborare militară a Ţării 
Româneşti. 

în realitate lucrurile erau departe de a fi liniştite în acele părţi. Cu sau 
fără sprijin turcesc ori unguresc, mai multe partide şi pretendenţi se luptă 
între ei. Alături de figuri mai şterse şi greu de identificat, se succed la cârma 
ţării doi domni: unul, Dan, protejatul direct al lui loan, pare a fi reprezentantul 
mai hotărât al unei orientări duşmănoase turcilor, având ca bază alianţa cu 
Ungaria. Vom regăsi un personaj cu acest nume, calificat drept domn al Ţării 
Româneşti, în viitoarea campanie a Ungariei împotriva turcilor, purtată prin 
sudul Serbiei. S-ar putea să fie aceeaşi persoană. Un al doilea, Vladislav, 
apare ca apărător al unei linii de compromis: bună vecinătate atât cu Ungaria 
cât şi cu (turcii. Pe acesta îl găsim în iulie 1447 refugiat la Braşov, sub 
protecţia lui loan, care-l numeşte, într-o scrisoare, rudenie a sa; la 4 august 



1447, el pare a fi ocupat deja tronul Ţării Româneşti. Fără a avea o 
certitudine documentară, se poate presupune din aceste date contradictorii şi 
confuze că lucrurile s-au petrecut cam astfel: Dan, cel care-l înlocuise şi 
ucisese pe Vlad Dracul în ianuarie, nu se putuse menţine la tron, în faţa 
turcilor, loan de Hunedoara trebui, cedând acestei evidenţe, să recurgă la o 
persoană care să se poată bucura şi de încuviinţarea turcească şi astfel îl 
aflăm devenit domn pe~ Vladislav II, care se va menţine în scaun până la 
1456. In cursul campaniei din toamna anului 1448 loan de Hunedoara va 
avea alături de sine pe Dan, încredinţându-i comanda unui important 
detaşament al armatei. Scurta lui domnie din 1447 îi va fi menţinut acestuia 
şi calificativul de domn al Ţării Româneşti, ca o amintire recentă, dar care nu 
mai reprezenta în acel moment o situaţie reală, deoarece în toamna lui 1448 
domn în Ţara Ro-mănească este indiscutabil Vladislav, pe care-l găsim în 
bune relaţii cu Ungaria, precum şi cu comandantul turc de la Nicopol. 

încadrarea mai strânsă a Ţării Româneşti în frontul comun al luptei 
antiotomane, în urma campaniei din iarna 1446-47 şi a morţii năpraznice a lui 
Vlad Dracul, n-a reuşit deci decât parţial. 

O încercare similară întreprinde loan de Hunedoara şi în Moldova. El 
fusese în bune relaţii cir Ştefan II, fiul lui Alexandru cel Bun. Acesta domnise 
în Moldova de la 1432, împreună cu fratele său lliaş, pe care-l înlăturase în 
1444, rămânând singur domn. în 1446, Ştefan e îndepărtat de la tron de 
Roman II, fiul lui lliaş. loan de Hunedoara trimite la începutul anului 1447 o 
armată în Moldova, sub conducerea nobilului Petru Csupor, pe care cronica 
moldovenească l-a păstrat sub numele, parcă luat din basme, de „Ciubăr 
vodă". In fapt, acesta nu făcu altceva decât să înscăuneze pe pretendentul 
Petru II, fiul lui Ştefan, înrudit prin alianţă cu guvernatorul Ungariei. Petru II 
recunoscu suzeranitatea Ungariei asupra Moldovei şi îi cedă puternicului său 
protector cetatea Ohilia, important punct de apărare la gurile Dunării, pe care 
loan de Hunedoara se grăbi să-l întărească cu garnizoană maghiară. In 
favoarea acestui aliat şi spre a-l feri de pretenţiile polone şi de ale pribeagului 
Roman II, loan de Hunedoara scrie la 1 august 1448 regelui Cazimir IV al 
Poloniei, care se învoi cu prezenţa lui Petru în scaunul moldovenesc. Nu 
pentru multă vreme însă. 

Anul 1447 aduse şi o nouă etapă în conflictul cu partida habsburgică şi 
cu Jiskra. Nu era o soluţie definitivă, dav cel puţin se contura un armistiţiu cu 
sorţi mai durabili şi o bază pentru tratarea unei păci reale. 

La 23 februarie 1447 muri papa Eugen IV. Urmaşul său, Nicolae V, nu 
mai avea faţă de împărat obligaţiile personale asumate de înaintaşul său şi 
putu arăta mai multă libertate în tratarea împăcării lui Friedrich III cu statul 
maghiar. In aprilie 1447, noul papă scrise împăratului, îndemnându-l să se 
împace cu Ungaria. In acelaşi sens scrie, în mai şi lui loan de Hunedoara, 
întrucât din partea habsburgului nu primise nici un răspuns, îi repetă acestuia 
îndemnul său, oferind un mediator în persoana cardinalului Carvajal. Acesta 
îşi începu de fapt activitatea abia 

— loan de Hunedoara după ce ambele părţi căzuseră de acord asupra 
unui nou armistiţiu pe doi ani, care se încheie la 1 iunie 1447 şi al cărui 



rezultat principal fu învoirea lui Friedrich III de a restitui cetatea Gyor. 
Celelalte oraşe, împăratul le păstra până la încheierea păcii definitive, în 
vederea căreia trimişii săi şi ai Ungariei urmau a se întâlni, la 11 noiembrie la 
Viena, cu legatul papal. Dacă în acea viitoare întrevedere nu s-ar fi ajuns la 
un acord, chestiunea avea să fie supusă arbitrajului papei şi colegiului 
cardinalilor. 

împăratul respectă de astă dată armistiţiul şi restitui într-adevăr 
cetatea Gyor, la sfârşitul lunii iunie, încheierea armistiţiului acestuia atrase 
după sine şi împăcarea lui loan cu Jiskra, împotriva căruia în primăvară se 
mai dăduseră încă lupte. împăcarea, ce avu loc în iulie 1447, prevedea în 
esenţă dreptul lui Jiskra de a mai stăpâni Slovacia încă trei ani, ur-mănd ca 
după acest termen să restituie totul Ungariei. El se obligă totodată să dea tot 
sprijinul său guvernatorului îmipotriva oricărui duşman intern. 

Pacificarea aceasta a părţilor de apus şi nord arată că loan de 
Hunedoara era, la acea dată, destul de puternic spre a impune o pace, dar nu 
îndeajuns pentru a impune pacea care ar fi vrut-oîn urma înfrân-gerii 
adversarilor. Totuşi, rezultatele eforturilor sale politice din anii 1446-47 rămân 
considerabile. Ungaria era momentan mai puternică şi mai unitară decât 
fusese în vremea oricărui suveran din ultimii vreo şaizeci-şaptezeci ide ani. 
Spatele frontului îi era asigurat dinspre habsburgi, având pentru aceasta şi 
concursul diplomatic al papei, prin legatul Garvajal. Legăturile Ungariei cu 
Serbia rămâneau îndoielnice, dar cele cu IŢările Române se întăriseră şi el 
putea conta de aci pe un ajutor militar cam de 10.000 de oameni. Speranţele 
popoarelor subjugate din Balcani îl aşteptau, neclintite. Prin lupta şi 
activitatea lui de după alegerea ca guvernator, el nu făcuse altceva decât să- 
işi pregătească mai trainic temelia unei noi încercări de a îndreptăţi nădejdile 
puse în el, LT'NGA MORMÂNTUL LUI MURAD 

„Nu curajul ne-a lipsit, ci armele..." 

loan de Hunedoara. 

La o nouă campanie ofensivă, pentru alungarea turcilor din Europa, se 
gândise loan de Hunedoara încă în cursul anului 1447. După ce aflase de 
alegerea ca papă a lui Nicoîae V, el trimise la Roma pe Nicolae Laszoeki, 
arhidiaconul de Cracovia, un polon care venise în ţară o dată cu Vladislav I. In 
drum spre Roma, acesta trecu şi pe la Veneţia. Cu o misiune asemănătoare fu 
trimis la Napoli, pe lângă Alfons V regele Aragonului, corniţele Ştefan de 
Segno. Scrisori cu cereri de ajutor sunt adresate ducelui Filip al Burgundiei şi 
regelui Franţei, Carol VII. Banul Croaţiei, Franko deTalovac, merse la Raguza. 

Soliile de la Roma şi Napolfse întoarseră abia după vreun an, fără 
rezultat. Un ajutor bănesc promite doar Raguza. La 1 aprilie 1447 raguzanii 
scriu lui loan de Hunedoara ca, în ciuda greutăţilor pe care le au, ti vor trimite 
neapărat 2.000 de florini, chiar în acea vară, în ziua în care va trece Dunărea 
cu armata. Se vede de aci că expediţia era plănuită pentru vara lui 1447. 
Promisiunile unui ajutor fiind atât de sărace, loan de Hunedoara amină 
campania cu un an. II determina la aceasta şi speranţa încheierii păcii 
definitive cu habsburgii, aşteptată pentru la toamnă. O dată ce s-a văzut că 
o astfel de pace nu s-a putut înfăptui, rămânând în vigoare doar armistiţiul, 



care expira în iunie 1449, guvernatorul trebui să se decidă pentru o acţiune în 
cursul anului 1448. Reluă deci, în 1448, cu şi mai multă insistenţă, 
demersurile diplomatice iniţiate cu un an înainte. Ţările europene îl puteau 
ajuta în mai multe feluri: cu armate obişnuite, cu trupe de voluntari 
„cruciaţi", cu flotă, cu sume de bani. 

De la împăratul german, loan de Hunedoara nici nu ceru vreun ajutor. 
Era mulţumit şi numai cu gân-dul că nu va fi atacat de habsburgi în cursul 
campaniei; mai mult nu aştepta de la ei. Scrise în schimb regelui Poloniei, 
care, scuzându-se cu neîntreruptele incursiuni tătare, ce îl obligau să ţină 
armata la hotarele de răsărit, îi trimise doar un mic detaşament, de cel mult 
1.000 de călăreţi. 

Insistenţe mai mari depuse guvernatorul în Italia, de unde nădăjduia 
bani şi flotă care să acţioneze iarăşi în strâmtori. Tratativele avansară mai 
mult cu AMons, regele Aragonului, pe lângă care se mai găsea încă solul 
maghiar, corniţele Ştefan de Segno. Un trimis al regelui Alfons venii în aprilie 
1448 de la Napoli la Buda, adueînd cu sine daruri şi vestea îmbucurătoare că 
stăpânul său e favorabil încheierii unei alianţe împotriva turcilor. In liunâe se 
întoarce, la Buda însuşi Ştefan de Segno, cu formularea punctelor tratatului 
de alianţă cu Acagonul. La 24 iunie 1448 loan îi răspunde regelui că acceptă 
tratatul, că se înarmează în vederea campaniei şi îi va transmite planul de 
acţiune. Care au fost punctele acestei convenţii? Amănuntele ei nu se pot 
desprinde limpede. E aproape sigur că prevedea o colaborare navală a 
Aragonului, spre a repeta încercarea din 1444 de a ibloca strâmto-rile. Pentru 
realizarea unui atare plan însă, forţele maritime ale Aragonului erau 
insuficiente. Se impunea şi concursul naval al Veneţiei, precum şi cel 
financiar al papei. 

Aceste două condiţii nu putură fi întrunite. Călătoriile pe care acelaşi 
Nicolae Laszocki le întreprinde la Roma îi aduc guvernatorului, din partea 
papei, titlul şi însemnele de duce, dar în privinţa ajutorului bănesc ori militar 
numai promisiuni, ce nu se vor împlini. Acţiunile pentru adunarea banilor 
necesari fură iniţiate de către papă atât de târziu, încât expediţiei proiectate 
nu-i mai puteau folosi cu nimic. Abia la 28 august ipapa cerea marelui 
maestru al ordinului teutonic să triimită la Roma o treime din sumele adunate 
pentru convertirea rutenilor şi altor „necredincioşi", întrucât urmau a fi date 
ca ajutor Ungariei împotriva turcilor. Nici. Din colectările de dijme sau alte 
venituri papale oastea lui loan n-a beneficiat cu nimic. 

în ce priveşte concursul militar al Veneţiei, el este cu desăvârşire 
compromis de evenimentele ce aveau loc în Italia. In 1447 murise Filiippo 
Viseonti, ducele Milanului, fără a lăsa moştenitori. Singurul urmaş care putea 
invoca anumite drepturi legale era regele Al'fons al Aragonului. Profitând de 
situaţia confuză creată la Milano (oraşul ar fi preferat să formeze o republică 
independentă), Veneţia ocupă localităţile Lodi şi Piacenza, ceea ce prilejui 
războiul între ea şi Milano. Veneţia trimise către apus, pe râul Pad, o flotă, pe 
care însă Francesco. Sforza, comandantul trupelor Milanului, o distruse; 
aceeaşi soartă avu şi armata de uscat a Veneţiei, în septembrie 1448. Al-fons 
intră în război împotriva Veneţiei. Aceasta însă îi distruse flota în luptele 



navale de la Messina şi Siraeusa, pe coastele Siciliei. Pacea între Aragon şi 
Veneţia se încheie abia în 1449. Astfel, conflictele statelor italiene 
împiedicară punerea în aplicare a tratatului de alianţă al Ungariei cu 
Aragonul, cât şi nă-dăjduirea vreunui ajutor veneţian. Impresionat de 
evenimente şi văzmd în ele un binevenit prilej de a-şi scuza inacţiunea, papa 
Nicolaie îl sfătui pe loan de Hunedoara să amâne campania cu încă un an, 
când împrejurările îi vor îngădui să-l ajute mai mult. Era confirmarea unui nou 
eşec al încercărilor de a se înjgheba o alianţă europeană. 

La 8 septembrie 1448, guvernatorul îi răspundea papei printr-o 
scrisoare demnă, în care reproşurile abia se pot reţine să nu înfrângă forma 
respectuoasă în care trebuia să se adreseze capului bisericii: „Ne-am adresat 
sanctităţii voastre cu deplină încredere, în convingerea că nu vom dobândi 
numai speranţe, ci ajutor real. Sanctitatea voastră însă, dân-du-ne mai mult 
curaj decât sprijin, doreşte amânarea campaniei şi prevede întârzierea 
ajutorului. Atunci însă când vechiul nostru duşman a câştigat noi puteri de pe 
urma ultimelor înfrângeri ale creştinătăţii şi se adună la hotarele noastre cu 
mari forţe, e mai cu folos ca şi noi să luăm degrabă armele, pentru ca lovitura 
să nu ne afle nepregătiţi... Ştirea ne-a venit prea târziu. Războiul e hotărât, 
armata adunată, poruncile sunt date. E întotdeauna mai mare puterea 
fotosind-oîn atac, decât în apărare şi soarta războiului surâde mai mult 
aceluia care-l caută pe duşman în propriul său pământ. Pe lângă aceasta: e 
grea întrebare dacă în anul viitor se va mai aduna armata de acum şi va mai 
fi aşa de însufleţită. Din partea noastră, suntem gata să facem totul ca să 
ferim patria de primejdia ameninţătoare. In faţa urmaşilor noştri îmi p. are de 
tot atât slavă atât izbânda, cât şi moartea în luiptă. Noi şi vitejii noştri 
tovarăşi ne-am primejduit viaţa pentru binele creştinătăţii şi ar fi de dorit ca 
şi sfântul părinte să dăruiască un ajutor bănesc, pentru strângerea unei 
armate de sprijin" I. 

Scrisoarea subliniază în cuvinte simple concepţia politică şi militară a 
lui loan de Hunedoara. Ea mai arată încă un fapt: putea rămâne apusul 
indiferent şi prins în meschinele lui certuri intestine; pe marele erou acest 
lucru îl putea întrista sau indigna, dar nu-lputea face să dezarmeze. Şi nu-l 
putea dezarma pentru că nu se dădeau bătute nici popoarele din aceste părţi, 
la al căror glas înăbuşit, dar totuşi puternic, ca un tunet subteran, loan de 
Hunedoara era, atunci, printre atât de puţinii oare îşi apleca auzul. 

Fără a aştepta deznodământul tratativelor cu apusul, el se pregătea. 
Conta pe ajutorul ţărilor direct 

1 Citat după L. Kiss, A rigomezei hadjârat, în Hadtqrtenelmi 
kozlemenyek (Bătălia din Câmpia Mierlei, în revista Comunicări de istorie 
militară), 1895, p. 171-2. 

Ameninţate de turci, dar miai cu seamă pe forţele interne ce-i stăteau 
la dispoziţie. 

Izvoarele amintesc de un ajutor de 8.000 de călăreai romani, sub 
conducerea lui Dan, „domnul Ţării Ro-măneşti". Mai menţionează chiar o 
încercare românească de trecere a Dunării pe la Nieopol, respinsă de begii 
turci. Im octombrie 1448, domn în Ţara Ro-mănească era însă în mod sigur 



Vladislav II, aflân-du-se în bune relaţii cu comandantul turc din Nico-po'l, dar 
temându-se totuşi de un atac turcesc împotriva sa. A stabili deci adevărul 
asupra ajutorului muntean dat acestei caimipanii e destul de greu. Am făcut 
mai înainte presupunerea că Dan ar fi comandat de fapt trupe de-ale 
Ungariei, poate transilvane, întrucât în toamna aceea njar mai fi fost domn 
decât cu numele. S-ar mai putea pune şi întrebarea dacă acest Dan şi cu 
Vladislav II n-au împărţit cumva, un scurt timp, domnia în Ţara Românească, 
primul în partea de apus de Olt, iar celălalt în răsărit? Primul ar fi iparticipat 
la campanie (şi poate tocmai de aceea şi-a pierdut definitiv tronul), iar al 
doilea, nu? In acest caz însă, Dan n-ar fi avut de unde oferi un contingent 
militar atât de important, cât reprezentau, pentru Ţara Românească, cei 
8.000 de călăreţi pe care îi pomenesc izvoarele. In schimb s-ar explica 
întrucâtva de ce Vladislav II, deşi în bune relaţii cu turcii, se temea totuşi de 
un atac din partea lor; putea fi suspectat eventual de complicitate ascunsă cu 
celălalt domn. Este, precum se vede, o problemă încă destul de obscură 
această participare munteană la luptele din 1448. In orice caz, chiar dacă am 
admite-o, credem că numărul de 8.000 de soldaţi trebuie întrucâtva redus. 

Nu s-a putut asigura însă în nici un fel concursul despotului Brancovici. 
Campania urma să se desfăşoare peste teritoriul sârbesc şi în aceste condiţii 
aprovizionarea, transporturile armatei, în mare parte succesul însuşi al 
expediţiei depindeau de Serbia, loan de Hunedoara i-a solicitat din vreme 
alianţa, pe mai mult decât de pregătirea diplomatică a p niei, loan de 
Hunedoara s-a preocupat însă de pregătirea internă, de strângerea de arme, 
echipament, provizii, armată. Chiar experienţa tratativelor purtate cu alte 
state, în vederea obţinerii unui ajutor, îi arătase că va trebui să se sprijine 
aproape numai pe propriile sale forţe. 

Regiunile în care călătoreşte el mai mult, în scopul pregătirii expediţiei, 
sunt acelea din răsăritul Ungariei. Aci avea el cele mai multe moşii şi legături 
personale. Transilvania şi Banatul stăteau aproape în întregime sub directa lui 
autoritate, deoarece în 1448 mai deţinea şi titlul de voievod al Transilvaniei, 
comite al secuilor, corniţe de Timişoara şi Solnoc. 

Din octombrie 1447 şi până în martie anul următor, guvernatorul 
călătoreşte prin Transilvania, luând diferite măsuri administrative. II întâlnim 
pe rând la Caransebeş, la Aiud, Odorhei, Sebeş, Sighişoara şi Turda. în 
primăvara lui 1448 merge iarăşi în Ungaria propriu zisă, iar în mai participă la 
dietă, la Buda. In această dietă s-a încuviinţat campania împotriva turcilor şi 
cheltuielile cerute de ea. Tot aci a fost „din nou ales, ca al doilea voievod al 
Transilvaniei, omul de încredere al lui loan, Emeric Pelsoczi Bebek, iar ca 
locţiitor al guvernatorului, în cazul lipsei acestuia din ţară, fu desemnat 
Nicolae Ujlaki. 

După dietă, loan de Hunedoara îşi intensifică preparativele. II aflăm 
dând dispoziţii pentru a se plăti solda ostaşilor. In iulie e din nou în Ardeal. La 
1 august anunţă, din Mediaş regelui polon Cazimir IV apropiata plecare în 
campanie, adăugind, de circumstanţă, printre motive şi pe acela al răzbunării 
morţii crunte a regelui Vladislav I - polon şi el, ca şi cel căruia îi scrie acum. 
Peste câteva zile pleacă la Timişoara. Revine în Transilvania, dând în toate 



părţile porunci de a se aduna bani de la anumiţi nobili, precum şi de a i se 
trimite din Dej, desigur pentru nevoile armatei, 1000 bolovani de sare. Către 
sfârşitul lui august e la Caransebeş, apoi la Dunăre, în tabăra de la Rubin, 
unde rămâne pentru a lua ultimele măsuri în vederea pornirii atacului. 

Care erau forţele militare de care dispunea Ungaria în vremea aceea şi 
deci care puteau îi rezultatele acestei febrile activităţi de organizare ce o 
desfăşura guvernatorul? 

Ungaria era, pe la jumătatea veacului al XV-lea, o putere militară 
însemnată în rândul ţărilor europene. Putea dispune de soldaţi mai mulţi 
decât, de pildă, Anglia, Franţa sau Polonia. Se socoteşte că ar fi putut aduna 
cam 80.000 de oameni pentru un război de apărare şi cam jumătate din 
această cifră pentru o campanie dincolo de graniţă. Ca şi în Imperiul german 
însă, multele abţineri ale nobililor împiedicau mobilizarea în întregime a 
tuturor acestor forţe. In comparaţie cu Imperiul otoman, care putea arunca în 
luptă, chiar într-un război ofensiv, 150-170.000 de oameni (socotind şi trupele 
auxiliare), puterea militară a Ungariei apare destul de redusă. 

Pentru campania din 1448, loan de Hunedoara a reuşit să adune, în 
total, cam 22-24.000 oameni, în mare parte mercenari. Nucleul armatei 
consta din aşa-zisele banderii regale, compuse din ostaşi plătiţi din veniturile 
regale, pe care loan, ca guvernator, primise dreptul de a le folosi în 
asemenea scopuri. Banderiile regale erau compuse mai ales din cavalerie 
grea. Din aceeaşi armă făceau parte şi cei vreo 1.000 de polonezi, trimişi ca 
ajutor de regele Cazi-mir IV. 

Banderiile nobililor constau din călăreţi uşor echipaţi. O însemnătate 
mai mare a putut acorda de astădată loan de Hunedoara şi infanteriei şi în 
special transportului ei pe căruţe, după felul husiţilor. Este campania în care 
a încercat, în cea mai largă măsură, să aplice acest sistem de transport şi de 
luptă. Avea în armata sa cam 4.000 de infanterişti, mercenari din toate 
naţiile, dar mai cu seamă nemţi şi cehi. 

în privinţa armamentului, în afară de cel obişnuit - arcul cu săgeata, 
sabia, lancea - s-a dat acum o atenţie deosebită armelor de foc, pe atunci 
constituind ultimul cuvânt al tehnicii. în multe oraşe din Ungaria se dezvoltă, 
în prima jumătate a secolului al XV-lea, turnătorii de tunuri şi ateliere pentru 
fabricarea prafului de puşcă, loan de Hunedoara face din plin comenzi unor 
asemenea ateliere, în special la Bârtfa şi la Pojon. Se fabricau şi tunuri mai 
mari, de asediu şi tunuri mici, de luptă, aşezate pe două sau pe patru roţi. 
Gloanţele de tun erau de obicei din piatră, dar şi din plumb sau aramă. 

Izvoarele sunt de acord în a afirmia că loan de Hunedoara a avut cu el 
tunuri numeroase în campania din 1448. Se spune că armata sa ducea cu 
sine vreo 2.000 de căruţe, din care multe trăgeau după ele şi tunuri. Printre 
acestea este chiar arătat un model aparte, numit „zarobotana", cuvânt 
deformat din limba italiană („eerbottana") şi care însemna un tun ce bătea la 
distanţă mai mare, întrucât avea o ţeava mai lungă deoît se întâlnea pe 
atunci în mod obişnuit. 

Pe căruţele ce transportau infanteria se găseau încărcate proviziile şi 
armele trebuitoare. în fiecare căruţă mai stăteau câte doi luptători, unul 



înarmat cu archebuză, altul cu armament obişnuit şi cu scut. Arohebuzele 
erau foarte greoaie la mânuit şi nu se puteau folosi decât în apărare, în locuri 
alese din vreme, căci pentru tragere trebuiau rezemate pe un suport înfipt în 
pământ. 

Pregătirile acestea se desfăşurau într-o atmosferă destul de grea pentru 
loan de Hunedoara. Marii nobili nu-i dădeau nici un sprijin. Sătui de energia 
guvernării sale, îi priveau eforturile cu nădejdea tăinuită ca o înfrângere îl va 
face să nu se mai întoarcă sau îi va slăbi prestigiul în aşa măsură, încât să 
poată fi răsturnat de la putere. Mica nobilime nu era obligată, după legile, 
ţării, să ia parte la o expediţie dincolo de hotare. Ştiind la ce se putea aştepta 
din-tr-o parte, având mâinile legate de cealaltă parte, loan de Hunedoara n-a 
proclamat ridicarea generală a oştirii, nici n-a obligat pe înalţii prelaţi şi pe 
baronii cei mari să se înfăţişeze cu banderiile lor. 

L-au urmat doar aceia care erau apropiaţi guvernatorului prin rudenie, 
prietenie sau legături directe de vasalitate. Astfel, cronicile înregistrează 
prezenţa în oaste a celuilalt voievod al Transilvaniei, Emeric Pel-soczi Bebek, 
cu 'fratele său Ladislau, a lui loan Sze-kely, banul Slavoniei, cumnat cu 
guvernatorul, a marelui uşier Emeric Marezali, a lui Mihai Szilâgyi, alt cumnat 
al lui loan de Hunedoara şi a câtorva magnaţi şi nobili mai mărunţi. Era de 
faţă pretendentul turc Saudji (Daud Celebi), acela care venise în Ungaria în 
vremea campaniei burgunde pe Dunăre. 

Scopul pe care-l urmărea loan de Hunedoara în a-această campanie era 
întrucâtva diferit de al celor precedente. In consecinţă, altul va fi şi planul său 
de atac. Deşi într-o scrisoare către papa, din 17 septembrie 1448, el afirmă 
că intenţia îi este de a înainta în pă-măntul duşman, „nu doar pentru a purta 
război, ci pentru a-l sfârşi", pare cu totul improbabil ca un militar atât de 
experimentat ca el să fi nutrit iluzia de a atinge într-adevăr un asemenea ţel, 
cu mijloacele limitate pe care le avea. Nici colaborarea cu Scan-derbeg nu I- 
ar fi îndreptăţit să creadă că va putea, în acel an, să azvârle pe turci din 
Europa. 

El spera însă să repurteze asupra turcilor o victorie care să-i deschidă 
pentru anul următor perspectiva unei continuări a campaniei până pe 
ţărmurile Bosforului. Aşa se explică de ce la sfârşitul lui septembrie, când 
abia puţine zile îl mai despărţeau de semnalul înaintării, el mai trimitea 
emisari la Veneţia şi la curtea din Napoli, a lui Alfons „Mărinimosul", spre a 
împărtăşi acolo planurile sale şi a solicita un ajutor. 

loan de Hunedoara îmbrăţişase prin urmare ideea unei respingeri pe 
etape a turcilor din Europa. Primul pas, ce urma să se înfăptuiască în toamna 
anului 1448 cu ajutorul lui Scanderbeg, avea să îie cucerirea Macedoniei şi a 
portului Salonic. înaintând prin Serbia de sud şi unindu-şi forţele cu cele 
albaneze, el ar fi tăiat în două partea europeană a Imperiului turcesc. 
Cucerind Macedonia, Albania era pusa la adăpost de noi atacuri otomane, iar 
Salonicul putea deveni o bază pentru flotele veneţiană şi ara-goneză, în 
vederea blocării viitoare a strâmtorilor, iar pe uscat, a loviturii hotărâtoare în 
direcţia Adriano-polului. 



In tabăra lui de pe Dunăre, în cursul lunii septembrie 1448, loan de 
Hunedoara chibzuia asupra ultimelor amănunte ale acestui plan. La 12 
septembrie începu înaintarea spre sud, din dreptul vărsării Moravei în 
Dunăre. O altă parte a armatei trecu marele fluviu pe la cetatea Severinului. 
Era aceea care, îie că provenea sau nu din Ţara Româneaseă, se afla sub 
conducerea voievodului Dan. Această armată a înaintat prin valea Timocului 
şi s-a întâlnit cu grupul principal ce venea de-a lungul malului drept al 
Moravei, cam la vreo trei-patru zile de marş înainte de Niş. 

Armata maghiară ajunse la acest oraş, de unde se îndreptă înspre sud- 
vest, către localitatea Prokuplje; de aci urmă cursul râului Toplica, până la 
Kursumlija; drumul oastei coti şi mai nitut spre miazăzi, trecând peste o parte 
a muntelui Kopaonik, ajungând în valea râului Lab, pe unde, în cel mult două 
zile, ajunse în Gâmpia Mierlei (Kossovopolje). Era cam prin 14-15 octombrie 
1448. 

O greşeală pe care a săvârşit-o loan de Hunedoara în timpul acestui 
marş, de peste 300 de km., în teritoriul duşman - cu toată îndelunga sa 
experienţă, n-a fost nici el scutit de aşa ceva - a îost slaba or-# ganizare a 
cercetării mişcărilor turcilor. Iscoadele sale i-au adus ştiri puţine şi greşite, 
eonvingându-l că sultanul era pe la Adrianopol sau Filipopol, în rasă; 

Catedrala catolică din interiorul cetăţii de la Alba lulia, unde e 
înmormântat loan de Hunedoara. 

E unul din cele mai vechi şi mai frumoase monumente ale arhitecturii. 
Medievale din patria noastră. 

Ritul Bulgariei, atunci când de fapt armata otomană se aduna la Sofia. 
Nici când a trecut prin Niş, unde abia 3-4 zile de drutm îl despărţeau de turci, 
loan n-a cunoscut această situaţie; apariţia armatei turceşti pe Câmpia 
Mierlei, direcţia din care ea venea, a fost o surpriză pentru dânsul. In schimb, 
Murad era perfect informat despre imişcările armatei maghiare, atât prin 
ştirile transmise de Brancovici, cât şi prin spionii săi proprii. 

O altă greşeală a fost aceea de a confunda, în timipul trecerii prin 
Serbia, atitudinea despotului cu sentimentele poporului sârb. Refuzul lui 
Braneovici de a-l ajuta a fost pripit interpretat de loan drept duşmănie şi din 
partea populaţiei, astfel că, după anumite ştiri, el ar fi îngăduit armatei sale, 
în marş, să jefuiască ţinuturile prin care trecea. 

Unde erau în această vreme turcii şi cum se pregăteau ei să înfrunte pe 
cel mai de temut duşman pe care-l întâlniseră până atunci în Europa? 

Sultanul se găsea în vara acelui an în Albania, unde asedia Kjoja. Aci îl 
ajunseră veştile lui Brancovici despre apropiatul atac din partea Ungariei. Pe 
la sfârşitul lui iulie, sau începutul lui august, el părăsi Albania şi se îndreptă 
spre Sofia. Se aştepta să fie atacat cu forţe mai mari decât la Vama, astfel că 
de aci, din Sofia, el luă întinse măsuri de apărare. Curierii săi străbătură toate 
părţile imperiului, pana în Asia Mică, vestind în numele sultanului războiul 
sfânt şi ridicarea generală' la oaste. In tabăra de la - Sofia se adunară trupele 
obişnuite: ienicerii, spahiii din Rumelia şi Anatolia, un mare număr de trupe 
auxiliare. Până şi îndepărtatul emirat al Caramaniei, de multe ori răzvrătit 
îmipotriva stăpânirii otomane, trimise un detaşament în ajutor. Izvoarele dau 



cifre imense în legătură cu armata turcească pusă atunci în linie de luptă. 
Exagerările lor imerg până la 360-400.000 de oameni. Ştirile cele mai vechi şi 
mai demne de crezare ale cronicarilor turci vorbesc însă de 50-60.000 de 
ostaşi, la care se mai adaugă, probabil, un număr destul de însemnat de 
trupe auxiliare. 

Şi din punctul de vedere al pregătirii şi echipării armatei, sultanul luă 
câteva măsuri noi. O parte din ieniceri erau înarmaţi cu archebuze. Oastea 
dispunea de o artilerie mobilă, deşi mai slabă decât aceea a ungurilor. Era 
bine dotată cu armament de rezervă, ceea ce se va vedea în momentele 
luptei, când Murad va îi în stare, cu totul în afara obiceiului, să înarmeze şi 
personalul auxiliar: căruţaşi, servitori etc. 

Armata otomană porni din Sofia duipă ce loan de Hunedoara trecuse 
prin Niş şi se îndrepta către sud-vest. Turcii trecură prin Pirot, pe lângă Niş, 
ajungând la Kursunlu-Kilisse (biserica de plumb), care este, după toate 
probabilităţile, Kursumlija de azi. De, aci urmăriră armatal maghiară spre 
Oîmpia Mierlei, mergând pe acelaşi drum pe care aceasta trecuse cu două- 
trei zile înainte. 

loan de Hunedoara trebuia să se întâlnească cu Seanderbeg înainte de 
trecătorile care duceau în valea Vardarului, spre Macedonia. Pentru a-şi 
odihni,. Anmata, se opri vreo două zile în nordul Câmipiei Mierlei, în apropiere 
de Pristina, o veche reşedinţă a cnezilor sârbi din secolul al XH-lea. 

Câmpia Mierlei este numele care se dă ţinutului din valea superioară a 
râului Sitniea, ce curge dinspre miazăzi către nord-nord-vest. E un ţinut de 
dealuri * domoale, înalte cam de 500-600 m. Se întinde pe o lungime cam de 
40 de km. de la nord la sud", iar de la răsărit spre apus măsoară o lăţime de 
vreo 14-17 km. In jur se ridică munţi nu prea înalţi, cam de 1000-1300 m. 
Râurile Sitniea şi Lab, a căror întâl-nire mărginea, înspre miazănoapte, ţinutul, 
îngăduiau armatei maghiare ce se odihnea aci alimentarea cu apă. 

în largul câmpiei învălurate de măguri, printre clinele lor blânde, 
rotunjite, se ivea, la o oarecare depărtare de întâlnirea celor două râuri, către 
miazăzi, silueta ascuţită, nefirească, a unei piramide înalte de piatră, ce 
străjuia, sumbră, întinderile ca o rea prevestire. Era mormântul sultanului 
Murad I..., acela a cărui viaţă, curmată aci cu şaizeci de ani în urmă de 
pumnalul eroului Milos Obilici, mai apucase poate să prindă, în ultimele-i 
pâlpâiri, zvonul iureşului năpraznic al ienicerilor săi, care îngropa o dată cu el 
şi libertatea poporului sârb. 

în vreme ce armata lui loan de Hunedoara aştepta sosirea lui 
Seanderbeg dinspre miazăzi, în dimineaţa zilei de 17 octombrie, într-o joi, din 
direcţia opusă apărură pe neaşteptate detaşamente turceşti. Era avangarda 
armatei sultanului. în cursul zilei, întreaga lui oaste apăru în şiruri nesiîrşite, 
aşezându-se în valea râului Lab, pe ţărmul lui sudic, având înspre apus albia 
Sitnicei, iar către răsărit înălţimile ce mărgineau Câmpia Mierlei. 

— Pentru loan de Hunedoara, în faţa apariţiei neaşteptate a turcilor, se 
puneau două alternative: fie să se retragă înspre miazăzi, pentru a grăbi 
joncţiunea cu Seanderbeg, fie să reziste pe loc, aşteptându-i pe albanezi, care 
nu puteau fi departe. Un singur lucru era limpede, că lupta avea să se dea pe 



Câmpia Mierlei şi nu altundeva. Guvernatorul renunţă la retragerea spre sud. 
Ar fi fost demoralizant pentru oştire să se vadă urmărită într-un marş p. rintr- 
un ţinut necunoscut şi într-o direcţie care o îndepărta şi mai mult 'de patrie. 
Era de temut şi un atac turcesc asupra armatei, înşiruită pentru marş. In 
schimb, în punctul unde se găsea atunci, dispunea de o poziţie favorabilă de 
luptă, pe care nu era sigur dacă o va mai găsi în altă parte. 

Acestea fură motivele care-l hotărâră să reziste pe loc. Trimise gra-bnic 
cavaleria să închidă detaşamentelor turceşti înaintate drumul către miazăzi. 
Manevra îi reuşi, cu preţul unor ciocniri destul de sârrgeroase, care au durat 
în tot timpul zilei de 17 octombrie. Abia spre seară avangarda otomană se 
retrase către Lab, unde era tabăra sultanului. 

în acelaşi timp, loan de Hunedoara încropea, cu înfrigurare, întăritura 
de căruţe a taberei. Poziţia ocupată de tabăra lui era mai avantajoasă decât 
a turcilor. Era situată pe o înălţime de unde tunurile sale dominau valea, către 
miazănoapte. Poziţia turcilor avea un inconvenient principal: în caz de 
retragere, armata lor ar fi fost repede tăiată în două. O parte ar fi fost 
împinsă în valea Sitnicei, alta (în sus pe Lab. Aceasta pentru că în spatele 
taberei şi a confluenţei celor două râuri se ridicau înălţimi ce nu îngăduiau 
retragerea. In schimb, tabăra turcească nu era în primejdie de a-i lipsi apa, pe 
câtă vreme cea a guvernatorului se afla la o oarecare depărtare de râu. 
Depărtarea între cele două lagăre era de vreo 4-5 km. 

loan îşi orândui armata în două părţi mari: cavaleria şi infanteria. Pe 
cea din turnă o aşeză în interiorul cetăţii de căruţe, unde mai erau plasate şi 
rezervele. Tunurile erau îndreptate înspre câmpia din faţă, înţesată de 
furnicarea albă a oştirii otomane. Pe unele le puseră pe căruţe, altele de-a 
dreptul pe pământ. Planul de luptă al guvernatorului era, în mare, să dea 
bătălia principală cu ajutorul cavaleriei. Dacă aceasta ar fi fost respinsă, 
pedestraşii dinăuntrul taberei aveau să stăvilească pe duşman, timp în care, 
în dosul căruţelor, cavaleria s-ar fi putut reface spre a relua lupta. Acest plan, 
care ţinea seamă de necesitatea cooperării cavalerieil cu infanteria, de 
îmbinarea atacului cu apărarea, precum şi de utilizarea largă a armelor de foc 
- tunuri, archebuze - fac din a doua ciocnire de pe Câmpia Mierlei, din 1448, 
una din primele bătălii de concepţie militară modernă. 

în zorii zilei de 18 octombrie, vineri, armata se desfăşură pentru luptă. 
Cele 38 de steaguril ale cavaleriei se aşezară în două linii. La mijloc, în linia 
în-tâia, era cavaleria grea din Croaţia, Slavonia şi Transilvania, sub com'anda 
lui loan Szekely, alături de Unităţi militare. 

Care stătea banul croat Franko de Talovae, veteranul atâtor grele lupte 
din ultimii ani. Tot în centru, dar în a doua linie, însuşi loan de Hunedoara 
comanda banderiile regale şi cavaleria grea de mercenari. La răsărit, pe aripa 
dreaptă, se mişcau banderiile magnaţilor, conduse de Benedict Losonczy, 
având în prima linie cavaleria uşoară, iar în a doua - pe cea grea. In acelaşi 
fel era aşezată şi aripa stingă, în faţă fluturând steagul voievodului Dan, iar în 
spate acela al nobilului Ştefan Bânffy. A treia linie a armatei o forma 
pedestrimea şi tunurile din cetăţuia de căruţe. 



In faţă, întreaga lărgime de vreo 10-11 km. a văii, de la râul Sitnica spre 
răsărit, fierbea în clocotele albe, fâlfâitoare, ale desfăşurării oastei turceşti. 
In" zare, dincolo de râuşorul Lab, sub dealurile Gra-dec, se putea distinge 
mulţimea corturilor şi a căruţelor, păzite de trupe de strânsură, în mare 
număr. O iscoadă ce ar fi pătruns până acolo ar fi putut vedea un lucru 
namaiîntâlnit până atunci. Aceşti soldaţi, care de obicei nu luau parte la luptă 
- servi'torime, căruţaşi - erau acum şi ei înarmaţi şi puşi sub comanda 
begului Sinan, fiind gata, la nevoie, să intre în bătălie. Curajul acestor bieţi 
oameni, neînvăţaţi cu armele, nu le era prea mare şi pentru a li-l mai spori 
sultanul lăsase printre ei câteva detaşamente de trupe regulate, călăreţi şi 
pedestraşi. In felul acesta, înar-mănd şi elementele auxiliare în vederea 
apărării taberei, sultanul socotea să aibă mai multă libertate pentru a 
întrebuinţa în atac puterea ienicerilor. 

La miazăzi de Lab era armata propriu zisă, tot pe două linii, oa şi cea 
maghiară, într-o înşiruire oblică, având ceva mai în faţă capătul de răsărit şi 
mai în spate cel de pe Sitnica. La mijloc se înălţa cortul măreţ al sultanului 
Murad II, înconjurat de altele, cele ale şefilor turci. Era aci şi moştenitorul 
sultanului, viitorul Mohammed II. In jurul corturilor, în după amiaza şi în 
noaptea precedentă se săpase un şanţ, în dosul căruia fusese aruncat 
pământul săpat, alcătuind un taluz întrerupt din loc în loc de adâncituri prin 
care se iveau gurile ameninţătoare ale tunurilor, înaintea corturilor stăteau 
rândurile strânse ale ienicerilor; pe umerii unora sclipeau, mai rar şi oţelele 
archebuzelor. In afara şanţurilor, de trei ipărţi, mişunau asapii - pedestrimea 
neregulată. 

înspre râul Sitnica, în aripa dreaptă a armatei turceşti, mulţimea feţelor 
arămii şi a căutăturilor negre, crunte, trădau războinicile triburi din Anatolia, 
comandate de noul lor beglerbeg, albanez de neam, Skuras-paşa (Sguro). In 
linia a doua - spahii, în faţă • -• asapi şi achiogiil. E un lucru neobişnuit şi 
totuşi adevărat: în această luptă, deşi se desfăşura în Europa, turcii puseseră 
la aripa dreaptă trupele din Asia. 

în cealaltă parte, trupele din Rumelia, aşezate în acelaşi fel ca şi aripa 
dreaptă, împinse mai aproape de frontul maghiar, stăteau gata' să dea primul 
atac sub conducerea marelui vizir Halii. 

Lucirile zilei se imai luptau cu umbrele nopţii când se dădeau ultimele 
porunci, din amândouă părţile. Io an de Hunedoara vorbi trupelor sale, 
amintindu-le de înfrângerea de la Vama şi de moartea regelui şi cerându-le să 
răzbune aceste fapte. Le arătă că fără o victorie orice retragere e cu 
neputinţă. „Dacă învingem, încheie dânsul, vom câştiga patriei pentru 
totdeauna o viaţă bună şi sigură, iar nouă un nume nemuritor. De suntem 
înfrânţi, vom muri cu glorie şi viaţă veşnică ne aşteaptă în cealaltă lume..." 

în mijlocul taberei lui, sultanul, întors cu faţa spre Mecca, descăleca, 
lipindu-şi o vreme faţa de pământ; îşi ridică aipoi mâinile spre cer şi imploră 
cu glas tare ajutorul lui Allah: „Stăpâne atotputernic! Nu nimici în faţa 
necredincioşilor, pentru mulţimea: păcatelor mele, pe aceşti credincioşi 
slujitori ai tăi, ci ajută-i şi dă-le lor victoria...!" 



Comandanţii se împrăştiară apoi pe la steagurile lor. Era pe la orele 8-9 
dimineaţa. Izbucniră trâmbiTrupe neregulate, călări. 

Ţele şi zgomotele tobelor. Armatele prinseră a se mişca încet, una către 
alta. Din primele rânduri se desprindeau, ici şi colo, grupuri mici pe cai repezi, 
se învălmăşeau câteva clipe în ciocniri scurte şi se întorceau în linii, cu 
primele picături purpurii pe haine. In urmă-le, rămânea, zăcând, pata albă a 
vreunui turc ori licărul cenuşiu al unei platoşe doborâte. Câte un cal fără frâu 
galopa înnebunit în largul câmpului, între cele două ziduri mişcătoare. 

Privirile se aţintiră scurtă vreme asupra unui punct de pe oîmpul de 
bătaie, unde se petrecea un fapt destul de obişnuit în luptele de-atunci. Un 
luptător din armata maghiară ieşise din rânduri şi provocase la luptă pe 
oricine din armata turcească. Se înfăţişă aproape îndată fiul unui agă de 
ieniceri din Anato-lia. Cei doi se ciocniră cu furie, lăncile li se rupseră cu 
trosnet, iar ungurul se rostogoli în ţărână cu cal cu tot. Turcul însă, care-şi 
rupsese şi el armele şi chingile în groaznica izbitură, abia se mai ţinea în şa, 
astfel că nu-şi mai putu ataca adversarul căzut, ci se întoarse în tabără, unde 
sultanul porunci pe loc să fie răsplătit cu daruri bogate. 

Armatele se apropiaseră mult unele de altele. Cavaleria începu să 
galopeze. Turcii dădură primul atac cu aripa lor stângă, a trupelor din 
Rumelia. In faţa primei izbituri, linia întâia a aripii drepte maghiare, formată 
din călărime uşoară, se retrase fără a-şi împrăştia rândurile, lăsând loc 
cavaleriei grele. Aceasta intră, la rândul ei, în luptă şi o bătălie furioasă se 
încinse în toată partea răsăriteană a câmpiei. Lupta se angaja şi pe aripa 
dinspre Sitnica, având cam aceeaşi desfăşurare, loan de Hunedoara îşi slăbi 
în-trucâtva centrul, trimiţând trupe în ajutorul flancurilor. O parte din 
cavaleria grea, pe care o îndreptă spre aripa de răsărit, o comanda chiar el. 

Observând manevra guvernatorului, Murad II îşi aruncă prima linie 
asupra centrului armatei maghiare; asapii reuşiră să pătrundă în adâncime, 
dar focul puternic al tunurilor şi armelor din căruţele de tabără îi opri, iar 
infanteria imaginară, contraatacând, îi respinse pe locurile de unde 
plecaseră. 

Şi în partea de apus a frontului erau ţinuţi turcii în loc. La aripa dreaptă, 
unde era centrul de greutate al bătăliei din acea zi, loan de Hunedoara decise 
lupta în favoarea sa. Turcii începură a se retrage spre tabăra lor. Cavaleria 
maghiară îi urmări până pe malul unui pârău, Brnjica, unde se opri spre a-şi 
adăpa caii. Seara se lăsa încet peste câmpul de bătaie. Amândouă ostile se 
retraseră în tabere. 

în lagărul creştin domnea părerea că ziua aceea înseninase o victorie. 
Turcii fuseseră respinşi cu pierderi grele; se vorbea de 10-15.000 leşuri 
îmbrăcate în alb, care ar fi răimas pe câmpul de luptă. Se credea, amintindu- 
se de luptele anterioare, că a doua zi turcii se vor retrage fără a mai lupta. 
Niciodată, în ultimii ani, o bătălie nu ţinuse mai mult decât o zi. 

Adevărul era că turcii nu fuseseră încă nici pe departe atât de slăbiţi pe 
cât se credea. Ienicerii şi o parte din spahiii asiatici nici nu luaseră încă parte 
la luptă. De asemenea, nu se mişcaseră încă trupele auxiliare. Pierderi rqai 
mari suferise doar aripa stângă turcească. Aceasta se împrăştiase în parte 



prin munţii din împrejurimi, unde populaţia sârbă, alungată din sate, începu 
a hărţui grupurile izolate de turci fugari. 

Se aşternuse noaptea, dar nu urmă şi liniştea obişnuită. Asapii şi 
achingiii turci hărţuiră tabăra maghiară şi după lăsarea întunericului, loan de 
Hunedoara, în acea noapte de 18 spre 19 octombrie, ţinu sfat de război. Fu 
ascultat cuvântul pretendentului turc Daud Celebi, care propuse să se atace 
prin surprindere, chiar în timp de noapte, tabăra sultanului. El susţinu că 
turcii nu se vor aştepta la un asemenea atac şi că se oferea în felul acesta un 
mijloc hotărî-tor de a forţa victoria. Planul fu primit şi după miezul nopţii o 
parte din armată plecă la atac. Tabăra turcească era însă bine păzită, 
încercarea maghiară fu descoperită din vreme, se dete alarma. Ienicerii erau 
la posturiurma o încleştare oarbă, printre rarele p: l-pâiri ale focurilor. Ungurii 
fură respinşi. 

în zorii zilei de 19 octombrie, înainte de reînceperea luptei, sultanul 
retrase de pe aripa lui stingă cavaleria din Thessalia, pu «nând-o sub 
comanda lui Tu-rakhan, beglenbegul Rumeliei şi dându-i o misiune specială: 
de a învălui aripa stingă a armatei maghiare. Acest puternic detaşament 
înainta pe un drum ocolit, rămânând câtăva vreme departe de luptă. 

Turcii atacară în această zi cu trupele din Anato-lia, care suferiseră în 
ajun pierderi mult mai mici. Bătălia îşi avu deci centrul de greutate pe malul 
drept al Silnicei, tocmai în partea qpusă locului în care se desfăşurase lupta 
din ziua precedentă, loan de Hunedoara aflase ceva despre intenţiile turcilor, 
astfel că întărise peste noapte aripa, de apus şi o pusese sub comanda lui 
loan Szekely. 

Primul val al trupelor uşoare turceşti fu respins. Atacară atunci spahiii 
din Anatolia, asupra cărora se azvârli cavaleria grea a lui loan Szekely. In 
momentul acela sultanul dezlănţui, atacul pe tot frontul. Un timp sorţii părură 
a înclina de partea maghiară. A-vântul flancurilor turceşti se frânse, iar 
centrul maghiar, comandat de guvernator, pricinui o spărtură în rândurile 
ienicerilor, loan de Hunedoara concentra focul tunurilor asupra centrului 
turcesc şi trecu la atac, folosind infanteria şi tunurile mobile. Ienicerii 
rezistară fanatic în faţa taberei. Atacul maghiar începu a se măeina treptat. 
Apărură pe neaşteptate rezervele turceşti, trupele auxiliare conduse de Şi- 
nan beg, pe care sultanul le adusese la miazăzi de Lab. Deşi aceste trupe nu 
prezentau prea mare valoare, cel puţin prin numărul lor ele uşurară sarcina 
ienicerilor şi pricinuiră (pierderi în rândurile lui loan. Centrul maghiar începu 
retragerea, loan de Hunedoara trecu prin primejdie de moarte: căzu de pe cal 
şi fu scăpat de un hunedorean de-al său, cu numele Todor, care îi împrumută 
calul. Mai târziu guvernatorul îl va dărui cu moşii pentru această faptă. 

CAMPANIA DIN 14-48 » Drumul lui loan de Hunedoara 

— Drumul corpului eupediţwnar muntean. 

Aripa dreaptă lupta din greu, astfel că Benedict Lo-sonczy, care o 
comanda, nu putu trimite nici un ajutor centrului. La aripa stingă se 
produsese deja dezastrul. Trupele lui Turakhan beglerbeg apărură în spatele 
frontului maghiar. Prinsă între două focuri, armata voievodului Dan ifu 
măcelărită şi constrânsă să capituleze, loan Szekely căzu. Restul se împrăşti- 



ară. In acea parte bătălia era pierdută, cu urmări ho-tărâtoare pentru întreg 
eîimipu'l de luptă. Frânturile armatei maghiare se închiseră înăuntrul 
întăriturii formate de căruţe. In noaptea spre 20 octombrie turcii continuară a 
ataca tabăra, sub ochii sultanului, care stătu treaz toată vremea, în mijlocul 
ienicerilor. 

O scurtă privire prin lagărul său îl convinse pe loan de Hunedoara de 
realitatea înfrângerii. Pierduse vreo 17.000 de oameni. Căzuseră în luptă: 
loan Szekely, banul Slavoniei, Franko de Talovae, banul croat, marele uşier 
Emeric Marczalâ, Benedict Loson-czy, care comandase aripa dreaptă, Ştefan 
Bânffy, Gheorgihe Csâky, corniţele Sătmarului, legatul papal Bartolomeu, 
episcop de Corona; zăcea greu rănit Emeric Pelsoczi Bebek, voievodul 
Transilvaniei. 

Singurul lucru ce-l mai putea face era să salveze, înainte de ivirea 
zorilor, /măcar o parte din armată. Pe la orele 3-4 dimineaţa un detaşament 
condus de Mihail Szilâgyi simula o falsă ieşire, atrăgând asu-pra-i atenţia 
turcilor. Prin alt loc se strecură din tabără loan de Hunedoara cu o parte a 
oastei, ocoli rândurile turceşti şi fugi către Serbia. In dimineaţa de 20 
octombrie, turcii luară tabăra cu asalt, cucerind-o în câteva ore. Găsiră acolo 
mai miult pedestraşi şi trupe auxiliare, printre care şi căruţaşi români. Pe 
mulţi îi uciseră, în furia primelor clipe, restul fură duşi în robie. Printre ei era 
şi Mihail Szilâgyi, cumnatul guvernatorului, care-i acoperise retragerea. 

Tragedia se sfârşise. Peste câmpia adumbrită de fumul focurilor de 
tabără şi al pulberei, rămăseseră turcii stăpâni. Din adâncul morimântului său 
de piatră. Murad I şi-ar fi putut vedea fluturând steagurile semilunei, în semn 
că-i răzbunaseră pentru a doua oară moartea... 

Armata maghiară fugea, risipită. Mai norocoşi fură aceia care scăpaseră 
spre miazăzi. La vreo două zile de drum, cam pe la localitatea Dulja de astăzi, 
seîn-tâlniră cu armata lui Scanderbeg. La ştirea dezastrului, aceasta se 
întoarse în Albania. 

Alţii ajunseră, istoviţi, tocmai la Raguza, de unde, mai întremându-se, 
fură trimişi spre Ungaria. Cei făcuţi prizonieri de turci îşi trăiră odiseea lor. 
Unii reuşiră să fugă pe drum, refugiindu-se la Constantino-pol. De aci, pe o 
corabie veneţiană, călătoriră spre porturile Dalmaţiei. Un nobil a reuşit să 
scape din captivitate tocmai de la Brussa, din Asia Mică, unde fusese dusPe 
Mihail Szilâgyi sultanul l-a eliberat nu după multă vreme. 

Pe unde era loan de Hunedoara în timpul acesta? Tradiţia populară 
sârbă spune că, însoţit de 12 oameni, ar fi fugit către miazănoapte, prin valea 
râului Ibar, în care se varsă Sitnica. După o zi, ar fi sosit la cetatea Zvecan, 
unde s-ar fi odihnit şi de unde ar fi continuat drumul singur, pentru a nu 
atrage asu-pră-i atenţia vreunui duşţman. La un moment dat trecu prin 
pericolul de a fi prins de un detaşament turcesc. După vreo trei zile, la 24 
octombrie, întâlni un păstor sârb. Zdrobit de foame, îi ceru ceva de mâncare. 
Păstorul îl pofti în coliba-i săracă şi-i dădu pâine, ceapă şi apă. Deseori, mai 
târziu, loan şi-a adus aminte că niciodată vreo mâncare nu i s-a părut mai 
gustoasă ca aceea. Păstorul l-a călăuzit spre Semendria, pe unde 
guvernatorul voia să treacă Dunărea pentru a ajunge la Timişoara. 



Infăţişându-se lui Brancovici, acesta îl prinse şi îl închise. Despotul voia 
probabil să înlăture în ochii turcilor ultimele bănuieli de complicitate cu 
Ungaria. Era însă mai cu seamă supărat pe loan pentru faptul că i se 
confiscaseră moşiile ce le avea în Ungaria, deţinute acum de guvernator. 
Brancovici era în legături ou clica marilor feudali maghiari, duşmanii lui loan 
de Hunedoara şi voia să-i ajute pe aceştia, scă-pând Ungaria de un 
„tulburător". 

în Ungaria s-a aflat despre înfrângere după vreo două-trei săptămâni, 
fără a se şti nimic despre soarta lui loan. Vladislav, domnul Ţării Româneşti, 
aflase încă la 28 octombrie, de la turcii din Nicopol, teribilul adevăr. La 17. 
Noiembrie se ştia la Buda şi despre faptul că guvernatorul a scăpat şi se află 
la Semen-dria, unde ar fi „tratat cu cinste" de Brancoyici. Au-zindu-se însă că, 
în fapt, despotul îl ţine închis, Nico-lae Ujlaki, locţiitorul guvernatorului, 
convocă sfatul ţării, la Seghedin, pentru ziua de 6 decembrie şi înainta' lui 
Braocovici un protest energic, cerând neîntâr-ziata punere în libertate a lui 
loan. Despotul fu silit să cedeze, mai ales că împotriva gestului său se 
ridicase partida feudalilor sârbi de orientare duşmănoasă turcilor, în frunte cu 
Gheorghe Mamavic. 

Puse însă anumite condiţii şi trebuiră să-i promită îndeplinirea lor: 
restituirea moşiilor din Ungaria, împăcarea lui loan cu familia Cillei şi logodna 
fiului mai mic al guvernatorului, Matei, cu fiica lui Ulrich Cillei, Elisabeta, care 
era nepoata lui Brancovici, lăsarea drept chezaş la Semeodria a fiului mai 
mare, Ladislau de Hunedoara, loan n-a îndeplinit, după întoarcere, decât 
ultima condiţie. Pentru celelalte primi dezlegare din partea papei, întrucât îşi 
dăduse cuvân-tul în împrejurări în care voinţa lui nu fusese liberă să aleagă. 

La 24 decembrie 1448, loan de Hunedoara ajunse la Seghedin, unde 
sfatul ţării îl întâmpină, arătându-i toată încrederea, fără un cuvânt despre 
dezastrul suferit. 

Era atitudinea unui grup restrâns de nobili, legaţi de partida şi de 
politica guvernatorului. înfrângerea nu întârzie însă a-rv arăta dăunătoarele 
sale urmări. Marii feudali semănau neîncredere în el, socoteau venită clipa 
spre a-i submina prestigiul şi a-i lua din mână puterea pe care o folosea cu 
asprime împotriva nelegiuirilor lor. Se deschide o nouă perioadă a crizei 
interne din Ungaria, a luptelor dintre puterea centrală şi cea a feudalilor. De 
astădată loan de Hunedoara, fără a fi cu totul înfrânt, nu va mai avea sprijinul 
trebuitor pentru a ieşi victorios. O bună parte din roadele politicii sale interne 
se vor pierde. 

în istoria luptelor cu turcii, înfrângerea de la Cârn-pia Mierlei, din 1448, 
însemnează sfârşitul fazei ofensive, fază în care loan de Hunedoara se 
purtase cu atâta curaj şi măiestrie. 

Se va întări însă cu atât mai mult voinţa popoarelor de a-şi apăra 
hotarele şi libertatea primejduită în propria lor ţară. Cu toate înfrângerile, 
greutăţile, decepţiile îndurate în anii ce vor urma, loan de Hunedoara nu va 
părăsi scena istoriei până când nu va da şi în această privinţă, o pildă 
urmaşilor de felul în care energia şi priceperea unui om pot sluji marilor şi 
dreptelor ţeluri ale poporului său. 



FRĂMÂNTĂRI Şl DEZILUZII. 

Inârângerea de pe Câmpia Mierlei însemnează începutul slăbirii puterii 
lui loan de Hunedoara. Oligarhia feudală îşi ridică iarăşi capul. Partida 
guvernatorului, politica sa primiseră o lovitură gravă. Armata pe care se 
muncise s-o înjghebeze în vreme de doi ani îi fusese zdrobită. Mulţi dintre cei 
mai de seamă aderenţi ai săi erau morţi sau captivi. Nobilimea provincială 
devine tot mai şovăitoare, se teme să mai mizeze numai pe cartea, până 
atunci aşa de norocoasă, a lui loan. Oraşele îi rămân credincioase, dar ele nu 
reprezentau forţa necesară pentru a-i asigura stabilitatea regimului. 

Drept urmare a acestor stări de lucruri, loan de Hunedoara nu mai 
poate păşi cu aceeaşi energie împotriva ligilor feudale, e constrâns la o 
politică de concesii, de defensivă, menită doar să menţină, în măsura 
posibilului, ceea ceînfăptuise între 1446-48. 

Anii de după 1448 dezvăluie o latură până aci mai puţin vădită a 
calităţilor lui: iscusinţa de om politic. In vremea ascensiunii sale se ştiuse 
arăta hotărât, mergând drept pe drumul ales, necruţător cu duşmanii. Acum, 
când împrejurările nu-i mai permiteau, el nu-şi va pierde din vedere scopurile, 
dar va fi în stare să-şi schimbe metodele de luptă. Scopul său era întărirea 
puterii centrale şi înfrân-gerea marilor feudali, care, aliindu-se între ei, 
tindeau să submineze autoritatea centrală. El luptase până acum împotriva 
acestor „ligi" ale magnaţilor. De aci înainte, văzând că nu mai are forţe 
suficiente pentru a lupta deschis împotriva baronilor, adoptă tactica de a se 
uni cu unii din ei împotriva altora, intră el însuşi într-o anumită ligă. Aceasta 
nu înseamnă o renunţare la întărirea puterii centrale, ci doar un nou mijloc, 
folosit spre a o susţine. 

în primele luni ale anului 1449 se observă întărirea grupului sau ligii de 
baroni conduse de familiile Cillei, Garai şi Brancovici. Cel din urmă îşi 
reprimeşte o parte a moşiilor din Ungaria. Palatinul Garai, sub diferite 
pretexte, judecă pe unii nobili care luptaseră împotriva lui Friedrich III. îşi 
afirma astfel din nou sentimentele sale filo-hab-sburgice. Moartea lui loan 
Szekely şi a lui Franko de Talovac dă iarăşi putinţa întăririi familiei Cillei în 
Slavonia şi în Croaţia. Singură Transilvania ră-măne puternic supusă influenţei 
guvernatorului, cu toate că nu lipsesc nici în aceste părţi cazuri de întărire a 
unor nobili, ca de pildă familia Roz-gonyi. 

Se semnalează din nou certuri şi lupte ale marilor feudali pentru 
stăpânirea unor moşii şi cetăţi. Chiar un prieten aşa de apropiat al lui loan de 
Hunedoara, cum fusese loan de Zredna, pare a-şi fi pierdut deplina încredere 
în el şi îl aflăm intrat într-o alianţă, 'ân mai 1449, cu magnatul Albert 
Losonczi. 

La începutul lui iunie, guvernatorul convoacă dieta, încercând, prin 
intermediul hotărârilor ei, să combată tendinţele de nesupunere, de anarhie 
chiar, ', ce reîncepeau în Ungaria. Nu se ştie precis ce anume s-a hotărât în 
acea dietă, dar din mersul evenimentelor următoare se poate trage 
încheierea 

1 că nobilimea de rangul al doilea: nu l-a sprijinit pe loan în măsură 
îndestulătoare. 



In special în problema ţelului său principal, acela al continuării 
războiului cu turcii, dieta s-a arătat rezervată. Nu i-a acordat învoirea 
necesară, decât cu condiţia primirii unui ajutor din străinătate; perspectivele 
pentru o nouă campanie erau mai reduse decât oricând. 

Poziţia guvernatorului slăbise însă şi pe tărâmul politicii externe. In 
Moldova, protejatul său, Petru II, fusese înlăturat de partida filo-polonă a lui 
Alexăndrel-Vodă. O perioadă de confuze lupte boiereşti vor îndepărta 
nădejdile lui loan de a face şi din această ţară baza răsăriteană a frontului de 
apărare contra Imperiului otoman. 

Iniţiativa măsurilor de politică externă, chiar şi în raporturile cu turcii, 
alunecă în mâinile marilor baroni. Garai şi Ujlaki încredinţează lui Branco-vici 
mijlocirea păcii cu sultanul. Şi în ce condiţii!... loan de Hunedoara n-ar fi 
acceptat niciodată o asemenea bază de discuţii dacă nu şi-ar fi dat seama de 
clătinarea regimului său intern. Marii nobili renunţau la ideea oricărei acţiuni 
ofensive, acceptau vasalitatea ţărilor vecine faţă de turci. S-ar putea ca încă 
de pe acum să fi intervenit ca mediator şi Vladislav II, domnul Ţării 
Româneşti. Condiţiile pe care despotul sârb era autorizat să le ofere turcilor 
erau cam următoarele: Ţara Româ-nească să plătească jumătate tributul, la 
fel şi Serbia. Turcii să nu împiedice pe locuitorii acestor ţări de a veni în 
Ungaria, pentru afacerile lor. Negustorii din Imperiul otoman să poată veni cu 
mărfurile lor numai până la Severin, Kubin, Caransebeş. La fel se vor stabili şi 
locurile până unde vor putea merge negustorii creştini în Turcia. Pricinile ce 
se vor iviprivind asemenea negustori, vor fi cercetate de judecători din 
amândouă. Părţile. 

Dacă turcii n-ar fi primit aceste condiţii, Bra'n-covici putea să ofere 
chiar şi. pe acelea, mult mai grele, ale păcii încheiate de Sigismund de 
Luxemburg în 142a, care prevedea plata întregului hara-ciu din partea Ţării 
Româneşti, a Serbiei şi a Bosniei. 

La o pace nu s-a ajuns deocamdată; cel mult la un armistiţiu, mai mult 
tacit. Tratative se duceau, în orice caz, probabil acesta fiind motivul pentru 
care în anii 1449-50 constatăm o relativă linişte pe frontul turcesc. 

Papa însuşi îl sfătuieşte pe loan de Hunedoara să se mulţumească de- 
acum înainte cu apărarea la hotare. Guvernatorul îi răspunse la 24 iunie, ară- 
tându-i că el n-a urmărit, nici prin campaniile anterioare, altceva decât 
apărarea hotarelor, esigura-rea liniştii şi a unei păci durabile, prin împingerea 
cât mai departe a duşmanului ameninţător. „A ră-măne acum înăuntrul 
regatului... 

— Ce altceva ar putea însemna, decât ca pe duşmanul şi aşa destul de 
apropiat, să ni-l aducem şi mai aproape?" 1 

loan nu accepta, după cum se vede, nici în luptele cu turcii să renunţe 
definitiv la linia pe care o adoptase până aci. Tot numai împrejurările îl vor fi 
determinat şi pe acest plan, să primească o încetare momentană a 
preparativelor şi a ostilităţilor. 

Mari greutăţi interne îi îndreaptă atenţia înspre alte părţi, lăsând 
tratativele cu Poarta otomană să se desfăşoare de la sine. Apărea veşnica 
duşmănie cu habsburgii şi cujiskra. Armistiţiile încheiate anterior expiraseră 



ori fuseseră încălcate. De la sfâr-şitul lui iulie şi până în decembrie 1449, loan 
e în lupte cu Jiskra, prin Slovacia. Trebuie să renunţe la asediul cetăţii 
Kjemnitz, însemnat centru minier, dar nu şi la luptă. Abia prin martie 1450 
încheie cu Jiskra un armistiţiu, în a cărui durabilitate, în-văţând din 
evenimentele trecute, nu credea nimeni. 

Ciocniri cu Cillei au loc la hotarul apusean al Ungariei, până prin august 
1450. Pentru a împiedica o acţiune unitară a armatei lui Jiskra şi a celei a 
habsburgilor împotriva sa, loan de Hunedoara îşi întăreşte legăturile cu oraşul 
Pojon şi veghează el 

1 Schwandtner, lucrarea citată, II, p. 62. 

H - loan de Hunedoara însuşi la fortificarea lui. Era o pană înfiptă între 
Austria şi Slovacia. 

Tot pentru a-l izola pe Jiskra şi a nu lăsa ca acesta să fie sprijinit, în mod 
organizat, de trupele marilor feudali din Ungaria, guvernatorul intră în 
tratative cu o parte din aceştia. Sprijină îndeosebi pe nobilii din teritoriile 
recent smulse lui Jiskra,. Pentru a-l îndepărta de conducătorul ceh. Sub 
pretextul unui plan comun de readucere în ţară a regelui Ladislau Postumul, 
guvernatorul formează o ligă cu Nicolae Ujlaki, cu Ladislau Garai şi cu marele 
vistier loan Perenyi. 

E o luptă încordată aceasta, în care caută, prin forţă, unde putea, prin 
tact diplomatic în alte cazuri - din nefericire tot mai dese - să înfrâneze valul 
crescând al anarhiei, alimentat continuu cu sprijin din afară. 

Dobândi în vremea aceasta şi unele succese. Reuşeşte să-i convingă pe 
baronii din sfatul ţării să adopte o atitudine energică faţă de necredinţa pe- 
care Brancovici o arătase în 1448. In martie 1450 e confirmată confiscarea 
moşiilor acestuia din Ungaria. Intimidat, despotul se împacă cu loan, înapo- 
indu-i-l pe Ladislau, fiul său, rămas ostatic la Se-mendria. 

în Moldova ajunge la cârmă un domn prieten Ungariei: Bogdan al ll-lea, 
tatăl lui Ştefan cel Mare. Cu acesta, loan de Hunedoara încheie la 11 
februarie 1450 un tratat de alianţă, prin care domnul Moldovei se obligă să 
nu încerce a relua Chilia decât cu voia guvernatorului. Se subînţelegea un 
eventual concurs militar al Moldovei împotriva turcilor, la Dunărea de jos. Se 
prevede pentru loan de Hunedoara dreptul de a primi, la nevoie, un azil 
prietenesc în Moldova, ceea ce dovedeşte că la acea dată era destul de 
îngrijorat în privinţa deznodă-măntului final al luptelor pe care le purta cu 
oligarhia feudală maghiară. 

încheie, în sfârşit şi mult amânata pace cu Frie-drich III de Habsburg. Nu 
era aşa cum ar fi dorit-o, ci un compromis, la care a fost silit; el urmărea prin 
aceasta să-l oblige pe împărat să nu mai acorde ajutor ligilor nobiliare din 
Ungaria. Guvernatorul lăsa în mâinile habsburgilor cetăţile de pe graniţă, 
printre care Şopron şi obţinea în schimb un lucru care i-ar fi putut aduce 
foloase: împăratul se îndatora ca, atunci când va renunţa la dreptul de tutelă 
asupra lui Ladislau Postumul şi va accepta să-l redeie Ungariei ca rege, să se 
consfătuiască mai întâi cu loan de Hunedoara. Tânărul suveran ar fi ajuns 
astfel sub influenţa guvernatorului şi nu sub aceea a lui Cillei sau sub a 



restului clicii marilor baroni. In ansamblu însă, pacea rămâne o gravă, 
concesie făcută lui Friedrich. 

După încheierea vechiului diferend cu împăratul, survenită în octombrie 

1450, duşmanul cel mai direct şi mai agresiv rămânea Jiskra. Spre a-l izola 
definitiv, loan de Hunedoara încheie pace şi cu liga Cillei-Brancovici în august 

1451. îşi înnoieşte promisiunea de a căsători pe viitorul Matei Corvin cu 
Elisabeta Cillei. Ulrich Cillei e întărit |Ş demnitatea de ban al Slavoniei. 
Ladislau Garai primeşte cetăţi şi anumite drepturi de stăpânire prin Dalmaţia. 

înfăptuind împăcarea aceasta, tot ca o soluţie de moment, încercă din 
nou aducerea în supunere a lui Jiskra. Porni în campanie împotriva lui la 10 
august 1451, întovărăşit de câţiva nobili. Avertiză din timp conducerea 
oraşelor din Slovacia să nu ţină partea lui Jiskra. Oraşele erau însă favorabile 
acestuia. II trădează şi o parte din nobilii care-l însoţeau, astfel că 
guvernatorul, prin septembrie, trebui să se retragă din Slovacia şi abia îl putu 
respinge pe Jiskra, ce înaintase până la Agria (Eger), în Ungaria. Trebui deci 
să se mulţumească cu o nouă pace de compromis. 

Lupta nereuşită împotriva Slovaciei, ţinut bogat în localităţi miniere şi 
de mare însemnătate pentru regatul maghiar, arată că baronii se temeau de 
noi victorii care ar fi consolidat din nou poziţia lui loan de Hunedoara, fiind 
gata să-l trădeze, pentru a-l menţine în situaţia dificilă ce i se crease după 
înfrângerea de pe Câmpia Mierlei. 

Insuccesele împotriva lui Jiskra se repetau însă de mult. Nici în vremea 
când loan era în culmea puterii sale nu reuşise a-l reduce la tăcere pe acest 
duşman. Cum se explică faptul că acela ce obţinuse strălucite victorii şi 
asupra turcilor şi asupra unor armate reunite ale baronilor eşua cu 
regularitate în întâlnirile cu Jiskra? Numai trădarea unor feudali, care 
survenise acum, sau sprijinul venit de la habsburgi, nu constituie o explicaţie 
valabilă pentru întreg deceniul de lupte ce avusese loc la hotarele Slovaciei. 

Mai trebuie să ţinem seama şi de problema, încă nestudiată îndeajuns, 
a politicii lui Jiskra în Slovacia, a raporturilor de clasă din aceste părţi, a 
intereselor ce legau păturile sociale de aci de turbulentul împuternicit 
imperial. E cert că oraşele miniere au salutat în Jiskra, chiar de la începutul 
stă-pânirii salş, pe omul care întrupa ceva din idealurile social-politice ale 
husiţilor. Aceste oraşe îi ră-măn în general credincioase... Din punctul de 
vedere al regimului feudal maghiar, al centralizării statului, pe care o 
urmărea partida lui loan, al luptei cu toate forţele în contra turcilor, prezenţa 
lui Jiskra în Slovacia şi nesupunerea acestui ţinut faţă de Ungaria era evident 
dăunătoare. Populaţia de aici însă prefera această stare de lucruri, întrucât 
stăpânirea lui Jiskra pare a fi fost oarecum mai favorabilă intereselor 
orăşenimii, lucrătorilor minieri şi maselor populare în genere, decât dominaţia 
deplină a feudalilor maghiari, în orice formă politică s-ar fi înfăţişat ea. 
Această bază socială mai largă a guvernării sale explică rezistenţa 
îndelungată pe care Jiskra a putut-o opune Ungariei. 

în anii 1449-51 loan de Hunedoara nu mai fusese, prin urmare, sprijinit 
îndeajuns de păturile sociale pe care se bizuise până aci, pentru a putea 
Teinstaura o puternică autoritate centrală. In deosebi nobilimea mijlocie şi 



mică era din ce în ce mai pasivă. Parte din ea se şi risipise prin bătălii, era 
obosită de atâtea sarcini militare, ba mai şi parvenise în slujbe înalte ori îşi 
rotunjise considerabil averile şi începea a se orienta înspre interesele marii 
nobilimi. 

Eforturile guvernatorului de a păstra legăturile strânse ale Ungariei cu 
ţările învecinate se dovedeau a păşi pe un teren din ce în ce mai şubred. Tn 
Moldova e ucis aliatul Bogdan II şi scaunul domnesc încape fie în mâinile lui 
Alexandrei, omul polonilor, fie în acelea laşe, gata să se întindă rugătoare 
către sultan, ale lui Petru Aron. 

Raporturile cu Brancovici rămâneau reci; în Bosnia se întăreşte curentul 
filo-turcesc; până şi mai îndepărtata, dar destul de fidela Raguză, face unele 
gesturi ce denotă o slăbire a încrederii în Ungaria. 

Cu Imperiul otoman fusese nevoit să păşească <la o normalizare 
provizorie a relaţiilor. Ca urmare a tratativelor îndelungate, mijlocite de 
Brancovici şi întrucâtva de Vladislav II, domnul Ţării Româneşti, se ajunge la 
20 noiembrie 1451 la încheierea unui. Armistiţiu, care este confirmat în 
primele luni ale anului* 1452 prin pacea de la Adrianopol, prevăzută pentru 
trei ani. 

Condiţiile ei nu erau prea favorabile Ungariei. Situaţia din Balcani 
rămânea, în cel mai bun caz. 

— Asemănătoare cu aceea pe care o găsise loan, în momentul în care 
începuse marile sale campanii. 

Turcii promiteau Ungariei, Serbiei şi Raguzei linişte pe trei ani. Ţara 
Românească intra sub o dublă atârnare, exprimată prin tribut şi slujbe 
militare faţă de turci şi prin respectarea vechilor raporturi de vasalitate faţă 
de Ungaria. Tributul obişnuit rămânea în vigoare pentru Serbia şi Bosnia. Cele 
două părţi, Turcia şi Ungaria, îşi făgăduiau reciproc să nu ridice noi fortificaţii 
de-a lungul graniţei, adică în primul rând pe ambele maluri ale Dunării. 

Era, precum se vede, prin caracterul punctelor sale, mai mult un 
armistiţiu, căruia le-a plăcut să-i spună pace şi prin care se îndepărtau 
speranţele de eliberare ale popoarelor din sudul Dunării, recunoscându-se 
oarecum, în această privinţă, nereuşita eroicelor sforţări, de ani de zile, 
conduse de loan de Hunedoara. Nu însemna însă o înfrângere. La rândul său 
şi sultanul era ţintuit pe vechile poziţii. Tratatul îl întărise Mohammed II, căci 
tatăl său, bătrânul Murad II, murise în 1451. 

Evenimentele din aceşti ani îl hotărâră pe loan de Hunedoara să facă o 
nouă încercare de a restabili în Ungaria liniştea internă, prin readucerea pe 
tron a lui Ladislau Postumul. El vedea, cu siguranţă, pericolul ca tânărul rege 
să cadă sub influenţa baronilor. înţelegea foarte bine că prerogativele sale de 
guvernator ar fi încetat şi că pierderea pârghiei puterii prezenta serioase 
riscuri pentru partida sa. In schimb, întrevedea şi anumite avantaje. 
Nădăjduia ca restabilirea unei stări de lucruri legale, normale, să ia baronilor 
pretextul şi posibilitatea de a mai stârni tulburări. Credea chiar că gestul său 
l-ar putea duce la o împăcare mai durabilă cu magnaţii. 

Urmărea mai ales un scop: readucerea Slovaciei sub dominaţia directă 
a coroanei maghiare, ceea ce ar fi sporit considerabil veniturile statului şi ar 



fi consolidat unitatea lui. Jiskra pusese stăpânire pe Slovacia din încredinţarea 
fostei regine Elisabeta, mama lui Ladislau Postumul, sub motivul protejării 
drepturilor acestuia pe timpul cât tronul maghiar era ocupat de Vladislav I, un 
„uzurpator" din punctul de vedere al partidei Elisabetei. Acum, prin reintrarea 
deplină a lui Ladislau Postumul în drepPiatra de pe mormântul lui loan de 
Hunedoara turile sale regale, misiunea lui Jiskra în Slovacia şi-ar fi pierdut 
orice justificare. 

încă un motiv îl mai împingea pe guvernator să reaşeze în fruntea 
Ungariei pe rege. Acesta, prin legăturile sale dinastice, nu era numai rege al 
Ungariei, ci avea drepturi şi asupra tronurilor Cehiei şi Austriei, loan de 
Hunedoara întrevedea, prin urmare, viitoarea constituire a unei uniuni 
dinastice între aceste state, care le-ar fi concentrat forţele şi ar fi reprezentat 
o bază mai largă pentru reluarea luptelor cu turcii. Acum, când vedea că în 
forţele sociale interne ale Ungariei şi în rândul clasei feudale din ţările vecine, 
în miazăzi şi răsărit, nu găsise un sprijin de ajuns de trainic pentru a desă- 
vârşi el însuşi opera de centralizare politică începută în anii 1446-48, loan de 
Hunedoara recurgea la alte metode, la o tactică diferită, dar care, în intenţia 
sa, trebuia să ducă la aceleaşi mari scopuri: asigurarea liniştii interne şi a 
apărării ho-farelor. 

Planul lui loan de Hunedoara era favorizat de data aceasta de greutăţile 
interne pe care trebuia să le înfrunte Friedrich III; acestea îl vor face pe 
împărat mai dispus să trateze în privinţa renunţării la tutela asupra lui 
Ladislau Postumul. In Austria se iviseră nemulţumiri împotriva împăratului, 
care merseră până la o revoltă, în 1451, când Friedrich pleca în Italia, pentru 
cea din urmă încoronare pe care suveranii germani au săvârşit-o la Roma. 

în februarie 1452, dieta maghiară a hotărât să înceapă iarăşi demersuri 
la Viena. O solie numeroasă plecă în Austria, la începutul lui martie, in-trând 
în legătură cu Ulrich Cillei. 

împăratul refuză şi acum rezolvarea cererii de a-l înapoia pe copilul- 
rege. Se agită însă din nou împotriva sa marii nobili din Austria şi Cehia. 
Ungaria e pe punctul de a lua armele, iarîn conflictul ce se anunţa inevitabil 
Friedrich nu obţine nici o promisiune de ajutor din partea principilor 
imperiului. împrejurările acestea îl siliră să cedeze şi, la începutul lui 
septembrie 1452, încredinţa pe La-dislau Postumul protecţiei lui Ulrich Cillei. 
împăratul uita astfel de convenţia din octombrie 1450, prin care se îndatora 
să-l consulte pe loan de Hunedoara înainte de a renunţa la drepturile sale de 
tutelă. Regalitatea se instaura din nou în Ungaria, însă ca un instrument al 
puterii marilor feudali, în frunte cu familia Cillei. 

în decembrie 1452, loan de Hunedoara merse la Viena, unde se găsea 
regele şi demisiona din funcţia de guvernator. Primi în schimb titlul de căpitan 
suprem al Ungariei şi comite perpetuu al Bistriţei. Clica feudală, pripăşită deja 
în jurul regelui, constituindu-i curtea acestuia şi sugerându-i primele acte ale 
domniei, nu îndrăznea încă să-şi dea pe faţă planurile de a-l doborî pe loan. II 
menajează deocamdată, acordându-i aceste titluri şi numindu-i pe fiul mai 
vârstnic, Ladislau, în slujba de ban al Dalmaţiei şi Croaţiei, demnitate pe care 
o împarte cu Cillei. loan de Zredna deveni cancelar al curţii regelui. In 



februarie 1453, o dietă întrunită la Pojon confirmă restaurarea puterii regale 
în Ungaria şi celelalte măsuri luate ca urmare a acestui fapt. In aparenţă, 
puterea lui loan de Hunedoara şi a partidei sale rămânea considerabilă, mai 
ales prin faptul că şi lui Jiskra îi fu retras mandatul în baza căruia stăpânea în 
Slovacia. 

în cursul anului 1453 ieşiră însă limpede la iveală planurile curţii de a-l 
înlătura pe loan din orice rol important în viaţa politică a ţării. Marii baroni 
acaparează toate demnităţile înalte, caută să-i slăbească poziţia ce o avea în 
Transilvania, alimentând unele nemulţumiri ale oraşelor săseşti. încearcă să-i 
întindă şi anumite curse, pentru a-l suprima. II învită la o consfătuire la Viena, 
la o dietă la Pojon. loan de Hunedoara, prevenit de planurile necurate ale 
curţii, nu merse. Acceptă o întrevedere personală cu Ulrich Cillei, la care 
amândoi se înfă|işară cu câte o puternică suită înarmată şi, neîncrezător în 
intenţiile ascunse ale ducelui, nu socoti suficiente asigurările pe care acesta i 
le dădu pentru o convorbire în cerc restrâns. Temându-se de un atentat, se 
întoarse fără a fi tratat nimic cu Cil-îei. In mod demonstrativ, tmarii nobili, 'ân 
frunte cu arhiepiscopul de Strigoniu, formează o nouă ligă, care îşi asumă în 
scris obligaţia de a apăra pe rege şi pe Ulrich Cillei împotriva oricui, de orice 
fel de acţiune duşmănoasă. 

Spre a-i mai îmbuna nemulţumirea şi a mai înlătura încordarea relaţiilor 
dintre partide, în numele regelui i se dădu lui loan un act prin care ii era 
întărită stăpânirea asupra tuturor moşiilor sale. 

Atitudinii duşmănoase şi manevrelor curţii faţă de loan de Hunedoara îi 
puse însă frâu, pentru un moment, un fapt care zgudui adânc întreaga lume: 
la 29 mai 1453 turcii cuceriră Constantinopolui. După ce încă din iarna 
1451-52 ei reluaseră ostilităţile împotriva bizantinilor, încercuind şi blocând 
capitala, în primăvara lui 1453 trecură direct la asediul ei, în ziua de 6 aprilie. 
De pe mare, flota turcească, alcătuită din 300 de corăbii mai mari şi mai mici, 
bloca oraşul, în vreme ce în lungul zidurilor se înşiruiră toate forţele de uscat 
ale sultanului Mohammed II. 

Tunurile turceşti traseră săptămâni de-a rândul asupra zidurilor. Printre 
ele, un tun uriaş, fabricat de un meşter cu numele Urban, de origină probabil 
maghiară. Acest tun îl trăgeau vreo treizeci de perechi de boi. Două sute de 
soldaţi îl păzeau, iar alţi trei sute cincizeci erau însărcinaţi numai cu 
construirea de poduri şi drumuri pentru transportarea lui. 

Bizanţul dispunea de foarte slabe resurse de apărare. Doar câteva 
corăbii şi cam 7.000 de soldaţi, în majoritate mercenari străini. Niciunul din 
statele europene nu răspunse deznădăjduitelor cereri de ajutor ale 
împăratului Constantin XII, în afară de Genova, care trimise vreo 700 de 
soldaţi. 

La 29 mai 1453, turcii, într-un asalt general, trecură zidurile şi după o 
luptă furioasă de câteva ore nimiciră ultimele rezistenţe întâlnite. Constantin 
XII muri, apărându-şi cu sabia în mână ultima rămăşiţă a strălucitului Imperiu 
bizantin de odinioară. 

Mohammed II îşi mută reşedinţa în noua lui cucerire. In Europa, uimirea 
şi consternarea pricinuită de vestea căderii Bizanţului fu urmată de o spaimă 



ce paraliza iniţiativa oricărei acţiuni. Se fac unele planuri de o nouă cruciadă 
pentru recucerirea Con-stantinopolului, dar înfăptuirea lor se dovedi iluzorie. 
Dimpotrivă, Veneţia nu pregetă să linguşească pe sultanul triumfător, 
încheind un nou tratat cu turcii, prin care urmărea să-şi asigure condiţii 
avantajoase de comerţ prin strâmtori şi posesiunea unor foste insule, 
bizantine din arhipelagul grecesc. 

La 1 august 1453 şi solii lui Brancovici se grăbeau să-l viziteze pe 
temutul învingător, în noua capitală, aducându-i tributul sporit. Ce impresie 
va fi deşteptat în sufletele acestor primi vizitatori aspectul 
Constantinopolului, la abia două luni de la prăbuşirea sa? Vor fi trecut printre 
vechile şi măreţele ziduri, purtând pretutindeni spărturile triste pricinuite de 
bombardele turceşti. In jurul lor se lucra, neîngrijit şi în grabă, la unele 
reparaţii, folosind pietrele prăbuşite. Cu strângere de inimă vor fi contemplat 
splendidele biserici prefăcute în moschei, stratul nemilos de var ce acoperea 
deja interiorul sfintei Sofia, sau mozaicurile minunate din biserica Hora... 
Pretutindeni forfotind dervişii, sol-dăţimea turcească. Palatul imperial, între 
zidurile căruia poate unii dintre soli mai văzuseră scenele desfăşurării 
fastuoase a ceremonialului curţii bizantine, era pustiu şi purta urmele 
groaznicului jaf la care fusese supus. In apropiere se lucra cu înfrigurare la 
construirea unui nou palat pentru Mohammed II. Pentru aceasta, meşterii 
dărâmau mai multe clădiri, îndeosebi biserici mai mici, luând piatra 
trebuincioasă. Alte biserici stăteau descoperite, deoarece fusese nevoie de 
acoperişul lor de plumb. 

Cucerirea Constantinopolului flutura iarăşi dinaintea popoarelor 
europene spectrul primejdiei otomane. Era limpede că turcii nu vor mai putea 
fi alungaţi din Europa; dimpotrivă, erau de aşteptat noi şi puternice atacuri 
din partea lor. Feudalii maghiari, cărora nu le convenea nici să-şi apere ţara, 
dar nici să şi-o piardă cu totul, încetează acţiunile lor făţişe împotriva lui loan 
de Hunedoara, dându-şi seaima că vor mai avea nevoie de el. In toamna 
anului 1453, Cillei începe a se retrage mai în umbră: influenţa lui la curte e 
mai scăzută. Lui loan îi este prelungită calitatea de căpitan suprem al 
regatului. La sfârşitul lunii octombrie el merge la Praga, unde participă la 
încoronarea lui Ladis-lau Postumul ca rege al Cehiei. Aci încheie o alianţă cu 
Gheorghe Podebrad, cel mai puternic şi mai influent dintre nobilii cehi, 
ducând totodată tratative şi cu reprezentanţii clasei dominante din Mo-ravia 
şi Austria, pentru un ajutor militar împotriva turcilor, pe care l-a şi obţinut în 
luptele ce le-a purtat în anul următor. Aci, la Praga, apar nişte trimişi ai paşei 
de Caramania, din Asia Mică, duşman al turcilor, oferind colaborarea 
împotriva inamicului >comun. In ianuarie 1454, loan de Hunedoara se 
întorsese în Ungaria şi luă parte la dezbaterile dietei de la Buda, care se 
ocupă de problema apărării împotriva turcilor. Hotărârile ei arată o nouă 
creştere a influenţei lui loan. Este numit comandant, pe timp de un an, al noii 
armate ce avea să se organizeze. Se iau măsuri de control asupra felului cum 
sunt întrebuinţate veniturile regale în scopuri militare. Prelaţii şi nobilii sunt 
obligaţi să-şi adune banderiile, fără a li se îngădui vreo răscumpărare în bani 



a neprezentării lor la oaste. Amenzi grele şi ameninţări cu confiscarea 
moşiilor erau măsurile luate pentru a garanta îndeplinirea acestei obligaţii. 

în afară de obişnuitele armate feudale, urmau a se mai aduna trupe şi 
printr-un fel de conscripţie generală - fără a se (ţine seama de nici un fel de 
scutire - prin care se reglementa obligaţia nobililor de a da câte patru călăreţi 
şi doi pedestraşi înarmaţi uşor de fiecare o sută de sesii iobăgeşti. Nu există 
dovezi că această ultimă parte a hotă rî-ri lor dietei s-ar fi şi aplicat. 

întinse proiecte de „cruciadă" se fac şi în dieta imperială, care se ţine în 
aprilie 1454 la Regens-burg. S-au risipit însă mai mult fraze răsunătoare, al 
căror ecou n-a răsunat de loc în practică. 

în Ungaria, loan de Hunedoara începu cu toată energia punerea în 
aplicare a hotărârilor dietei din ianuarie. Asprimea lui ridică plângeri din 
partea unor nobili, nemulţumiţi fiindcă erau constrânşi să ia parte la oaste. 
Curtea regală se comportă cu multă făţărnicie: îl lasă să se zbată cu 
organizarea rezistenţei, dar face totul pentru a nu-i îngădui să-şi întărească 
prin aceasta puterea politică, într-o altă dietă, la care n-a fost invitat loan. se 
decide instituirea unui consiliu de optsprezece prelaţi şi nobili, care să 
dispună de întrebuinţarea veniturilor regale. 

Era o atingere gravă adusă prerogativelor căpitanului suprem. Nobilii se 
fereau să participe la oaste, obligându-l să se bazeze iarăşi pe mercenari. 
Veniturile din care i-ar fi putut angaja pe aceştia erau acum încredinţate grijii 
umor altor persoane, când firesc ar fi fost ca el, care avea răspunderea 
întreagă a organizării armatei, să aibă principalul cuvânt în acest domeniu. 

loan de Hunedoara, jignit, îi cere explicaţii regelui. Ladislau, povăţuit de 
curtenii din jurul său, îi răspunse tăgăduind că instituirea acelui consiliu s-ar 
fi făcut cu ştirea lui. Perfidia anturajului regal, ascunsă sub aparenţe de 
bunăvoinţă printr-un nou act de întâi 

— loan de Hunedoara rire a moşiilor lui loan, apare mai ales din faptul 
că în aceeaşi vreme i se înapoiau lui Jiskra cetăţile din Slovacia, la care 
acesta trebuise să renunţe după atâ-ţia ani de lupte şi tratative. Cancelarul 
loan de Zredna pare a fi fost în curent cu adevăratele sentimente ale curţii 
faţă de prietenul său, dar nu l-a prevenit, îintrueît începuse a se pleca 
influenţei clicii feudale din jurul regelui. 

în această reţea de intrigi duşmănoase, care îi luau cu o mână ceea ce 
se prefăceau a-i oferi cu alta, trebui loan să caute mijloacele trebuitoare 
pentru strân-gerea unei armate. Din lipsă de bani, el intră în legături în acest 
an cu anumiţi bancheri florentini sau cu unii orăşeni bogaţi de prin Slovacia, 
îşi angajează din nou şi o parte din veniturile sale proprii. 

în vara anului 1454, sultanul Mohammed II încalcă înainte de termen 
armistiţiul pe trei ani, din noiembrie 1451. Apare în Serbia cu o puternică 
armată, pe care o pregătise la Adrianopol încă de la începutul primăverii, 
devreme. Pătrunzând în Serbia de sud, turcii cuceriră importantul oraş minier 
Novo-brdo, despre care un călător francez spunea, cu vreo douăzeci de ani 
înainte, că aduce despotului sârb un venit anual de peste două sute mii de 
ducaţi şi că, pierzându-l, Brancovici nu va întârzia să fie alungat din ţara sa. 



Armata otomană se îndreptă apoi către miazănoapte şi asedie 
Semendria. loan de Hunedoara sosi la Dunăre în prima jumătate a lunii 
august. Sultanul fu din vreme înştiinţat de iscoadele sale despre apropierea 
trupelor maghiare; nedispunând de forţe suficiente, el ordonă retragerea, 
lăsând în urmă o ariergardă destul de puternică, sub comanda lui Feriz beg. 
loan trecu Dunărea şi pe la 1 octombrie surprinse această armată, lângă 
Kjusevac, zdrobind-o cu desă-vârşire, aproape fără luptă. Abia la o săptămână 
după victorie îl ajunse oastea lui Brancovici şi cea trimisă de Ulrich Cillei. 

Fee" - 

Armata maghiară înainta către Sofia. Se ciocni cu forţe turceşti 
superioare şi se retrase către Vidin, pus-tiind împrejurimile acestui oraş. 
Reveni după aceea la Belgrad, unde rămase până în iarnă, temându-se câe 
un nou atac. Brancoviei imploră pacea, oferind sultanului o mărire a tributului 
său. 

Campania din 1454 aprinse iarăşi speranţa eliberării printre popoarele 
din Balcani, loan de Hunedoara nu era însă destul de puternic pentru a 
înfrunta întreaga oaste a sultanului şi a-i impune pacea. Victoria rămase fără 
alte urmări, cu toate planurile de ajutor care se vânturau prin apus şi 
îndeosebi în Imperiul germanic. 

După un început promiţător, făcut în dieta de la Frankfurt, din 
septembrie 1454, când împăratul păru aproape hotărât să păşească în 
sprijinul Ungariei, Friedrich III îşi schimbă atitudinea şi renunţă la campania 
prevăzută pentru anul 1455, în vederea căreia Ungaria nădăjduia să obţină 
din partea Imperiului germanic un ajutor de 10.000 de călăreţi şi 20.000 de 
pedestraşi. In conferinţa care se ţinu în Austria, la Neustadt, în februarie 
1455, la care participă soli poloni, aragonezi şi burgunzi, precum şi loan de 
Hunedoara în fruntea delegaţiei maghiare, împăratul ascultă fără să 
clipeaiscă apostrofa indignată a solilor unguri: „Destul cu vorbele, arată 
fapte, dacă eşti adevărat creştin şi adevărat împărat!" împăratul declară apoi 
că toate pregătirile trebuie amâ-nate pentru 1456 şi folosi ca motiv 
întâmplarea binevenită a morţii papei Nicolae V. De fapt, ceea ce îl reţinea pe 
Friedrich III erau conflictele cu principii imperiului, lipsa lui de autoritate, care 
nu-i îngăduia să conteze pe o mobilizare mai substanţială a forţelor militare 
ale Germaniei. 

Noul papă, Calixt III, afişă de la început o gălăgioasă propagandă de 
cruciadă în vederea „eliberării Gonstantinopolului", dar deocamdată cu 
aceleaşi îndoielnice efecte cu care se soldase şi comedia războinică jucată de 
împărat. Cu predicarea acestei cruciade în părţile Ungariei şi Poloniei se 
însărcinează un fanatic călugăr franciscan, numit loan de Capistrano. 

Deşi în primăvara şi vara anului 1455 turcii pus-tiiră din nou Serbia, iar 
loan de Hunedoara vedea pericolul ameninţând hotarele ţării sale, el nu putu 
întreprinde nimic de seamă, fiind reţinut de o nouă izbucnire de ură 
împotrivă-i, din partea marilor feudali, în frunte cu Cillei. O ligă, în care intrau 
Cillei, Ladislau Garai şi Nicolai Ujlaki, se ridică în contra lui, reproşându-i 
asprimea conducerii sale, felul în care foloseşte veniturile ce i se puneau la 
dispoziţie din partea regelui şi faptul că s-ar folosi de armată în interesele 



sale. Ţinând cont de iminenţa pericolului turcesc, loan nu încearcă să ia 
armele pentru a-şi lichida adversarii, nu dezlănţuie un război civil; dimpotrivă, 
se arată oît mai împăciuitor cu putinţă, re-nunţând la orice ambiţie personală, 
pentru binele ţării. 

în faţa unui auditoriu ostil, în dieta de la Gyor din iunie 1455, loan de 
Hunedoara oferă pe cheltuiala sa un număr de 10.000 de călăreţi în vederea 
luptei cu turcii. Aminteşte zadarnic de promisiunile de ajutor din partea 
apusului, de sprijinul pe care-l oferea din nou Brancovici, grav înşelat în 
politica sa de alianţă cu sultanul. Prezise alungarea turcilor din Europa în trei 
luni, ba chiar şi înaintarea până la Ierusalim, dacă ar dispune de forţe 
suficiente. Nobilimea nu se lăsă convinsă. Era mai puternică ura împotriva lui, 
temerea de forţa şi prestigiul ce l-ar fi redobândit loan în fruntea unei astfel 
de expediţii. 

Dezgustat de reaua voinţă cu care erau întâmpinate orice acţiuni ale 
sale, loan de Hunedoara renunţă, în lunile iulie-august, la titlul de căpitan 
suprem al regatului, păstrând numai apărarea regiunilor de sud şi slujba de 
comite al Bistriţei. Renunţă la câteva cetăţi mai însemnate, aflate sub 
controlul său direct, printre care Buda. Fiul său mai vârstnic, Ladislau, 
cedează în întregime lui Cillei banatul Dalmaţiei şi Croaţiei, iar al doilea fiu, 
Matei, e trimis ca un fel de chezaş la curtea regală. Cu preţul acestor 
concesii, ce însemnau pierderea puterii politice, loan de Hunedoara asigură 
încheierea unei noi păci interne cu marii baroni din jurul curţii. 

Din acest gest se poate vedea cât de neîntemeiate erau acuzele 
duşmanilor săi, că ar fi nutrit aspiraţii la tronul regal, că ar fi fost un ambiţios 
ce urmărea, prin energia politicii sale, doar ridicarea propriei lui familii. 

Şi după aceste dovezi de duşmănie şi jigniri ce i se aduseseră, lipsindu- 
I de demnităţile la care îl înălţa-seră meritele sale şi interesele mai adinei ale 
poporului, loan de Hunedoara îşi face cu perseverenţă şi cu modestie datoria. 
Mai are sarcina de a apăra hotarele de miazăzi? Un altul, lovit ca dânsul, s-ar 
fi dezinteresat de ea. El însă se află în septembrie 1455 în Hunedoara, în 
mijlocul armtatei sale. la măsuri pentru a opri incursiunile izolate turceşti, 
întreprinse asupra Transilvaniei prin Ţara Românească. Pregătirile lui 
determină pe turei să-şi regrupeze forţele din Balcani, evacuând unele 
ţinuturi din sud-vestul Serbiei. Orăşenii din Raguza arătau, în aceste zile, 
poate fără să vrea, marele rol pe care loan de Hunedoara continuă să-l joace 
în viaţa popoarelor subjugate de turci, scriind: „Se vede de ce folos ne-a fost: 
când a plecat cu armata spre apărarea Ţării Româneşti, a înlăturat şi 
primejdia ce ne ameninţa pe noi..." 

Invidia şi duşmănia clicii feudale din Ungaria îi puteau răpi marelui erou 
slujbele după care ea însăşi râvnea, dar nu şi meritele militare câştigate, a 
căror strălucire păstra aţintite asupra lui privirile maselor populare. In cele 
mai grele clipe ce se apropiau pentru Ungaria, oamenii simpli, dar iubitori de 
libertate, se vor aduna încă odată în jurul lui loan de Hunedoara. 

IN MIJLOCUL POPORULU0SAU 

„. Atâta popor era în Ungaria, încât se aduna ca zăpada învolburată de 
viscol". 



Mihail Szilăgyi. 

Prin luna septembrie 1455 sosea la Raguza, din Grecia, o veste 
neliniştitoare: turcii pregăteau pe Dunăre o flotă de război. In primele luni din 
anul următor se primesc ştiri tot mai dese despre mari pregătiri turceşti. 
Regele Bosniei îl înştiinţa pe banul unguresc de Macva' că sultanul ar avea de 
gând, chiar din luna martie, să pornească asupra Semendriei şi a Belgradului. 
Fură trimise iscoade în Balcani pentru a afla în ce măsură veştile acestea 
erau adevărate. Prin martie ele trimiteau primele ştiri, arătând că la Uskiib 
(azi Skoplje), în Macedonia, turcii înfiinţaseră ateliere în care se lucra în grabă 
la făurirea de arme. Din Constantinopol şi din alte părţi erau aduse 
materialele trebuincioase pentru turnarea de tunuri. Arte maşini de război se 
găseau pe flota dunăreană a turcilor, care începea să se adune la Vidin. 
Sultanul era, prin aprilie, la Adrianopol; oraşul forfotea de armată turcească. 
Un funcţionar veneţian ce venea de la Constantinopol spunea, în aceeaşi 
lună, ragu-zanilor, drept lucru sigur, că armata otomană se va îndrepta 
curând către fortăreţele de la. Dunăre şi asupra Ungariei. 

Mohammed II, cuceritorul Constantinopolului, voia să-şi încunune 
gloria, aşa grabnic dobândită, prin zdrobirea acelor popoare ce de ani de zile 
ţineau în loc Imperiul otoman, la Dunăre şi în Balcani. 

1 Ţinut în sudul Ungariei de atunci (azi în R. P. F. Jugo-slavia), la apus de 
Belgrad. 

în Ungaria, loan de Hunedoara se aştepta demult la acest atac decisiv. 
De câte ori nu prevenise el nobilimea asupra unei clipe grele ce avea să vie, 
în vederea căreia îi ceruse în zadar să uite de interesele ei egoiste şi de 
certurile mărunte, făcând în schimb toate eforturile cu putinţă pentru a pune 
ţara în stare de apărare? Acum, când se auzeau departe primele tunete ale 
avalanşei ce se năpustea spre Ungaria, glasul său răsuna tot în pustiu. 

De pe la sfârşitul anului 1455 înştiinţase loan pe legatul papal, 
cardinalul Carvajal, că el era gata să dea, cu osteneala şi cheltuiala lui, 7.000 
de ostaşi pentru viitoarele lupte cu turcii. In schimb cerea un ajutor militar cât 
mai temeinic. In ianuarie 1456, Carvajal îi răspunde în cuvinte măgulitoare, 
menite să ascundă otrava indiferenţei: „Ne încredem în domnul, că acei 
7.000 de oameni, chiar dacă alt ajutor omenesc ar lipsi, vor dobândi victoria 
sub conducerea domnului guvernator, Machabeul timpului nostru". Carvajal, 
ce nu era tocmai un ignorant în materie (de ani de zile lucra, în părţile 
Ungariei, în diferite misiuni diplomatice şi ştia cine sunt turcii), nu putea să 
nu vadă că a-l sfătui pe loan să lupte numai cu cei 7.000 de soldaţi, pe care 
spera să-i adune singur, era ceva cu totul absurd. 

De aceea cardinalul crezu potrivit să stăruie din nou pe lângă papa 
Calixt III în favoarea dispoziţiei de a se predica o cruciadă împotriva turcilor. 
Metoda aceasta nu putea crea bisericii nici o încurcătură. Era acoperită în 
faţa lumii, arătând astfel că face şi ea ceva în vederea apărării, iar banii pe 
care credincioşii obişnuiau să-i dea în asemenea împrejurări (la posibilitatea 
unei înrolări efective nu se gândea nimeni) prindeau întotdeauna bine - mai 
ales atunci când nu erau folosiţi pentru cheltuieli militare. Călugărul italian 
loan de Capistrano, trimis în părţile Ungariei ca inchizitor împotriva ereticilor, 



fu cel dintâi care luă crucea, la 14 februarie 1456, începând predica de 
cruciadă. La început însă nu obţine prea mari succese, deoarece nu cunoştea 
limba populaţiei în fata căreia predica; avea şi tâlmaci nepricepuţi. Poporul de 
jos îl privea cu neîncredere pe fanaticul călugăr, care în calitatea lui de 
inchizitor se dedase la persecuţii împotriva „ereticilor" şi a tuturor celor de 
altă credinţă decât catolicismul. Nu mai departe decât în Transilvania, 
Capistrano luase măsuri brutale împotriva ortodocşilor. Din îndemnul său 
fusese prins şi închis loan de Calfa, un „vlădică", probabil ortodox, ce activa 
în părţile Hunedoarei şi ale Albei. Mulţi preoţi ortodocşi din aceleaşi ţinuturi 
suferiseră o soartă asemănătoare. 

loan de Hunedoara l-a sprijinit întrucâtva pe Capistrano în aceste 
acţiuni ale sale, dar nu considera de loc potrivite, în acel moment, violenţele 
religioase împotriva unei populaţii paşnice; el n-ar fi voit să îndepărteze 
poporul simplu de ideea luptei împotriva turcilor prin asemenea persecuţii. 
Ajutorul pe care-l dă lui Capistrano era determinat numai de speranţa că 
influenţa acestuia la curtea papală ar fi putut contribui la dobândirea unui 
sprijin militar sau bănesc din apus. Cu toate acestea, Capistrano se şi plânge 
de dificultăţile pe care i le crea loan de Hunedoara, prin „încetineala" cu care 
aplica măsurile preconizate împotriva ereticilor. 

loan avea în vremea aceasta preocupări mai serioase. El lua măsuri de 
întărire a liniei Dunării. Profita de faptul că regele şi nobilimea erau în panică 
din momentul în care îşi dăduseră seama de realitatea iminentă a atacului 
otoman şi convocaseră o dietă, prin aprilie 1456, menită să ia măsuri 
excepţionale de apărare. Cu un surâs de amară satisfacţie va fi privit loan de 
Hunedoara nobilimea îngâmfată, care stătea acum să-i cadă la picioare şi, 
aiurită de spaimă, lua în dietă hotărâri desperate. Se decretă ridicarea 
generală a armatei. Arhiepiscopul-primat al Ungariei, episcopul de Oradea şi 
loan de Hunedoara trebuiau să ceară de îndată legatului papal să scrie papei 
Calixt III despre gravitatea situaţiei, cerând plecarea urgentă a unei flote în 
strâmtori, pentru a stânjeni mişcările turcilor. Ani de zile îl împiedicaseră pe Io 
an să înarmeze ţara aşa cum dorea el: acum recunoşteau că Ungaria nu va fi 
capabilă să reziste singură şi cereau neapărat un ajutor dinafară, stri-gând că 
e în joc soarta creştinătăţii întregi şi că o întârziere de zile, sau chiar de ore, 
ar putea fi fatală Ungariei. Graba lor venea cam târziu... 

De altfel, nici de astă dată nu lipsiră dovezile de inconştienţă din partea 
regelui şi a curţii. Tot în aprilie, Ladislau Vîi cerea lui loan de Hunedoara un 
împrumut de 8.000 de florini, punându-i în schimb zălog veniturile comitatului 
Timişoarei. Pentru ce avea nevoie de aceşti bani? Pentru a-şi plăti datoriile 
personale către Ulrich Cillei, căruia avea să-i dea suma uriaşă de 53.000 de 
livre de argint. Jumătate din această sumă i-o plăti pe loc ducelui, iar restul se 
obligă în scris să i-l plătească, înaintea oricărei alte datorii, până la sfârşitul 
lui mai, din felurite venituri regale. Şi aceasta într-un timp când fiecare ban 
era preţios pentru echiparea armatei! Regele plecă apoi de la Buda, sub 
pretextul unei vânători, din care nu se mai întoarse... Fugi pur şi simplu la 
Viena şi nu se mai mişcă de acolo până după ce primejdia turcească trecu. 



loan de Hunedoara îşi păstră calmul necesar în asemenea grele 
împrejurări. întări garnizoanele cetăţilor mai direct ameninţate. La Belgrad, 
trimise 5.000 de mercenari - unguri, cehi şi poloni - punându-i la dispoziţia 
corn:» ndantului cetăţii, Mihail Szilâgyi. Acestuia îi dădu ordin să se 
folosească de toate mijloacele pentru a întări fortăreaţa. Locuitorii oraşului 
răspunseră chemării de a ajuta la transportul maşinilor de război. 

în legătură cu măsurile de apărare a Belgradului şi a Ungariei trebuie 
pusă şi întorsătura pe care o iau relaţiile cu Ţara Românească în primăvara 
anului 1456. 

în ultimii ani, raporturile dintre loan de Hunedoara şi Vladislav II 
fuseseră schimbătoare. Domnul muntean contribuise la mijlocirea păcii din 
1452. Se pare însă că el intrase în legături prea strânse cu turcii, căci îndată 
după aceea loan de Hunedoara îi confiscă posesiunile din Transilvania - 
Amlaşul şi Făgăraşul -•, atrăgând plângerile lui Vladislav şi chiar încercări de 
răzbunare prin incursiuni în ţinutul saşilor din sudul Transilvaniei. Conflictul se 
mai aplanează în cursul anului 1453, dar fără a se limpezi întru totul motivele 
de neînţelegere. 

în anul 1455 relaţiile se înrăutăţiră din nou. O incursiune munteană, 
ajutată de turci, atacă cetatea Saan (pe insula Ada-Kaleh). Vladislav însuşi 
pradă în sudul Transilvaniei, păgubindu-i mai ales pe saşi, care adăposteau la 
ei un pretendent la tron, pe Vlad, fiul lui Vlad Dracul. Sunt jefuite şi moşii ale 
lui loan de Hunedoara. Unor detaşamente turceşti li se îngăduie să treacă 
prin Ţara Românească, spre a pătrunde în Transilvania. In toamna aceluiaşi 
an, prin noiembrie, loan, care mersese la Braşov, se străduieşte să ajungă la 
o împăcare; spera să obţină chiar ajutorul lui Vladislav II împotriva turcilor, 
încercările sale au rămas fără urmări durabile, căci în aprilie 1456 duşmănia 
dintre cele două ţări e din nou vădită, loan de Hunedoara are de înfruntat o 
răscoală a românilor făgărăşeni, pe care o sprijinea, după toate 
probabilităţile, domnul muntean. In faţa acestei stări de lucruri, loan de 
Hunedoara a ajutat pe pretendentul Vlad, oare va fi supranumit Ţepeş, să 
pătrundă în Ţara Românească pentru a detrona pe Vladislav II. Vlad Ţepeş 
avea şi sprijinul unei părţi din boierime. Evenimentul se petrecu între 15 
aprilie-26 iunie 1456. Vladislav fu ucis, în împrejurări ce nu se cunosc bine - 
poate în vreo luptă - iar Vlad Ţepeş ajunge domn. Ungaria se asigura astfel 
mai trainic împotriva unui atac turcesc prin Ţara Românească şi îşi concentra 
forţele pe frontul principal de la Belgrad. 

1S2 

Era un indirect ajutor pe care-l dobândea loan de Hunedoara. Mai 
nădăjduia în concursul mereu neînvinsului Scanderbeg şi al albanezilor săi. 
Scanderbeg avea chiar de gând sa trimită armată în Serbia, dar acţiunea lui 
e oprită printr-un atac turcesc, secundar, dezlănţuit cam în acelaşi timp cu 
înaintarea armatei otom'ane către Belgrad. 

Lui loan de Hunedoara îi rămâneau prin urmare doar forţele militare 
interne ale Ungariei, dar şi acelea numai într-o măsură relativă. Cu toată 
obligativitatea înfăţişării generale la oaste, marii nobili şi înalţii prelaţi nu se 
mişcară. Aveau un bun pretext în însăşi atitudinea laşă a regelui. 



Se strânseră' astfel în tabăra de la Seghedin numai ostile unor feudali 
mai mici şi ale acelora care, avân-du-şi slujbele ori moşiile în sudul Ungariei, 
aproape de Serbia, erau interesaţi direct în a şi le apăra. Adăugându-se 
trupele transilvănene, mereu credincioase lui loan şi cele de mercenari, 
armata se ridică la vreo 20.000 de oameni, socotind şi mercenarii trimişi 
înainte spre a întări garnizoana Belgradului. 

Era puţin în comparaţie cu puhoiul otoman - se zvonea că sultanul avea 
o armată de 100-200.000 de oameni - care se îndrepta spre Belgrad, li veni 
însă un ajutor neaşteptat din partea acelora pe care feudalii nu voiau 
niciodată să se sprijine, însă în care loan de Hunedoara avusese întotdeauna 
o încredere ce-i era acum răsplătită: se ridicară la luptă masele populare. 

Veştile despre groaznica primejdie a invaziei turceşti învinseră rezerva 
cu care poporul primise la încăput predicile de cruciadă ale lui Oapistrano şi 
deşteptară puternica lui dragoste de libertate. Spre surprinderea chiar a lui 
Capistrano şi a clerului, poporul de jos nu-şi mai dădu obolul în miîinile ce i le 
întindeau călugării, ci prinse a lua armele şi a se arăta gata să lupte. Se 
însoriseră chiar şi unii mici nobili, dar subordonarea lor faţă de marii feudali 
nu le îngădui să plece în oaste. Sărăcimea oraşelor şi satelor, însă, nu ţinu 
seama de nici o oprelişte a nobililor, nemulţumiţi de plecarea atâtor oameni. 
Se adunară în număr mereu crescând, în diferite puncte, cerură arme, 
conducători, călăuze, pentru a pleca spre teatrul de luptă. Şi nu numai în 
Ungaria se petrecu faptul acesta, ci şi în alte ţări, mai cu seamă în Imperiul 
germanic. 

Slab înarmaţi, puţini din ei având lănci şi cai, dar înfrângând <cu 
însufleţirea lor toate piedicile puse de nobili şi de conducerea oraşelor, aceste 
detaşamente populare porniră spre Ungaria. Erau mulţi meşteşugari şi ţărani, 
preoţi săraci. Treceau prin oraşe cân-tând; purtau pe umeri bietele arme ce le 
putuseră strânge. Mulţi din ei aveau doar bâte şi praştii. Unii, învinşi de 
greutăţile drumului, nici nu mai ajunseră în Ungaria, ori sosiră după ce Iu/ 
pteîe se sfârşiseră. 

Se adunară şi aceşti cruciaţi, venind de pretutindeni în tabăra de la 
Seghedin. Izvoarele spun că ar fi fost cam la 60.000 de oameni. Altele, 
probabil mai aproape de adevăr, vorbesc numai de vreo 27-28.000. 

Oricâţi ar fi fost, pilda poporului simplu acoperea cu ruşine capetele 
încoronate şi nobilimea. In nişte însemnări contemporane aflăm limpede 
exprimat acest sentiment: „Unde este Imperiul roman ' care întotdeauna s-a 
luptat cu toţi barbarii?... Unde e regele francez, care vrea să se intituleze 
regele prea-creştin? 2 Unde sunt regii Angliei, Danemarcei, Norvegiei, 
Suediei, Poloniei?... Ţărani neînarmaţi, potcovari, croitori, meseriaşi merg în 
fruntea armatelor; pare că numlai pe ei i-a însufleţit domnul cu credinţa în 
fapte mari..." 3 

Pe când în Ungaria poporul alerga astfel sub steagurile lui loan de 
Hunedoara, armata otomană se apropia de Belgrad. Ea trecu prin Sofia, 
înainta apoi 

1 Se înţelege aici Imperiul germanic, care purta numele oficial de 
Sfântu] imperiu roman de naţiune germană. 



2 Regele Franţei se intitula, într-adevăr, „regele prea-creştin" (Le roi 
tres-chretien). 

3 După Elekes, lucrarea citată, p. 444, 

Titus Dugovici în lupta de pe zidurile Belgradului rsKSf? G? 

I mai îndeamnă odată tovarăş"; fa luptă ' către Dunăre prin valea 
Moravei. La Veneţia se zvonea că prin părţile acelea ar fi căutat să le reziste 
turcilor o armată sârbă de vreo 9.000 de oameni, care ar fi fost nimicită, în 
ziua de 18 iunie. Brancovici, în scrisorile sale, nu pomeneşte despre episodul 
acesta, poate pentru a nu spori, în apus, descurajarea. El aminteşte doar de 
trecerea sultanului pe sub zidurile Semendriei, înspre Belgrad şi asigură pe 
nunţiul papal că depune toate sforţările în vederea apărării. 

în ultimele zile din iunie, turcii apărură în văzul Belgradului. înconjurară 
oraşul din toate părţile, revărsând în jurul său o mare de corturi albe. îşi 
aşezară în poziţie de tragere tunurile, din care vreo douăsprezece măsurau 
32 de coţi lungime, începând bombardarea zidurilor în ziua de 4 iulie 1456. 

Pe Dunăre, mai în sus de Belgrad, fu împinsă flota turcească. Erau vreo 
60 de galere şi cam 150 de vase mai mici. Ele trebuiau să împiedice 
aprovizionarea oraşului pe calea apei. 

Belgradul era o fortăreaţă deosebit de puternică. Mai înfruntase şi în 
1440 un asediu turcesc. Era aşezat pe o înălţime, la confluenţa Dunării cu 
Sava, fiind astfel apărat din trei părţi de obstacolul natural format de cele 
două râuri. înspre sud avea un şir dublu de şanţuri şi întărituri de pământ. 
Ziduri masive îl apărau din toate părţile. In imediata apropiere a fluviului, pe 
o înălţime, era clădită fortăreaţa centrală. 

La rândul ei, armata turcească se dovedi a nu fi chiar aşa de puternică 
pe cât o zugrăveau zvonurile ce alergaseră înainte-i. Nu însuma mai mult de 
100.000 de ostaşi, din care mulţi erau creştini renegaţi. Pe aceştia, turcii îi 
aduseseră cu ei, fiindcă se pricepeau în luptele de asediu. Erau însă oameni 
care nu luptau cu suflet de partea turcilor: aproape jumătate dintr-înşii au 
dezertat în timpul bătăliei. 

Tot în luna iunie se puse în mişcare şi armata lui loan de Hunedoara, 
pornind către gura Moravei. La 

22 iunie trecu prin Timişoara, iar peste câteva zile era la Kubin, pe 
malul de nord al Dunării, de unde scria saşilor din Transilvania să-i trimită în 
cea mai mare grabă armata lor. De-a lungul marelui fluviu începuseră deja 
luptele. Flota turcească nu sosise încă, astfel că loan trecu Dunărea şi începu 
lupta de hărţuială cu turcii, retrăgându-se treptat spre Belgrad. 

La 2 iulie ajunse în cetate şi Capistrano, cu cinci corăbii mari ce purtau 
primele detaşamente de cruciaţi, îndată după sosire, el porni pe Dunăre, cu 
trei vase, să întâlnească pe loan de Hunedoara, care era în luptă cu 
avangarda turcească, nu prea departe, la răsărit de Belgrad. Se stârni însă o 
furtună atât de puternică, încât nu mai putu coborî pe fluviu. Trebui să tragă 
la mal şi să se întoarcă pe uscat la Belgrad. Dacă ar fi înaintat cu ceva mai 
departe, ar fi ajuns în dreptul malurilor ocupate deja de turci şi ar fi căzut în 
mâinile lor. 



A doua zi după această încercare, Capistrano scria din Belgrad că turcii 
vor începe din clipă în clipă asediul şi cerea stăruitor ajutorul regelui Ungariei, 
al prelaţilor şi al nobililor. 

loan de Hunedoara, în primele lupte îndârjite cu turcii, nu-i putu opri de 
a înconjura Belgradul. Se retrase la o mică distanţă, către nord-vest de 
fortăreaţă, aşezându-şi tabăra lângă cetatea Zemun. In dreptul acestei cetăţi 
se legăna, pe Dunăre, pădurea de catarguri a flotei turceşti, care desăvârşea 
încercuirea Belgradului. 

Cel dintâi lucru care trebuia făcut era să se deschidă drumul pe fluviu, 
pentru a putea întări şi aproviziona garnizoana asediată. înlăturarea flotei era 
mai uşor de încercat decât o rupere a blocadei pe uscat, loan de Hunedoara 
dădu porunci să se adune pe Dunăre, la Szalânkemen (azi Slankamen, la 
vărsarea Tisei în Dunăre), toate vasele de care se putea dispune la repezeală. 
Se strânseră ca la vreo două sute, dar numai puţine din ele echipate pentru 
luptă. Cele mai muMe erau de transport şi a trebuit să se lucreze zi şi noapte 
pentru a le amenaja în vederea unei ciocniri cu turcii. 

Când această flotă fu pregătită, loan îl înştiinţa prin oameni de credinţă 
pe Mihail Szilăgyi, comandantul garnizoanei din Belgrad, să fie gata pentru 
ziua de 14 iulie, spre a ataca din spate flota otomană cu vasele ce le avea 
ancorate sub fortăreaţă. Primind mesajul, Mihail Szilâgyi pregăti vreo 
patruzeci de vase. Le echipă mai ales cu sârbii din oraş, oameni care urau de 
moarte pe turci şi erau gata să rişte orice împotriva lor. 

La 14 iulie flota maghiară porni de la Szalânke-men spre sud. In frunte 
naviga un vas mare, înarmat puternic şi plin cu soldaţi de elită, pe care îi 
alesese însuşi loan de Hunedoara. Pe malurile fluviului, în dreptul locului unde 
avea să se dea bătălia, se concentra armata de uscat, vreo 15-16.000 de 
oameni, din care mulţi cruciaţi, în frunte ou Capistrano. Lângă bătrânul 
călugăr se înălţa flamura cruciaţilor, purtată de un mic nobil cu numele de 
Petru. 

Armata aceasta trebuia să împiedice pe turci de a veni, pe uscat, în 
ajutorul flotei şi de asemenea să prindă echipajele vaselor turceşti care ar fi 
voit să debarce şi să scape prin fugă. 

Lupta care se angaja pe fluviu între cele două flote dură cinci ore. Deşi 
turcii aveau corăbii mai bune, ci fură înfrânţi. Trei sau patru corăbii de-ale lor 
se scufundară, tot pe atâtea căzură în mâinile lui loan. Multe din ele fugiră, 
având stricăciuni aşa de grave, încât sultanul dădu poruncă să fie aprinse, 
pentru a nu cădea în mâinile ungurilor. Calea Dunării era din nou liberă şi încă 
de a doua zi, 15 iulie, în Belgrad pătrunseră trupe proaspete, arme şi 
alimente. De fapt, după această dată, încercuirea Belgradului nu mai era 
deplină. In partea de apus, înspre Zemun, turcii nu putură menţine blocada. 

Acum începură a sosi în număr tot mai mare detaşamentele de cruciaţi, 
aşezându-se în tabăra lor de pe malul stâng al Savei, la apus de cetate. 
Privind din înălţimea zidurilor la mulţimea ce se aduna zi de zi, Mihail Szilâgyi 
spuse cuiva că niciodată n-ar fi crezut, de n-ar fi văzut cu ochii lui, că în 
Ungaria era a'tâta popor, care se aduna ca zăpada învolburată de viscol...!' 



Din tabăra de pe malul Savei pătrundeau în fiecare noapte în oraş 
detaşamente de ajutor, ducând mai ales provizii. Se foloseau de insuliţele ce 
se aflau între braţele Dunării, la vărsarea Savei. 

După ce-şi văzu flota împrăştiată, sultanul continuă cu şi mai multă 
furie asediul pe uscat. Fără încetare trăgeau asupra cetăţii tunurile turceşti. 
Adesea se năruiau cu vuiet zidurile şi stricăciunile erau atât de mari, încât se 
ajunsese ca numai câteva turnuri şi ele Mnte pe jumătate, să mai arate, din 
loc în loc, pe unde fusese brâul de piatră al oraşului. Iratr-o scrisoare către 
Ladislau Garai, loan de Hunedoara spunea că cetatea nici nu se mai poate 
numi cetate, ci mai curiînd câmp, deoarece zidurile îi sunt făcute una cu 
pământul. 

Turcii lucrau cu înfrigurare la astuparea şanţurilor din jurul cetăţii, cu 
pământ, lemne, frânturi din ziduri. Asediaţii aruncau ploaie de săgeţi asupra 
soldaţilor otomani ce se îndeletniceau cu această pregătire a asaltului 
general. Trăgeau într-una şi cu tunurile. Zilnic turcii mai dădeau şi atacuri 
parţiale, care erau respinse cu străşnicie. Un glonţ de tun din cetate îl ucise 
pe Tadji Karadja, beglerbegul Rumeliei, care avea conducerea directă a 
lucrărilor de asediu. 

Mohammed II hotărî asaltul general pentru ziua de 21 iulie. Tabăra 
turcească se puse în mişcare în întregime. Până în fortăreaţă şi departe peste 
Sava, în tabăra cruciaţilor, se auzi toată dimineaţa duruitul necontenit al 
tobelor ce anunţau atacul, loan de Hunedoara îmbarcă o parte din armată pe 
corăbii, pentru a avea putinţa isă o mişte cât mai uşor înspre 

1 N. lorga, Notes et extraits pour servirî l'histoire des croi-sades au XV- 
eme siecle (Note şi extrase pentru întocmirea istoriei cruciadelor în secolul al 
XV-lea), IV, p. 142. 

Locurile ameninţate, iar o altă parte o aduse în imediata apropiere a 
fortăreţii, în ajutorul garnizoanei care-şi ocupase posturile pe ziduri. 

Destul de târziu, în după amiaza de 21 iulie, începu asaltul general. 
Pedestrimea turcească se năpusti peste şanţurile pe jumătate astupate, 
peste zidurile dărâmate, împrăştie trupele ce încercau să-i reziste în dreptul 
lor şi pătrunse în oraş. De două ori intrară turcii în oraş şi de fiecare dată 
contraatacurile armatei lui loan îi azvârliră îndărăt. A treia oară, ienicerii 
înaintară până sub zidurile citadelei de pe malul râpois al Dunării, pe care 
tunurile nu reuşiseră să o distrugă. Căutau să ocupe podul prin care se intra 
în fortăreaţă, spre a tăia retragerea trupelor din oraş. O parte din garnizoană, 
cuprinsă de spaimă, fugi lăsând armele şi aruncându-se în Dunăre. Chiar şi 
din fortăreaţă unii săriră peste ziduri şi prin ferestre de-a dreptul în fluviu, 
căutând scăpare la corăbiile ce pluteau în jurul oraşului, loan de Hunedoara 
rămase însă neclintit în mijlocul trupelor sale. La fel cruciaţii, în rândul cărora 
fură văzute luptând şi femei. Din tabăra de pe Sava treceau râul mereu noi şi 
noi detaşamente de cruciaţi, în ajutorul. Lui Capistrano, ce apăra cu 
încăpăţânate podul lăsat în jos, prin care turcii ar fi putut pătrunde în 
citadelă. După lupte crâncene, acest punct important fu curăţit de ieniceri. 

în alte părţi însă turcii puseseră de-acum scări pentru a da asalt 
ultimelor ziduri. Asupra lor se arunca de sus apă clocotită şi smoală încinsă. 



Totuşi ei începură să urce scările. Lângă unul din turnuri, pe parapet, se 
găsea un vasal apropiat al lui loan de Hunedoara, cu numele Titus Dugovici. 
Luptase alături de seniorul său la Vama. Prin dreptul locului pe care-l apăra 
acum, turcii ajunseră la înălţimea turnului. In frunte, un ostaş cu steagul 
semilunei în mâini, gata să-l înfigă pe ziduri. Titus Dugovici se năpusti asupră- 
i. Armele li se Mnseră, ori le scăpară şi atunci se încleştară unul într-altul cu 
braţele. Astfel înlănţuiţi se prăbuşiră amândoi luptătorii din înalA Locul 
luptei navale de pe Dunăre (fo iulie) -*• Atacuri turceşti (zi iulie)» Atacuri ale 
trupebr maghiare 91 a/e cruciaţilor Ea Pniţie de plecare la atac 3 trupelor 
turceştii ' tul turnului, rămânând morţi în şanţul cetăţii. Steagul otoman nu 
ajunsese 'să fluture pe zid! 

întăririle care soseau mereu de peste Sava îngă-duiră către seară 
dezlănţuirea unui contraatac ce respinse cu totul pe turci. Oraşul fu recucerit, 
ienicerii fugiră până lângă tunuri, în locul de unde porniseră cu câteva ore 
mai înainte. Nici noaptea nu conteniră luptele, dar loan de Hunedoara dădu 
poruncă să se întrerupă urmărirea, dând trupelor răgaz să se mai odihnească. 

în zorii zilei de 22 iulie donwiea încă o oarecare linişte. Treptat însă 
lupta se aprinse din nou. însufleţite de victoria din ajun şi din timpul nopţii, 
trupele creştine nu puteau fi mai mult ţinute în loc. 

Fără să mai aştepte vreun ordin, detaşamentele populare, în primul 
rând, începură a hărţui pe turci, angajând lupte izolate cu pâlcuri de cavalerie 
otomană. Bătălia se întinse ca scânteile în pulberea de puşcă. întreaga tabără 
a poporului trecu Sava şi se aruncă asupra oştilor din Anatolia, ce se găseau 
în faţa lor. 

loan de Hunedoara era atunci pe corăbii. Văzând că armata nu mai 
putea fi oprită din lupta în care se avântase, se hotărî să intervină şi el cu 
trupele sale, ce erau răspândite prin fortăreaţă şi prin oraş. Un atac general 
se dezlănţui asupra taberei turceşti. Tunurile sultanului fură cucerite şi 
întoarse împotriva turcilor în derută. Ienicerii însă mai luptau cu dârzenie. 
Mohammed II, deşi rănit în pulpă de o săgeată, stătea în mijlocul lor. Aga 
ienicerilor, Has-san, muri aooperindu-l pe sultan cu trupul său. Mo-hamâmed 
respinse trupele maghiare pătrunse în tabără şi dădu poruncă să se reia 
tunurile cu orice preţ. De trei ori atacară cu furie turcii, dar focul nimicitor cu 
care erau întâmpinaţi îi îngenunchie. Tunurile nu putură fi recucerite. Armata 
otomană dădu semne de descurajare, mai ales după ce nici un detaşament 
de călăreţi odihniţi nu izbuti să schimbe soarta bătăliei. Turcii o luară la fugă. 
Sultanul mai rezistă în tabără până spre seară, cu trupele din jurul său. In 
cursul nopţii de 22 spre 23 iulie îngropară, după ritul lor, pe morţii găsiţi pe- 
aproape, încărcară răniţii pe un lung şirag de căruţe şi părăsiră apoi tabăra, 
îndrep-tându-se în grabă, aproape în fugă, către sud-est. 

în lagărul turcesc pătrunse oastea învingătoare. O aştepta o pradă 
imensă, părăsită de armata oto-mlană în retragere. In mijlocul vălmăşagului 
cumplit al taberei pustii, printre căruţe răsturnate, corturi, animale rătăcind 
slobode, răniţi uitaţi în frigurile plecării, se puteau recunoaşte locurile unde 
stătuseră suWanul şi ceilalţi comandanţi musulmani. Miasme grele pluteau 



peste câmipul de bătaie, ce văzuse aştemlndu-i-se, în oîteva zile, atâtea mii 
de cadavre. începuseră să bântuie molime în rândurile armatei. 

Din Belgrad, scrisorile lui loan de Hunedoara şi ale lui Capistrano 
răspândiră pretutindeni ştirea ma-rei victorii împotriva celui care cucerise 
Constanti-nopolul. Europa sărbători ca niciodată izbânda. Procesiuni avură loc 
la curtea imperială germană, la Veneţia şi până în îndepărtata Anglie, la 
Oxford. Papa Calixt III înălţa în laude „până deasupra stelelor" numele 
ilustrului voievod loan, ca unul din cei mai slăviţi oameni care trăiseră până 
atunci pe lume. Institui şi o nouă sărbătoare bisericească, spre a celebra 
evenimentul. 

Bucuria triumfului dădu loc la zvonuri ca acelea că galerele papale 
(care încă nici nu porniseră din Italia) ar fi recucerit Constantinopolul. Se 
aştepta continuarea urmăririi sultanului fugit şi veştile unor noi victorii. 

în locul lor sosi însă una neaşteptată şi întristătoare: la 11 august 1456, 
în tabăra lui de lângă Zemun, loan de Hunedoara murise. II răpusese molima 
ciumei, care cuprinsese armata. 

Intreaiga lume rămase adânc tulburată de moartea aceluia cu care 
odată se risipeau multe din nădejdile de libertate şi de pace ale popoarelor. 
Papa, capetele încoronate, învăţaţii timpului, cronicarii toţi îi înseamnă şi îi 
deplâng stingerea. Cronicarul polon Dlugosz, care în general nu îl prezintă 
într-o lumină favorabilă, recunoaşte totuşi că „moartea lui a fost păgubitoare 
nu numai ţării Ungariei, ci întregii lumi creştine, căci nimeni nu se află printre 
principii şi baronii unguri care să ducă mai cu însufleţire lupta împotriva 
turcilor". însuşi învinsul său, Mohammed II, a rămas impresionat de această 
moarte, spunând că de la începutul veacurilor, niciodată n-a stat un 
asemenea om în slujba vreunei cauze. 

Trupul marelui erou fu adus şi înmtormântat în catedrala catolică din 
Alba lulia, unde poate fi până astăzi văzută frumoasa piatră de mormânt, 
aşezată câţiva ani mai târziu deasupra osemintelor sale. A rămas şi după 
moarte în mijlocul acelei Transilvanii, din care îl înălţase pe culmile măririi 
devotamentul popoarelor maghiar şi român, a căror luptă înfrăţită o 
condusese. 

Anul 1456 văzu dispărând şi alte două figuri însemnate ale luptei 
împotriva expansiunii otomane, tovarăşi de durată mai lungă sau mai scurtă 
- mai credincioşi ori mai şovăielnici - ai lui loan de Hunedoara. Unul era loan 
de Capistrano, care muri pe la sfârşitul lui octombrie, celălalt - Gheorghe 
Bran-covici, sfârşindu-şi prin luna decembrie patriarhala-i viaţă de peste 90 
de ani. 

— MOŞTENIREA ISTORICA A LUI IOAN DE HUNEDOARA 
„Insă decât toate, ce-i mai scump pe lume, Peste multe veacuri, marele 
său nume! „ 

J. Arany, Toldi. 

Victoria de la Belgrad încheie strălucita cariera politică şi militară a lui 
Io an de Hunedoara. Cu bucuria triumfului în suflet, îi fusese scris să moară 
aşa precum trăise: ca un ostaş, în mijlocul armatei şi al poporului său. Lăsa 
poporului maghiar şi român, înfrăţite în marea luptă împotriva jugului 



otoman, o moştenire de care acei ce l-au urmat la conducere nu s-au arătat 
vrednici prea îndelungă vreme: libertatea neştirbită, dragostea şi însufleţirea 
popoarelor de a lupta pentru ea. 

Duipă bătălia de la Belgrad, frontul luptei anti-oto-mane se întăreşte. 
Vlad Ţepeş domnea în Ţara Româ-nească; peste un an, în Moldova, începe 
domnia lui Ştefan cel Mare. Şaptezeci de ani va mai rezista Ungaria puhoiului 
turcesc. Aceste şapte decenii sunt în bună parte urmarea eforturilor sale şi 
ale continuării politicii duse de el, sprijinite pe forţe sociale cât mai largi. 
Atunci oînd, după moartea fiului său Matei Corvin, marele rege al Ungariei, 
oligarhia feudală va redeveni atotputernică şi va reîncepe să oprime sălbatic 
propriul popor, urmările n-au întârziat să se arate: teribile răscoale interne, 
îndepărtarea maselor populare de la lupta de apărare a unei patrii care 
pentru ele nu reprezenta decât suferinţe. Slăbită astfel, Ungaria feudală şi 
trupele ei n-au mai găsit tăria de pe vremea lui loan de Hunedoara. La 1521, 
Belgradul, apărat odinioară de el, cade în mâinile turcilor, pentru ca după 
cinci ani, înfrângerea groaznică de la Mohâcs să îngroape libertatea Ungariei 
şi să prelungească cu sute de ani dominaţia otomană asupra popoarelor de 
pe malurile Dunării. 

Rolul şi importanţa istorică a personalităţii lui loan de Hunedoara nu se 
desprinde însă numai din faptul direct al reuşitei sale de a opri, pentru mai 
bine de o jumătate de veac, expansiunea otomană. Contururile -sale se 
modelează mai limpezi numai atunci când privim întreaga lui activitate, 
scopurile pe care le-a urmărit, mijloacele de care s-a folosit spre a le înfăptui 
şi mai ales măsura în care ţelurile sale serveau cauzei dezvoltării economice, 
sociale, politice sau culturale a popoarelor în mijlocul cărora a trăit. 

Cucerirea otomană era marele pericol ce pândea popoarele din 
răsăritul Europei, în veacul al XV-lea. Le ameninţa cu o înrobire ce frâna 
progresul lor economic şi cultural, datorită politicii de jaf şi abuzuri pe care o 
instaurau turcii în teritoriile subjugate. Pentru a lupta cu sorţi de izbândă 
împotriva înrobirii otomane era necesară liniştea şi ordinea internă, tulburată 
de marii feudali. Apărarea şi centralizarea statului au fost marile scopuri 
politice pe care le-a întruchipat loan de Hunedoara. 

înfăptuirea lor însemna o pavăză îndărătul căreia masele muncitoare îşi 
puteau îndeplini munca lor paşnică, se puteau dezvolta meseriile, comerţul, 
oraşele, agricultura. 

Pentru a atinge aceste scopuri loan de Hunedoara a trebuit să caute 
sprijinul unor cât mai largi pături ale populaţiei. De aci legăturile lui cu 
oraşele şi concesiile făcute ţărănimii. Necesitatea centralizării statului 
coincidea cu interesul miieii nobilimi, din care făcea el parte, de a se ridica pe 
o treaptă mai înaltă spre conducerea politică a ţării. 

Pentru a-şi asigura resursele trebuincioase purtării luptei cu Imperiul 
otoman, loan de Hunedoara a luat măsuri directe de sprijinire a activităţii 
economice, care aducea venituri statului. In multe din tratatele încheiate are 
în vedere interesele negustorilor, pe care îi înştiinţează aproape totdeauna 
despre posibilităţile 



19f ce le au de a face comerţ cu Ţara Românească, Moldova, cu Austria 
sau chiar cu turcii. A căutat să intensifice producţia ocnelor de sare, 
îmbunătăţind starea lucrătorilor şi curmând neregulile pe care le săvârşeau 
cămăraşii sării. A încurajat producţia meşteşugărească, în primul rând 
ramurile legate de întreţinerea şi echiparea armatei. încearcă să aducă 
îmbunătăţiri şi felului cum se cultivau şi se exploatau domeniile feudale. 

Politica aceasta i-a asigurat sprijinul unor mase mai largi, dându-i în 
acelaşi timp o independenţă mai mare faţă de baronii feudali. Când aceştia 
nu vor să-l ajute ori luptă chiar împotrivă-i, loan de Hunedoara dispune de 
mijloace îndestulătoare pentru a-şi întări armata cu trupe de mercenari. 

Metodele sale de a-şi consolida puterea poartă însă din plin şi pecetea 
mentalităţii feudale, căreia-i era şi el supus. îşi întăreşte şi poziţia lui 
personală, acaparează moşii imense, se foloseşte de obligaţiile militare pe 
care le au faţă de el mulţi nobili mărunţi şi cnezi, mai ales din Transilvania. 
Deosebirea între el şi alţi feudali constă însă în faptul că această putere 
personală a pus-o în slujba ţării, nu s-a oprit la interesele lui egoiste, 
întemeindu-se pe avântul de luptă de care erau pătrunse masele populare şi 
pe folosirea trupelor de mercenari, care, spre deosebire de ostile feudale, îl 
urmau oriunde, loan de Hunedoara a putut folosi ofensiva ca formă principală 
de luptă împotriva turcilor. Prin aceasta el venea în ajutorul popoarelor 
subjugate din peninsula balcanică şi putea conta pe colaborarea lor în 
campaniile sale militare. 

El s-a străduit să dea o formă oît mai trainică colaborării acesteia, 
luptând împotriva partidelor feudale ce se arătau gata să cedeze presiunii 
otomane şi sprijinind pe acei domni sau acele partide care militau pentru o 
alianţă cu Ungaria. Din dorinţa de a crea o alianţă a popoarelor din sud-estul 
Europei, primejduite de cotropirea otomană, au rezultat desele lui intervenţii 
în Ţările Române. 

Fără preget s-a adresat el întregii Europe, atrăgân-du-i atenţia asupra 
luptei pe care o ducea şi asupra însemnătăţii ei pentru soarta tuturor 
popoarelor. Papalitatea, Polonia, Imperiul germanic, oraşele italiene, 
Aragonul, Franţa, Burgundia sunt puterile pe care necontenit încearcă să le 
smulgă din amorţirea şi indiferenţa lor. N-a reuşit decât în mică măsură şi nu 
din vina lui; dar nici n-a deznădăjduit din această pricină, căci încrederea îi 
era adine răsădită în devotamentul poporului său şi al popoarelor învecinate. 
Simţea că, prin felul cum le slujeşte interesele, va câştiga şi va merita 
întotdeauna înţelegerea lor, neştirbită de nici un fel de greutăţi trecătoare, de 
nici un soi de intrigi ale feudalilor celor mari. 

Sub flamurile sale au alergat oameni din multe neamuri: maghiari, 
români, sârbi, bulgari, cehi, poloni, nemţi sau chiar elemente izolate din ţări şi 
mai îndepărtate, ca Italia, 'Elveţia, Franţa ori Spania. 

Nu-i însufleţea pe toţi aceştia numai conştiinţa instinctivă a faptului că 
luptau pentru propria lor cauză; îi atrăgea şi faima lui loan de Hunedoara, 
sporită încă de atunci de legenda şi poezia populară, îndreptăţită prin însăşi 
pilda lui personală de ostaş priceput şi curajos. 



loan de Hunedoara a fost unul dintre comandanţii militari care s-au 
găsit încontinuu în mijlocul oastei lor. Sprijinirea sa pe păturile largi ale 
poporului, atragerea lor în rândurile oştirii s-au oglindit în această trainică 
legătură morală dintre el şi luptătorii săi. Se ocupa fără încetare de instruirea 
armatei, se îngrijea de nevoile ostaşilor, de plata soldei la timp. Pe cât de 
aspru atunci când dădea o poruncă şi urmărea îndeplinirea ei, pe atât de 
biînd şi prietenos se purta cu soldaţii în clipele sale puţine de răgaz. 

în lupte apărea veşnic în punctele cele mai grele. In campania cea 
lungă a comandat avangarda, în cursul înaintării şi ariergarda în retragere. La 
Vama a rezistat cu trupele din jurul său până la ultimele puteri. Pe Câmpia 
Mierlei, numai devotamentul unui hunedorean de-al său îl salvează din 
primejdia în care se avântase. Exemplul său, mereu viu, cuvântă-rile sale 
înaintea bătăliilor însufleţeau pe acei luptători care au fost gata să se 
jertfească spre a-l salva - cum a făcut un Simion Kamonyai - ori să dea 
zguduitoare pilde de eroism pentru dobândirea victoriei, ca Titus Dugovici. 

Dorinţa de glorie sau spiritul de aventură nu l-au atras pe loan de 
Hunedoara pe cărările lor prăpăstioase. Corespondenţa pe care o poartă ne 
dezvăluie în el un om măsurat, pentru care războiul şi victoria nu erau un 
scop, ci un mijloc. Ţinta lui cea mare era întotdeauna să sfârşească războiul, 
să asigure poporului său pacea. Deşi era în primul rând un om al armelor, 
loan n-a urmărit înfăptuirea acestui ţel numai pe calea războiului cu turcii. S- 
a orientat cu înţelegere şi calm în fiecare împrejurare şi uneori a fost mai 
sincer sprijinitor al încheierii unei păci sau al unui armistiţiu, decât baronii, ce 
se fereau să dea vreodată ochii cu duşmanul temut. 

Apărarea libertăţii poporului împotriva cotropitorilor din afară, ţinerea în 
frâu a acelora care nu urmăreau decât să-l oprime şi să-l exploateze fără 
măsură, încercarea de a sprijini munca paşnică a maselor muncitoare, ideea 
solidarităţii popoarelor în lupta împotriva agresiunii din partea unui duşman 
comun, dorinţa de a dobândi o pace trainică, reprezintă acele elemente din 
activitatea lui loan de Hunedoara care rămân valabile de-a lungul veacurilor 
şi îşi păstrează până astăzi actualitatea. 

Rolul pozitiv pe care l-a jucat în istorie personalitatea lui loan de 
Hunedoara nu apare, deci, numai din marile lui calităţi personale, ci în primul 
rând din faptul că activitatea lui, interesele sale şi ale păturii sociale din care 
făcea parte au coincis - în împrejurările particulare ale momentului istoric - 
cu interesele păturilor mai largi ale poporului şi cu sensul evoluţiei progresive 
a istoriei în general. 

Fără această largă bază socială a politicii sale, loan de Hunedoara ar fi 
fost un general înfrânt. Fără excepţionala sa personalitate militară, lupta 
popoarelor împotriva jugului otoman n-ar fi înregistrat, poate, succese atât de 
răsunătoare, într-un timp atât de scurt. Această legătură strânsă între el şi 
soarta poporului său îl înalţă pe treptele unei glorii simple, sobre, dar cu atât 
mai durabile, a cărei amintire i-o păstrează până astăzi cuvântul istoriei şi 
poezia legendei. 

